
SAOBRAĆAJNI PROBLEMI ETIOPIJE 

Dr ing. Juraj Šiprak, A. G. G. Fakultet, Zagreb 


Općenita je pojava u nerazvijenim zemljama 
da se već u početnom stadiju njihovoga bržeg raz¬ 
voja pojavljuje kao jedan od osnovnih problema 
saobraćaj i izgradnja saobraćajnih puteva. Početni 
razvoj poljoprivrede i industrije, potreba jačanja 
administrativne uprave, vojne i ostale potrebe za¬ 
htijevaju uporedni razvoj saobraćaja s ostalim 
granama, a često njegov razvoj treba da ide i is¬ 
pred ostalih. Vrlo brzo se uočava činjenica da je 
i u ovim zemljama, kao 
i u razvijenima, saobra¬ 
ćaj krvotok privrednog 
organizma zemlje. U ta¬ 
kvoj početnoj fazi po¬ 
trebno je rješavati i 
neke osnovne probleme, 
kao npr. kojoj grani sao¬ 
braćaja dati prednost 
pred ostalima i u kojem 
obimu planirati izgrad¬ 
nju mreže saobraćajnih 
puteva. Rješenje tog pi¬ 
tanja zavisi o ekonom¬ 
skoj jačini zemlje, o nje¬ 
nim prirodnim geograf¬ 
skim odnosima i o veli¬ 
čini potrebe saobraćaja. 

Da bi se u slučaju 
Etiopije mogli sagledati 
ti problemi, treba se pr¬ 
venstveno upoznati s fak¬ 
torima koji uslovljavaju 
povoljna rješenja. Geo¬ 
grafski odnosi su ovdje od 
primarne važnosti. 

Carevina Etiopija ima 
cca 1 220 000 km 2 , dakle, 
više nego četiri puta je 
veća od Jugoslavije. Geo¬ 
grafski je smještena u 
srednjem dijelu istočne 
Afrike, i zauzima veći dio 
t. zv. Horn of Africa. Sa 
sjevera i zapada graniči 
sa Sudanom, s juga sa 


Kenijom i Somalijom, a s istoka sa Somalijom, 
Francuskom Somalijom i Crvenim Morem. 

Velika Rift dolina siječe zemlju skoro po polo¬ 
vici. Ova dolina počinje negdje kod jordanske do¬ 
line i Crvenog Mora i ide na jug sve do portugal¬ 
skoga Mozambiqu-a. Njena dubina i širina je vrlo 
različita, a u prolazu kroz Etiopiju ona ide na 
sjeveroistoku Danakilskom pustinjom, odjeljuje 


Ogadensku visoravan od ostalog dijela Etiopije i 



Sadašnja i buduća cestovna mreža Etiopije 

prelazi u Keniju. U toj se dolini nalaze brojni vul¬ 
kani i jezera koja su uglavnom vulkanskog pori¬ 
jekla. Djelovanja vulkana u prošlosti dovela su do 
znatnih geoloških poremećaja, pa je veći dio zemlje 
pokriven eruptivnim stijenama, dok se ispod njih 
nalaze slojevi pješčara, vapnenca itd. Sjeveroza¬ 
padni dio Etiopije je visoki plato između 2000 i 
3000 m n. m., sa brdima čiji vrhovi dosižu 3500 do 
4500 m. Na sjeveru i istoku rubovi platoa završa¬ 
vaju strmim padom prema Danakilskoj pustinji. 
Na zapadnoj strani platoa ova strmina je nešto 
blaža, pa teren pada u terasama prema sudanskoj 
pustinji. Plato silazi blago prema jugu i jugoistoku 
prema jezerima Kenije i Ugande i do velike Rift 
doline. 

Ovaj centralni plato je ispresijecan dubokim 
dolinama rijeka; od njih je najveća Plavi Nil koji 
izvire iz jezera Tana. Odmah nakon izvora čini ve¬ 
like slapove i zatim teče u dubokom kanjonu na 
jug a zatim na zapad i sjever te se kod Kartuma 
ulijeva u Bijeli Nil. On donosi Nilu cca 35°/o vode 
i veliku količinu mulja, koji daje bogatstvo Sudanu 
i Egiptu. 

S obzirom na visinu centralnog platoa Etiopija 
ima vrlo blagu klimu iako se nalazi u neposrednoj 
blizini ekvatora. Promjena godišnjih doba skoro 
i nema. Dnevne temperature variraju od 18 do 
24°C, a noćne silaze normalno do 10°C, a samo 
katkada i niže, i to uglavnom za vrijeme kišne 
sezone. Kišna sezona traje cca 3 mjeseca (lipanj, 
srpanj i kolovoz). U nižim predjelima klima je 
posve drugačija, tropska, a obala Crvenog Mora 
poznata je zbog vrlo visokih temperatura, a luka 
Massawa kao najtoplija luka na svijetu. 

Ovakovi geografski odnosi i klimatski uslovi 
bitno su utjecali na historijski razvitak zemlje, kao 
i na njen kulturni i ekonomski napredak. Velika 
visina centralnog platoa i nepristupačnost sa strane 
Crvenog Mora preko Danakilske pustinje učinili 
su ovaj plato tvrđavom protiv stranih zavojevača, 
a ujedno su ovaj predjel skoro hermetički zatvorili 

SI. 2: Zgrada UN u Addis Ababi 


od utjecaja vanjskoga svijeta. Egipat, Mezopota¬ 
mija i arapski poluotok bili su nekada centri svjet¬ 
ske civilizacije, i odatle su se širili politički i reli¬ 
giozni pokreti na sve strane. Prirodna tvrđava 
etiopskog platoa obranila je narod od ovih utjecaja 
i zavojevača, te je to jedina afrička zemlja koja se 
može pohvaliti tisućugodišnjom samostalnošću. 
Samo pojedine manje grupe misionara i trgovaca 
uspjele su da prodiru u nju i da održe makar i 
slabu vezu ovoga dijela Afrike sa vanjskim svi¬ 
jetom. 

Sve do završetka prve četvrtine ovoga stoljeća 
Etiopija nije poznavala skoro nikakovu vrstu sao¬ 
braćaja. Sve što je trebalo prenositi, pa i u udalje¬ 
ne krajeve, obavljalo se je životinjama, uglavnom 
magarcima i devama. Kako kola s kotačima nisu 
uopće bila poznata, nije ni bilo nikakovih puteva 
osim staza za životinje i ljude. Nije postojao ni 
nikakav riječni i pomorski saobraćaj. U to vrijeme 
su bile izgrađene samo dvije željezničke pruge, i to 
jedna u bivšoj talijanskoj koloniji Eritreji i jedna 
koja je spajala somalsku luku Djibuti s Addis 
Ababom. 

Prirodni položaj etiopske visoravni, koji je to¬ 
liko doprinio čuvanju etiopske nezavisnosti, sada je 
jedna od glavnih zapreka za izgradnju saobraćajnih 
puteva, zbog velikih terenskih poteškoća. Stoga je 
i izgradnja svih vrsta kopnenih saobraćajnica 
veoma skupa. U prvo vrijeme poslije rata nasto¬ 
jalo se da se najnužnije potrebe u saobraćaju riješe 
avionima, što je svakako bio najbrži i najefikasniji 
način. No bilo je odmah jasno da to ne može biti 
i definitivno rješenje. God. 1951. osnovana je Im- 
perial Highway Authority, kao centralna organiza¬ 
cija za izgradnju i održavanje cesta, i od toga se 
vremena daju velika novčana i materijalna sred¬ 
stva za rekonstrukciju, održavanje i popravak ce¬ 
sta, kao glavnog vida kopnenog saobraćaja. 

Najbolji uvid u probleme i mogućnosti razvoja 
pojedinih vidova saobraćaja mogu se dobiti ako se 
ukratko analiziraju postojeće stanje i njegove raz¬ 
vojne mogućnosti. 








Br. 12. god. XIII-1961 


Šiprak: Saobraćajni problemi Etiopije 


375 


a) Željeznički saobraćaj 

Kao što je rečeno, Etiopija danas ima dvije že¬ 
ljezničke pruge; obje vode od obale mora prema 
unutarnjosti zemlje. U bivšoj talijanskoj pokrajini 
Eritreji prugu koja polazi od Massawe, luke na 
Crvenom moru do Asmare i Agordata, dugu 300 
km, a u srednjem dijelu zemlje prugu koja polazi 
od somalijske luke Djibuti do Addis Aababe, dugu 
780 km. Prvu su sagradili Talijani isključivo za 
potrebe Eritreje, a drugu Francuzi radi spoja 
Addis Ababe s morem. Ni jedna od ovih pruga 
ne može imati neki veći saobraćajni značaj sve 
dok se na njih ne povežu nove pruge za ostale 
krajeve zemlje i za spoj sa susjednim zemljama, 
čime bi se stvorila mreža željezničkih pruga. 

Postojeća pruga za Addis Ababu ima širinu 
kolos jeka 1,0 m; na njoj vuku djelomično parne a 
djelomično dizel lokomotive. Ona služi uglavnom 
kao uvozno-izvozna luka Etiopije. Budući da je to 
ujedno i jedina pruga u tom dijelu zemlje, njeni 
vlasnici nastoje da iskoriste taj položaj držanjem 
tarifa na visokom nivou, a isto tako i promjenama 
tarifa već prema potrebi i potražnji za prijevozom. 
Može se očekivati da će važnost ove pruge stalno 
padati, naročito nakon potpune izgradnje luke 
Asab, koja će postati glavna uvozno-izvozna luka 
Etiopije. Time će znatno pasti promet u luci Dji¬ 
buti a time i na ovoj pruzi. Prema statističkim po¬ 
dacima vidi se da posljednjih godina promet na 
ovoj pruzi stagnira, s tendencijom padanja. Kada 
se još izgradi moderna cesta koja će spajati luku 
Asab sa Addis Ababom kroz dolinu rijeke Awash, 
treba očekivati da će skoro sav etiopski uvoz i 
izvoz ići kamionima na ovu novu luku, što će za 
Etiopiju biti znatno bolje i povoljnije s obzirom 
na to da se Asab nalazi na njenom teritoriju. 

Kapaciteti postojeće pruge iskorišteni su u pro¬ 
sjeku sa cca 50°/o. Da bi se osigurala rentabilnost 
ove pruge povećanjem saobraćaja, bilo bi potrebno 
da se na nju priključe nove pruge, da ona produži 
do sudanske granice i tamo se spoji s postojećom 
sudanskom mrežom željeznica. Kao osnovno posta¬ 
vlja se pitanje ekonomičnosti izvedbe novih pruga 
uopće. Treba naglasiti da Etiopija nema za sada 
većih količina dobara koje bi trebalo tarnsportirati 
željeznicom. Glavni izvozni artikli: kava, voće, 
kože itd. mogu se jeftino transportirati do Asaba 
kamionima. Kao jedan završetak ove pruge ranije 
se mnogo spominjalo produženje do Shashamanne, 
tj. do rejona jezera u Rift dolini. No kako se iz tih 
krajeva mogu očekivati samo veće količine poljo¬ 
privrednih proizvoda, jasno je već na prvi pogled 
da gradnja te pruge ne bi imala ekonomskog oprav¬ 
danja. Njezino produženje preko Lekemptija do 
sudanske granice imalo bi opravdanja više sa dru¬ 
gih aspekata nego li s ekonomskoga. Ti zapadni 
krajevi bogati su s poljoprivrednog gledišta, ali 
proizvodnja nije tolika da bi opravdavala izgradnju 
željezničke pruge, jer se cio saobraćaj može vršiti 
kamionima. Izrađeno je i nekoliko analiza koje su 
pokazale nerentabilnost izgradnje željezničkih 
pruga. 


Prema postojećoj količini robe vjerojatno bi 
naj opravdani ja bila izgradnja željezničke pruge od 
Addis Ababe do Asaba. Taj krak pruge mogao bi se 
odijeliti od postojeće negdje kod Modja ili stanice 
Awash i dolinom rijeke Awash produžiti do Asaba. 
Tu se opet postavlja primarno pitanje: da li izgra¬ 
diti željezničku prugu ili cestu. Analizom saobra¬ 
ćajnih potreba i koštanja izvedbe i eksploatacije 
došlo se do konstatacije da je i na ovoj relaciji 
daleko ekonomičnije izgraditi cestu nego li želje¬ 
zničku prugu. 

Postojeća pruga od Massawe do Asmare i Agor¬ 
data građena je za potrebe Eritreje. Karakteristično 
je za nju da se ona diže od Massawe sa razine mora 
do Asmare na visinu od cca 2400 m na relativno 
kratkom odstojanju, tako da su radovi na njenoj 
izgradnji bili veoma teški i da ona ima vrlo mnogo 
objekata (vijadukata i tunela). Ova pruga nema 
danas nekog većeg privrednog značaja za Etiopiju 
u cjelini, jer je s obzirom na teške terenske prilike 
njeno utjecajno područje vrlo skučeno. Prilikom 
njene gradnje bilo je predviđeno da se ona produži 
do Tessenyija, do sudanske granice i ondje spoji sa 
sudanskom mrežom; međutim, analize su pokazale 
da danas nema ekonomskog opravdanja za takovu 
gradnju. 

Općenito se može reći da je izgradnja željezni¬ 
čkih pruga cca 3 puta skuplja od izgradnje cesta, 
uzevši u obzir izgradnju u srednje teškom terenu. 
S obzirom na velike terenske teškoće u većem di¬ 
jelu Etiopije, naročito zbog prelaza iz visokog pla¬ 
toa u centralnom dijelu u niže predjele istočnog 
dijela i zbog mnogih prelaza na centralnom platou 
preko dubokih riječnih dolina, u tim teškim tere¬ 
nima je odnos još nepovoljniji. S druge strane, kako 
nema takovih tereta za koje bi transport željezni¬ 
com bio izrazito ekonomičniji bilo po količini bilo 
po vrsti, i da se sav predvidivi saobraćaj može 
obavljati cestama, nema za sada nikakovog oprav¬ 
danja za daljnju izgradnju željezničkih pruga u 
Etiopiji. Posebno je pitanje kakova je u toj situaciji 
sudbina postojećih pruga. Vjerojatno je da će one 
i dalje vršiti svoju ograničenu ulogu u općem sao¬ 
braćajnom sistemu Etiopije, bez obzira na njihovu 
nerentabilnost. 

b) Riječni i pomorski saobraćaj 

Riječni saobraćaj praktički u Etiopiji ne postoji, 
ukoliko se izuzme lokalni saobraćaj na jezeru Tana. 
Uslijed velikih razlika u vodostajima rijeka nema 
vjerojatnosti da bi i u budućnosti moglo doći do 
bilo kakovog razvoja riječnog saobraćaja, usprkos 
činjenice da Etiopija obiluje vrlo velikim rijekama. 

Pomorski saobraćaj, i obalni i dalje, još je vrlo 
slabo razvijen. Ulažu se napori da bi se ostvario 
obalni trgovački i putnički saobraćaj i uspostavio 
s ostalim lukama na Crvenom moru (Aden, Djibuti 
i dr.). Ovi napori su u početnoj fazi i vjerojatno 
će u budućnosti uroditi plodom. Ipak, može se reći 
da će i taj saobraćaj biti više lokalnog značaja, 
s obzirom na to da je Etiopija ipak pretežno kon¬ 
tinentalna zemlja, iako posjeduje dosta dugačku 

obalu Crvenog mora. Klima u obalnom pojasu je 
takva da se ne može očekivati veći razvoj primor¬ 
skog pojasa. 

c) Zračni saobraćaj 

S obzirom na potpuno nerazvijene saobraćajne 
veze nakon II svjetskog rata prešlo se na povezi¬ 
vanje pojedinih udaljenih krajeva zemlje avionskim 
saobraćajem, jer se na taj način najbrže došlo do 
prvih rezultata. Ovo su bili uočili i Talijani, koji 
su kroz cca 5 godina držali zaposjednutu Etiopiju, 
te su izgradili mnoge privremene aerodrome, i to 
skoro kod svakoga većeg mjesta. Ti su aerodromi, 
razumljivo, bili prvenstveno upotrebljavani za po¬ 
trebe vojske. Za vrijeme borba za oslobođenje i 
poslije oni su bili uglavnom uništeni, a isto tako 
i instalacije na njima. Nakon što je Etiopija opet 
stekla svoju nezavisnost skoro ništa nije ostalo od 
aerodroma koje su Talijani bili izgradili i uglav¬ 
nom je trebalo sve nanovo počimati. 

Etiopija nije imala nikakve mogućnosti da sa 
svojim stručnjacima i sredstvima organizira iz¬ 
gradnju i opremu aerodroma, osposobi letačko i 
ostalo stručno osoblje i da vodi takvu organizaciju. 
Zbog toga je bio sklopljen sporazum s jednom 
američkom kompanijom koja je provela cjelokupnu 
organizaciju i dala svoje stručne kadrove i uzet 
je zajam za nabavku aviona i opreme. Postepeno 
su svi udaljeniji krajevi bili spojeni avionskim 
linijama sa glavnim gradom Addis Ababom. Tim 
linijama se i sada odvija glavni putnički saobraćaj, 
i one su danas jedina spona između administra¬ 
tivnog i kulturnog centra Addis Ababe i pojedinih 
pokrajina i većih mjesta. Postepeno su obnovljeni 
ranije uništeni i zapušteni aerodromi, koji u većini 
slučajeva predstavljaju samo dotjeranu livadu. Iz¬ 
građeni aerodromi sa betoniranim ili asfaltiranim 
pistama, rulnim stazama i prijemnim zgradama i 
potrebnim navigacionim uređajima postoje samo u 
Addis Ababi, Asmari i Diredawi. Pa ipak, ova je 
vrsta transporta odigrala veliku ulogu u početnom 
razvoju saobraćaja u Etiopiji, i ona još i danas 
predstavlja jedinu vrstu saobraćaja s udaljenim 
krajevima tog prostranog carstva. Napredovanjem 
izgradnje cestovnih relacija ona ne gubi na važno¬ 
sti obzirom na brzinu transporta, ali za teretni 
saobraćaj ceste svakako ostaju primarno sredstvo. 

Opće prilike za aerotransport u Etiopiji su dosta 
nepovoljne. Vrlo velika nadmorska visina i visoka 
temperatura u nižim predjelima stvaraju znatne 
teškoće pri sletanju i uzletanju aviona. Dužine 
pista bi toga radi trebalo da budu znatno veće 
nego li u normalnim prilikama (za oko 30%), ili bi 
opterećenje aviona trebalo da bude adekvatno 
manje. Osim toga, naročito u domaćem transportu, 
mora preći pojedina gorska sedla i vrhunce, koji 
se nalaze na visini i do 4500 m. Svi letovi moraju 
se obavljati samo danju jer ne postoje uređaji za 
instrumentalno ili noćno sletanje. Često se, naro¬ 
čito za kišne sezone, mora odgoditi uzletanje zbog 
slabe vidljivosti i žestokih oluja, ili zbog toga što 
su piste previše razmočene. Terenske prilike na 


mnogim mjestima gdje postoje samo privremene 
zemljane piste vrlo su loše. To je naročito čest 
slučaj u jugozapadnim predjelima, koji obiluju 
šumom, a ispresijecani su dolinama rijeka i potoka. 
Stoga za mnoge od ovih privremenih aerodroma 
mjesto i položaj pista diktiraju isključivo terenski 
uvjeti, bez obzira na meteorološke prilike, tako da 
je na nekima od njih radi jakih vjetrova povre¬ 
meno onemogućeno slijetanje. 

Danas u Etiopiji postoje 32 aerodroma, od kojih 
samo tri imaju piste s asfaltnim ili betonskim kol¬ 
nikom, te rulne staze i prijemne zgrade te najpo¬ 
trebnije navigacione uređaje. Svi ostali aerodromi 
su samo privremenog karaktera. Bila bi potrebna 
vrlo velika sredstva da se izgradi potreban broj 
opremljenih aerodroma, a tih sredstava Etiopija 
danas nema. Predviđeno je da se izgradi novi inter¬ 
nacionalni aerodrom u Addis Ababi, da se proširi 
i uredi onaj u Asmari i Diredawi. Sve je to samo 
za poboljšanje internacionalnog saobraćaja. Novi 
aerodrom u Addis Ababi morao bi biti izgrađen 
s takvim elementima da se omogući uzlijetanje i 
slijetanje i mlaznih putničkih aviona. 

Posebno pitanje je nabavka novih aviona i po¬ 
trebnih uređaja. Sadanji avionski park je već pri¬ 
lično dotrajao, jer je u službi veći niz godina, pa 
ga treba što prije zamijeniti novim. 

Etiopija čini velike napore da stvori svoj vla¬ 
stiti stručni kadar, odgoji letačko i pomoćno oso¬ 
blje, te da u tom pogledu bude što prije nezavisna 
od stranih stručnjaka. Tu su već postignuti lijepi 
uspjesi. 

Za proširenje i održavanje aerosaobraćaja po¬ 
trebna su velika sredstva iako su danas i najuda¬ 
ljeniji krajevi spojeni sa centrom zemlje, te je 
omogućen brzi kontakt i transport putnika, a do¬ 
nekle i robe sa inače potpuno nepristupačnim kra¬ 
jevima. Jasno je da ova vrsta saobraćaja ne može 
u budućnosti biti glavni nosilac saobraćaja, nego, 
kao što je i normalno, samo važan činilac u sao¬ 
braćaju kao cjelini. 

đ) Ceste 

Prodor automobilskog saobraćaja doveo je u 
Etiopiji do potrebe gradnje cesta. Za vrijeme tali¬ 
janske okupacije izgrađeno je oko 3000 km novih 
cesta, razumije se, prvenstveno za vojne potrebe. 
Za vrijeme talijanske okupacije Eritreje bila je 
izgrađena dobra mreža cesta, od kojih je najzna¬ 
čajnija Massawa-Asmara, dužine 115 km, koja se 
od razine mora penje na visinu od 2400 m. U svoje 
vrijeme ona je bila pravo remekdjelo cestogradnje. 
Za vrijeme okupacije Etiopije Talijani su sagradili 
i cestu Asmara—Addis Ababa, koja prolazi vrlo 
teškim planinskim terenom, u dužini od 1070 km. 
Ta cesta nekoliko puta prelazi visoke gorske lance 
te po karakteru terena spada sigurno među najteže 
i najinteresantnije na svijetu. 

Poslije oslobođenja zemlje od talijanske okupa¬ 
cije, a i za vrijeme ratnih operacija ove su ceste, 
kao i objekti na njima skoro potpuno propali. Po¬ 
slijeratni napori na cestama bili su koncentrirani 

SI. 3: Cesta Massawa—Asmara 


uglavnom na obnovu onih cesta koje su ranije 
postojale. Bilo je potrebno da se prvenstveno uredi 
kolnik, odvodnja i bankine, i rekonstruiraju pot¬ 
puno porušeni dijelovi. 

Postojeća cestovna mreža povezivala je uglav¬ 
nom Addis Ababu s najvažnijim centrima kao što 
su: Asmara, Asab, Jimma, Lekemti, Shashananne 
itd. Ona je do danas potpuno osposobljena za sao¬ 
braćaj. Ovi radovi su trajali uglavnom od 1951. 
do 1960. god. U god. 1951. osnovana je Imperial 
Highway Authority, kao glavni nosilac izgradnje 
i održavanja cesta u Etiopiji. 

Današnja cestovna mreža (zajedno s Eritrejom) 
iznosi 5000 km, od kojih cca 1000 km imaju mo¬ 
deran kolnik (asfalt), a ostale makadamski kolnik. 
Prema tome dolazi na 100 km 2 cca 0,42 km cesta. 

Osnovne karakteristike ovih cesta mogle bi se 
prikazati ovako: Asfaltne ceste: kolnik 6 do 7 m, 
dovoljna širina bankina (do 2,5 m), brzo propadanje 
kolnika nakon izgradnje i potreba skupih popra¬ 
vaka, neravnost kolnika, dobra odvodnja, neposto¬ 
janje pasica (rubnjaka) koji treba da vizuelno odi¬ 
jele kolnik od bankina, što smeta naročito noću. 
Makadamske ceste: uglavnom dovoljna širina kol- 



Sl. 4: Most preko rijeke OMO 


nika (6 do 7 m), dovoljna širina bankina (min. 1,0 
m), dobra odvodnja, po pravilu loša trasa kod mo¬ 
stova i većih propusta, loše stanje kolnika radi 
lošeg održavanja (stavljaju se velike količine krup¬ 
nog tucanika koji se vrlo brzo razbaca saobra¬ 
ćajem). 

Ova postojeća cestovna mreža ima dva centra: 
jedan je Addis Ababa u centralnom dijelu i drugi 
Asmara u sjevernom dijelu. Od značajnijih trans¬ 
verzala postoji cesta koja veže Asmaru s Addis 
Ababom. 


Gustina cestovne mreže — 0,42 km cesta na 100 
km 2 — vrlo je mala, čak i u usporedbi sa zemljama 
koje nemaju razvijenu cestovnu mrežu. U nekim 
afričkim zemljama je situacija u tom pogledu bila 
god. 1951. slijedeća: 


Sudan 
Kenija 
Rodezij^ . 
Uganda 
(Za ilustraciju: 
km 2 .) 


0,83 km 
2,10 km 
2,20 km 
5,50 km 
Jugoslavija ima 


cesta na 100 km 2 
cesta na 100 km 2 
cesta na 100 km 2 
cesta na 100 km 2 
cca 18 km na 100 


Nakon obnove pOstojeće cestovne mreže treba 
da se pređe na izgradnju novih cesta, što uvjetuje 
drugačiju organizaciju, mnogo veća ulaganja te 
općenito mnogo veće napore nego do sada. Ako se 
uzmu u obzir velike potrebe na cestama, tj. da se 
u što kraćem periodu izgrade one ceste koje su sa 
saobraćajnog, ekonomskog i ostalih stanovišta naj¬ 
potrebnije, onda se mogu bolje sagledati svi pro¬ 
blemi koje treba riješiti da bi se ovaj veliki za¬ 
datak mogao uspješno izvršiti. 

Etiopija je pretežno poljoprivredna zemlja sa 
vrlo jakim stočnim fondom, nerazvijenom industri¬ 
jom, bogata šumama kave, s malim potencijalnim 
mogućnostima u rudarstvu, vrlo bogata na vodnoj 
energiji za proizvodnju električne struje. S obzirom 
na postojeće stanje može se izdvojiti šest privredno 
važnih područja koja teritorijalno i privredno čine 
cjelinu: 

1. Područje Addis Ababe i blize okoline. Addis 
Ababa je najvažniji industrijski centar a okolina 
bogata poljoprivrednim proizvodima. 

2. Jugozapadno područje, otprilike oivičeno lini¬ 
jom Jimma—Lekempti—Ghimbi—Gambela—Magi. 
Glavno bogatstvo ovoga područja su šume kave, 
žitarice i šume. 


3. Područje oko jezera Tana sjeverozapadno od 
Addis Ababe, bogato šumama kave i uljaricama, 
a oko Desie-a i žitaricama. 

4. Jezersko područje južno od Addis Ababe, 
otprilike zatvoreno linijom: Mojo—Soddu—Gidoie 
—Neghelli—Ghimir—Mojo. Na sjevernom njego¬ 
vom dijelu uspijevaju žitarice i pamuk; na južnom 
dijelu su šume, a postoje mogućnosti i uvjeti za 
uzgoj uljarica. 

5. Područje oko Diredawe i Harara, bogato ka¬ 
vom, žitaricama i uljaricama. 

6. Područje Asmare, drugog industrijskog cen¬ 
tra zemlje, i Eritreje, bogat voćem, povrćem i žita¬ 
ricama. 

Osim Addis Abebe i Asmare ne postoje veći 
industrijski centri. Pojedine manje industrije su 
locirane u Diredawi (cement), Wonji (šećer), Bahr 
Dar (tekstil). Osim ovih područja u kojima je pri¬ 
vreda već donekle razvijena ili postoje potencijalne 



SI. 5: Asfaltna cesta Addis Ababa—Nazareth 


mogućnosti za njen intenzivniji razvoj bez pret¬ 
hodnog ulaganja većih sredstava (za melioracije i 
slično), postoje velika perspektivna područja koja 
se ne mogu razviti bez velikih prethodnih ulaganja 
za melioracije i regulacije. To su uglavnom pod¬ 
ručja rijeka Awash i Shebelli, gdje bi se naročito 
mogla razviti poljoprivreda (žitarice, uljarice, pa¬ 
muk itd.) i manje industrije u vezi s poljoprivre¬ 
dom i stočarstvom. 

Treba napomenuti da postoje dosta velika pod¬ 
ručja koja nisu prikladna za bilo kakav razvoj, a 
to je u prvom redu Danakilska pustinja, sjeverni 
dio Eritreje, neki dijelovi Ogadena itd. Ova pod¬ 
ručja su pustinjskog karaktera, i ona iznose skoro 
četvrtinu cjelokupne površine zemlje. 

Osnovni pravci cestovne mreže treba da odgo¬ 
varaju sadanjim i budućim potrebama tokova sao¬ 
braćaja. Ovi tokovi saobraćaja mogu se sagledati 
s obzirom na današnje i perspektivno stanje pri¬ 
vrede. Prema tome je jasno da je osnovna koncep¬ 
cija cestovne mreže usko vezana za koncepciju 
razvoja privrede u cjelini. 

S obzirom na ove koncepcije i specifične okol¬ 
nosti u Etiopiji, da bi se zadovoljile osnovne po¬ 
trebe u saobraćaju, cestovna mreža bi trebala da 
ispunjava izvjesne osnovne uvjete, naročito: 

1. povezivanje ranije navedenih važnijih pri¬ 
vrednih područja s administrativnim, političkim, 
ekonomskim i kulturnim centrom zemlje — Addis 
Ababom; 

2. povezivanje ovih područja sa glavnim uvoz- 
no-izvoznim tačkama, uglavnom na obali Crvenđg 
Mora; 

3. povezivanje ovih područja međusobno; 

4. povezivanje ovih područja sa glavnim sada¬ 
njim i budućim industrijskim centrima zemlje. 


U političko-administrativnom pogledu glavne 
tendencije razvoja cestovne mreže morale bi biti 
da se u prvom redu spoje glavni administrativni 
centri (glavni gradovi provincija) s Addis Ababom 
kao i međusobno. 

U političkom pogledu najvažnije je povezivanje 
područja Ogadena (jugoistočni dio zemlje) s Addis 
Ababom i ostalim područjima. Teško je zamisliti 
da bi se tako veliko područje (kao cijela Jugosla¬ 
vija) moglo još dugo vremena držati praktički od¬ 
rezano od ostalih dijelova zemlje, u prvom redu 
radi potrebe njegovog ekonomskog uzdizanja, a 
zatim radi njegovog potpunog uklapanja u admi¬ 
nistrativni i politički organizam zemlje. 

Posebno se treba osvrnuti na cestovne veze sa 
susjednim zemljama. Prema sadanjem stanju te 
veze praktički ne postoje, iako su veoma važne ne 
samo u ekonomskom pogledu, radi mogućnosti uvo¬ 
za odnosno izvoza, nego i u turističkom pogledu. 
Etiopija je s turističkog stanovišta vrlo interesantna 
zemlja, i jači inostrani automobilski turizam će se 
razviti čim se to omogući izgradnjom cesta. 

U tom su pogledu najvažnije one ceste koje 
idu od granice prema centru, i to od sudanske gra¬ 
nice na istok prema Addis Ababi i od kenijske 
granice na sjever. Radi svoje klime, flore i faune 
Etiopija je jedna od turistički najinteresantnijih 
zemalja u Africi, pa je i to jedan od važnih faktora 
koji uvjetuju izgradnju cestovne mreže. 

Prema tome bi s obzirom na postojeće stanje i 
sadanje i buduće potrebe u izgradnji cestovne 
mreže kao najnužnije bilo potrebno: kao osnovnu 
cestovnu mrežu smatrati one glavne ceste koje 
centar zemlje, tj. Addis Ababu, radijalno spajaju 
sa glavnim centrima i privrednim područjima sa 
granicom ili sa morem. Osim toga, potrebno je te 
radijalne veze spojiti međusobno, radi boljih veza 
privrednih područja i glavnih centara međusobno. 
Prema tome bi ovu osnovnu mrežu sačinjavale gla¬ 
vne radijalne veze od Addis Ababe prema perifer¬ 
nim područjima i kružna veza koja spaja ove radi¬ 
jalne veze međusobno. 



SI. 6: Cesta Addis Ababa—Asmara 

SI. 7: Most preko rijeke Awash 


Glavne cestovne relacije, koje su do danas dje¬ 
lomično već i izvedene a u većem dijelu bi se tek 
morale izvesti, bile bi prema tome slijedeće: 

Na sjever i sjeveroistok: Addis Ababa—Asmara 
—Massawa te Addis Ababa—Awash—Asab. Ove 
dvije relacije povezuju centar zemlje, pa prema 
tome i ostale dijelove, sa glavnim lukama na moru, 
tj. Massawom i Asabom. Pri tome je potrebno po¬ 
sebno osvrnuti se na povezivanje Addis Ababe s 
Asabom, kroz dolinu rijeke Awash. Danas postoji 
cesta koja iz Addis Ababe ide preko Desie-a za 
Asab. Ista ide na dužini od cca 400 km kroz vrlo 
težak planinski teren i savladava nekoliko planin¬ 
skih prevoja. Prema tome ima mnogo uspona i pa¬ 
dova i vrlo teške ostale elemente. Takova teška 
planinska cesta sigurno nije pogodna da bude gla¬ 
vna cestovna veza centra zemlje sa glavnom lukom 
na moru, kojom će uglavnom ići teški kamionski 
saobraćaj. Saobraćajni troškovi na ovoj relaciji 
su vrlo visoki, pa je bilo predloženo da se izgradi 
nova cesta kroz dolinu rijeke Awash, koja bi se 
s postojećom cestom spajala kod Tendaha, dakle u 
nizinskom dijelu. Ova varijanta ima mnoge pred¬ 
nosti, od kojih bi se mogle navesti kao glavne da 
je njena virtualna dužina kraća za preko 30 km 
od postojeće, te da bi prema tome saobraćajni tro¬ 
škovi na njoj bili znatno manji. Osim toga, ova bi 
cesta otvorila područje rijeke Awash za poljopri¬ 
vredu i industriju. To područje je sada potpuno 
nepristupačno, rijetki su bijelci koji su ga prošli, 
jer je ono bez ikakovih komunikacija, a nastanjeno 
je divljim plemenima. Rijeka Awash daje moguć¬ 
nosti da se njenim vodatna meliorira ova dolina, a 
ujedno da se na njoj izgrade hidrocentrale za snab¬ 
dijevanje električnom energijom. Prema tome bi 
izgradnja ove ceste imala veliko značenje za cjelo¬ 
kupnu privredu Etiopije i nju ne bi trebalo sma¬ 
trati samo kao čisto saobraćajni objekt. Postojeća 
cesta Addis Ababa—Desie bila bi dio glavne veze 
sa Asmarom, a dio postojeće ceste Combolcia (De¬ 
sio)—Tandaho ostao bi kao više lokalna veza pod¬ 
ručja jezera Tana s Asabom. 

Na jug i jugoistok: Addis Ababa—Diredawa— 
somalska granica, Addis Ababa—Shashamanne— 
Imi—Ferfer (somalska granica), Shashamanne— 
Neghelle—Dolo (kenijska granice), Shashamanne— 
Moyale (kenijska granica). Ove četiri cestovne rela¬ 
cije bi povezivale cijeli istok i jugoistok sa central¬ 
nim dijelom zemlje. Cesta na Ferfer bila bi od Sha¬ 
shamanne posve nova i prolazila bi kroz dolinu 
rijeke Shebelli, koja je glavna rijeka Ogadena. U 
ovome ogromnom području nema danas nikakovih 
cestovnih ni drugih veza. Postoje samo neizgrađeni 


putevi, kao staze po kojima mogu saobraćajati 
samo terenska vozila, i to samo za suhoga vremena, 
dok je u kišnoj sezoni saobraćaj potpuno nemoguć 
(tzv. dry weather roads). Ove cestovne relacije 
imaju svoje ekonomsko opravdanje, a isto tako su 
potrebne i u političkom i vojnom pogledu. 

Na jug i jugozapad: Addis Ababa—Jimma— 
Magi—Rudolfovo Jezero, Jimma—Gore—Gambela. 
Sada postoji samo cesta od Addis Ababe do Jimme, 
dok bi ove dvije relacije u produženju postojeće 
ceste spajale bogate krajeve oko Magi-a i Gore i 
Gambele sa Jimmom. Treba napomenuti da su ovi 
krajevi vrlo bogati kavom i šumom, a postoji mo¬ 
gućnost da se oni privedu intenzivnijoj poljopri¬ 
vredi jer postoje uvjeti za to. 

Na zapad: Lekempti—Ghimbi—Kurmuk—su¬ 
danska granica, Addis Ababa—Bahr Dar—Gondar 
—Asmara. Od prve cestovne relacije postoji cesta 
od Addis Ababe do Lekemptia, koja bi al nastavku 
prolazila kroz vrlo bogate i poljoprivredno per¬ 
spektivne krajeve gdje raste kava i žitarice. Druga 
relacija, preko jezera Tane (Bahr Dar) na Gondar 
i Asmaru zapravo postoji, samo je cesta u takovom 
stanju da je nesposobna za saobraćaj, te je u toku 
njena temeljita rekonstrukcija i izgradnja kolnika. 

Veze radijalnih veza međusobno: dužina poje¬ 
dinih radijalnih cesta iznosi i do 1000 km. Da bi 
se uspostavila međusobna veza ovih relacija, bilo 
bi potrebno da se na izvjesnoj udaljenosti od cen¬ 
tra uspostavi mreža cesta koje bi bile veza ovih 
radijalnih, a ujedno bi povezivala i ekonomski i 
politički važna mjesta i krajeve. 

Ovakve veze su veoma važne i sa vojnog stano¬ 
višta. Ova kružna veza bila bi slijedeća: Desie— 
Tandaho—Awash—Imi—Neghelle—Wondo — Jim¬ 
ma—Gambela—Ghimbi—Bahr Dar—Desie. 

Osnovna koncepcija ove primarne mreže cesta 
je jasna. Prema tome bi u ovu osnovnu mrežu ušle 
samo one ceste koje su od primarne važnosti za 
cjelokupnu Etiopiju. Ukupna dužina ove osnovne 
mreže iznosi 10 500 km, od čega je već izgrađeno 
cca 4000 km. Od izgrađenih cca 4000 km je oko 
1000 km s asfaltnim kolnikom. 

Ovu osnovnu cestovnu mrežu, koja daje samo 
osnovne pravce, treba nadopuniti cestama koje će 
s njome povezivati privredno važne krajeve kao 
i pojedina veća mjesta, a koje su važne za pojedine 
provincije i pokrajine. Ove ceste bi sa osnovnom 
cestovnom mrežom sačinjavale cjelinu, koja se 
može -smatrati kao minimalna za osnovne potrebe 
cestovnog saobraćaja. 

U sjevernom dijelu zemlje ovamo spadaju ceste 
koje među sobom povezuju dvije glavne magistrale 
te provinciju Tigre s Eritrejom i s južnim provin¬ 
cijama. U zapadnom dijelu bi to bile tri cestovne 
linije kojima je približan smjer sjever—jug i koje 
treba da povezuju međusobno osnovnu mrežu i 
pojedina veća mjesta i privredno važnije krajeve. 
Jedna od njih, Tesseney—Metema—Guba—Afodu 
—Dembidolo, ide uz sudansku granicu i povezuje 
krajnje tačke osnovnih cestovnih linija; ona prolazi 
kroz područja koja danas nemaju nikakve veze ni 

s ostalim dijelovima zemlje ni međusobno, pa je 
stoga neobično važna. U južnom dijelu je najvaž¬ 
nija relacija Addis Ababa—Hossana—Soddu—Gi- 
dole, koja ima vrlo veliki lokalni značaj jer je 
područje kroz koje prolazi poljoprivredno vrlo bo¬ 
gato. U istočnom dijelu bi to bile relacije koje 
povezuju pojedine pogranične krajeve međusobno 
i s osnovnom cestovnom mrežom. 

Ovdje su obuhvaćene samo one relacije koje su 
već danas potrebne i važne sa saobraćajnog i eko¬ 
nomskog stanovišta. Prema tom prijedlogu ova do¬ 
punska mreža cesta iznosila bi cca 8000 km. Od 
toga je do danas izgrađeno cca 1000 km. 

Ukupno bi prema tome trebalo da se, kao prva 
faza, izgradi cca 13 500 km novih cesta. Dinamika 
izgradnje svakako zavisi prvenstveno o raspoloži¬ 
vim financijskih sredstvima, a zatim o mogućno¬ 
stima građevnih i projektnih poduzeća. Financijska 
sredstva koja bi se mogla uložiti u dugoročnu iz¬ 
gradnju cestovne mreže nepoznata su i ne mogu se 
unaprijed odrediti, ali se prema dosadanjim ulaga¬ 
njima može pretpostaviti da će se ulagati znatna 
sredstva. Dosadanja ulaganja iznose godišnje iz¬ 
među 20 i 25 milijuna Eth. $. Može se pretpostaviti 
da bi se ova ulaganja u narednom periodu mogla 
znatnije povećati na cca 40 milijuna Eth. $, i to 
djelomično iz vlastitih sredstava (iz budžeta) a dje¬ 
lomično iz stranih zajmova. Potrebno je naglasiti 
da Etiopija ima svoj putni fond, u koji ulaze dio 
taksa na gorivo, takse na motorna vozila i dr. 

Koštanje izgradnje cesta u Etiopiji je u prosjeku 
cca 40 000 do 70 000 Eth. $ po km u srednjem i 
težem terenu. Samo iznimno, u vrlo teškim tere¬ 
nima, može se očekivati koštanje od preko 100 000 
Eth. $ po km. (To iznosi u dinarima cca 15 do 21 
milijuna deviznih dinara po km, a samo iznimno 
preko 30 milijuna dinara). Prema tome bi ukupna 
izgradnja predviđenih cca 13 500 km koštala u 
prosjeku oko 750 milijuna Eth. $. S obzirom na 
vjerojatne mogućnosti ulaganja u izgradnju cesta 
(do 40 milijuna Eth. $ godišnje) vidimo da bi se 
predviđena cestovna mreža mogla izgraditi u roku 
od cca 19 do 20 godina. 

Nakon izgradnje ove mreže Etiopija bi imala 
ukupno cca 18 000 km cesta ili 1,7 km cesta na 
100 km 2 . U uporedbi sa ostalim zemljama Afrike, 
a pogotovo Evrope, to je zaista vrlo malo, a ako se 
uzme u obzir da bi se, prema financijskim moguć¬ 
nostima ova gustoća cestovne mreže mogla postići 
tek nakon 20 godina, vidi se pred kakovim se pro¬ 
blemima nalazi ova zemlja u pogledu izgradnje 
cesta, kao najnužnijih i skoro jedinih saobraćajnica. 
Posve je jasno da će dalji privredni razvoj zemlje 
tražiti daleko bržu izgradnju, što će sigurno zahti¬ 
jevati daleko veća ulaganja. Vjerojatno da će za to 
biti potrebna daleko veća i efikasnija strana po¬ 
moć u zajmovima nego do sada. 

U pogledu mogućnosti izgradnje s obzirom na 
kapacitete poduzeća i projektnih organizacija si¬ 
tuacija je isto tako dosta teška. U Etiopiji ne po¬ 
stoji građevno poduzeće specijalizirano za izgradnju 
cesta. U okviru Imperial Highway Authority osno¬ 


vana je i grupa za izgradnju, koja je do sada uglav¬ 
nom radila na rekonstrukciji postojeće cestovne 
mreže, a tek posljednje godine počela je i djelo¬ 
mično izgrađivati i nove dionice cesta. Ova grupa 
je vrlo dobro snabdjevena mehanizacijom, koja se 
kupuje iz američkih zajmova, i čine se veliki 
napori da se odgoje domaći stručni radnici, meha¬ 
ničari i šoferi, za rukovanje tom mehanizacijom. 
Postavlja se pri tome kao osnovno pitanje da li 
ovakova organizacija za izgradnju može da bude 
u sklopu iste organizacije koja vodi cjelokupnu 
brigu o cestama, tj. koja vodi financijsku politiku, 
planiranje, projektiranje i održavanje cesta. Čini se 
da bi bilo najpovoljnije da se ta organizacija iz¬ 
dvoji iz postojeće i da se osnuje posebno poduzeće 
specijalizirano za izgradnju cesta. 

Takvo poduzeće moglo bi da samo djelomično 
podmiruje potrebe na izgradnji, i vjerojatno je da 
bi se trebalo kao i do sada pribjegavati licitacijama 
na koja dolaze strana poduzeća, koja uzimaju na 
izgradnju pojedine dionice cesta. Posljednjih godina 
došlo je nekoliko stranih poduzeća i ona grade 
nekoliko dionica u raznim krajevima Etiopije. Pri 
tome se pokazuje da ona dosta nerado pristupaju 
ovim licitacijama i da se od njih sustežu, a ukoliko 
dođu, onda nastoje da se maksimalno osiguraju 
visokim cijenama. To sve zbog nepoznavanja pri¬ 
lika, rada pod vrlo teškim uslovima, velike režije, 
sadašnjih dosta strogih uslova u pogledu upotrebe 
mehanizacije (na snazi su isključivo američki pro¬ 
pisi, kako u pogledu projektiranja tako i u pogledu 
građenja, tehničkih uslova itd.). Ukoliko bi se stra¬ 
nim poduzećima mogle dati izvjesne garancije i 
olakšice prilikom dopreme i upotrebe mehaniza¬ 
cije, te ukoliko bi one bile tačnije informirane o 
prilikama i uslovima rada, vjerojatno bi se mogao 
na licitacije privući veći broj solidnih inostranih 
poduzeća, što bi svakako dovelo i do veće konku¬ 
rencije a time i do sniženja cijena. Interesantno je 
napomenuti da je na nekim licitacijama bilo vrlo 
velikih razlika u ponudama (po jediničnim cije¬ 
nama) i da je za neke cijene razlika bila i do 200 
i 300°/o. To ukazuje na nedovoljno poznavanje pri¬ 
lika i lokalnih cijena s jedne strane, a isto tako i 
nastojanje pojedinih poduzeća da se maksimalno 
osiguravaju od eventualnog rizika. 

Današnje stanje u pogledu saobraćaja na cesta¬ 
ma kao i u pogledu perspektive za izgradnju novih 
cesta dosta je kritično. Postojeća mreža cesta od 
preko 4000 km sposobna je za saobraćaj. Broj mo¬ 
tornih vozila se međutim povećava znatno brže ne¬ 
goli kilometraža novih cesta. Pojedini dijelovi cesta, 
naročito oni u blizini Addis Ababe, opterećeni su 
već sa preko 2000 vozila dnevno, a uslijed naglog 
i stalnog povećanja voznog parka i ovo opterećenje 
stalno raste. Kako se na tim dijelovima odvija pre¬ 
težno teški kamionski saobraćaj, znatno je i opte¬ 
rećenje, a ne samo gustina saobraćaja. 

Još prije kratkog vremena smatralo se u IHA 
da treba graditi ceste samo s makadamskim kolni¬ 
kom, kako bi se što prije dobilo što više novih 
cesta za normalni motorni saobraćaj. Kratko vri¬ 
jeme iza toga uvidjelo se da veličina i težina sao¬ 
braćaj zahtijeva da se pojedine cestovne relacije 
koje su prije kratkog vremena bile izgrađene s ma¬ 
kadamskim kolnikom rekonstruiraju na asfaltni 
kolnik. Pojedine makadamske ceste su već danas 
toliko opterećene da je nemoguće njihovo normalno 
održavanje, te se ovdje stoji pred alternativom: ili 
ulagati sredstva za izvedbu asfaltnih kolnika na 
tim cestama umjesto za izgradnju novih cesta, ili 
uz normalno održavanje ostaviti ove ceste u tako¬ 
vom stanju da je skoro onemogućen normalni mo¬ 
torni saobraćaj, čime ovaj svakako trpi i postaje 
pomalo nerentabilan. Pomalo je slična situacija i 
na već do sada izvedenim asfaltnim cestama, koje 
djelomično imaju preslab kolnik za postojeću te¬ 
žinu saobraćaja (izvodi se uglavnom polupenetra- 
cija), tako da će već u najskorije vrijeme biti po¬ 
trebno da se kolnici pojačaju. Treba osim toga 
napomenuti da je i kvalitet radova, naročito na 
gornjem stroju, vrlo slab te vrlo brzo dolazi i do 
znatnih oštećenja nakon izvedbe. 

Vidi se da cestogradnja u Etiopiji stoji pred 
vrlo teškim problemima. Postojeća organizacija 
IHA je stvorena prije 10 godina i ona je u svojoj 
početnoj fazi odgovorila uglavnom zadatku koji joj 
je bio postavljen: popravak i djelomična rekon¬ 
strukcija postojeće cestovne mreže. Sada bi trebalo 
prijeći na drugu fazu: početak široke izgradnje 
nove mreže, kao i efikasno održavanje postojeće. 
Vjerojatno je da ista organizacija ne bi odgovarala 
tako velikom zadatku i da bi se prvenstevno mo¬ 
ralo misliti na nove oblike organizacije, koji bi 
bolje odgovarali postavljenim zadacima. 

Ovdje bi trebalo nešto reći i o upotrebi meha¬ 
nizacije pri izgradnji i održavanju cesta. Današnji 
radovi su skoro potpuno mehanizirani, kako na 
izgradnji tako i na održavanju. Može se vidjeti 
kako najveći tipovi gredera rade na održavanju 
cesta i razastiru tanak sloj tucanika ili čiste jarke. 
Postavlja se pitanje, da li je potrebno da se u ze¬ 
mlji kakva je Etiopija svi radovi maksimalno meha¬ 
niziraju, i ne bi li bilo bolje da se djelomično samo 
na nekim radovima pređe na ljudsku radnu snagu. 


Zemlja obiluje vrlo velikim rezervama radne sna¬ 
ge koje su sada neiskorištene. Sigurno je da treba 
dati rada stanovništvu krajeva kroz koji prolaze 
nove dionice cesta ili gdje već postoje ceste. Sigur¬ 
no je, da bi se mogla upotrebiti radna snaga na 
mnogim radovima, a time i pomoći stanovništvu 
bez uštrba na kvalitet kao i na rok. Sigurno je da 
je za takve radove potrebna i drugačija organiza¬ 
cija, više stručnog kadra itd. Ovo tim prije što je 
radna snaga relativno jeftina, i ne može se ni po 
kakvim kalkulacijama opravdati upotreba potpune 
mehanizacije. Koštanje građevinskih strojeva je i 
znatno veće nego li u industrijski razvijenim ze¬ 
mljama, prvenstveno radi vrlo velikog koštanja 
transporta, mnogo većih izdataka oko održavanja 
strojeva, znatno skupljeg pogona itd. Prema tome 
bi prvenstveno trebalo razlučiti one radove na ko¬ 
jima je upotreba radne snage umjesto strojeva 
znatno rentabilni ja, a ne utječe na kvalitet ili br¬ 
zinu izvedbe. Time bi se mogli pojeftiniti radovi, 
a ujedno bi se u većoj mjeri moglo pomoći lokal¬ 
nom stanovništvu. 

Projektiranje cesta provodi se uglavnom u vla¬ 
stitoj organizaciji IHA. Projekti se izrađuju po 
američkim propisima, standardima i tipovima. Po¬ 
kušalo se da se projekti izrađuju djelomično preko 
stranih projektnih organizacija, ali su iskustva bila 
vrlo slaba. Priroda projektiranja cesta i objekata 
na njima je takva da ono ne smije biti postavljeno 
na potpuno komercijalnu bazu, jer se u tom slučaju 
dobivaju projekti koji nisu dovoljno prostudirani 
pa su prema tome i neekonomični. 

Prema ovome kratkom osvrtu na probleme oko 
izgradnje cesta u Etiopiji vidi se da su oni vrlo slo¬ 
ženi i ozbiljni. S obzirom na vrlo naglo povećanje 
motornog saobraćaja, a naročito teretnog i auto- 
busnog, bit će potrebno da se izvrši temeljita reor¬ 
ganizacija cjelokupnog sadanjeg aparata koji se 
bavi projektiranjem, gradnjom i održavanjem cesta, 
tako da bi se on mogao što efikasnije pozabaviti 
velikim zadacima izgradnje i održavanja cesta. 

Zaključak 

Glavni nosioci saobraćaja u bližoj budućnosti 
bit će cestovni i uzdušni saobraćaj. Za najnužniju 
izgradnju aerodroma, nabavku aparta i opreme, za 
izgradnju cesta i nabavku vozila i postrojenja za 
remont i opravke i snabdijevanje potrebna su vrlo 
velika financijska sredstva. Ova sredstva ne može 
zemlja sama da snosi i da sakupi. Već sadanja 
sredstva koja se ulažu za izgradnju cesta i drža- 
vanje i izgradnju i opravku aerodroma vrlo su 
veliki teret za državni budžet. Ako se k tome uzme 
u obzir da su potrebe u prosvjeti i zdravstvu vrlo 
velike, da treba početi razvijati industriju, poljo¬ 
privredu i ostale grane privrede, može se vidjeti 
da vlastiti izvori ne mogu biti dovoljni za sve ove 
potrebe. Svakako se treba osloniti i na stranu po¬ 
moć i nastojati da se ona što racionalnije iskoristi. 

DOVRŠAVA SE INJEKTIRANJE BRANE ASWAN NA NILU 

Prof. dr. ing. Ervin Nonveiller, Zagreb 


Stručni radnici i inženjeri poduzeća Geoistraži- 
vanja iz Zagreba dovršavaju ovih dana injektira- 
nje zida i temeljnog tla gravitacione brane Aswan 
na Nilu oko 800 km uzvodno od Kaira (vidi Gra¬ 
đevinar 2. / 58, 5, 7 i 10/60). Time počinje nova etapa 
u životu te velike brane, nervnog centra poljopri¬ 
vrede cijelog Egipta, koje u podneblju bez oborina 
zavisi samo o umjetnom natapanju. 

Natapanje je u dolini Nila staro koliko i ljudska 
civilizacija. Ono je prvobitno zavisilo samo o re¬ 
dovnim poplavama Nila i malim primitivnim ure¬ 
đajima za dizanje vode uz njegove obale. Tek je 
1902. god. dovršena gradnja gravitacione zidane 
brane na prvom kataraktu Nila kod Aswana, visine 
21 m, koja je zatvarala jezero zapremnine oko 1000 
hm 3 *. Zbog naglog porasta potrošnje vode i zbog 
potrebe za što boljim reguliranjem njenog protoka 
ubrzo je trebalo povećati rezervu vode, pa je već 
1912. god. brana povišena na 26 m, čime je jezero 
povećano na 2000 hm 3 . Brana je ponovno povišena 
1928. god. na 35 m visine, a zapremina jezera po¬ 
rasla je na 5000 hm 3 . 

Prvo je povišenje brane izvedeno doziđivanjem 
proširenja i povišenja profila. Između nizvodnog 
lica starog profila i dodanog zida ostavljena je 
otvorena kosa reska širine 10 cm, ugradnjom že¬ 
ljeznih podupirača. Ta je reška injektiranjem ce¬ 
mentnog maltera ispunjena tek dvije godine dana 
nakon dovršenja zidanja da bi se eliminirali tem¬ 
peraturni naponi između starog i novog zida. Na¬ 
kon zatvaranja te reške nisu se nigdje na brani 
pojavile pukotine, dokaz da je novi profil djelovao 
kao monolitni masiv. 

Za drugo povišenje primijenjen je drugačiji 
konstruktivni princip. Potrebno proširenje temelja 

* 1 hms *= 1 milion ms 


i povećanje težine brane postignuto je dogradnjom 
kosih pilastara (kontrafori) na nizvodnoj kosini 
brane, kako se vide na slici brane u današnjem 
obliku. Da bi se spriječila pojava termičkih puko¬ 



tina, između pilastara i starog zida stavljen je na 
dodirnu rešku lim od nerđajućeg čelika. Time je 
smanjeno na najmanju mjeru trenje između starih 
i novih dijelova brane koje bi moglo nastati uslijed 
temperaturnih razlika, a novi pilastri djeluju kao 


SI. 2: Brana Aswan 
nakon drugog 
povišenja 

dodatna težina i prenose na temelj samo mali dio 
horizontalnog tlaka vode. Aswan je jedna od naj¬ 
većih brana koja je povišavana uzastopnim dozi- 
đivanjem. 


Injtktiona 



SI. 3: Poprečni presjek brane 


Daljnji porast potrebe vode traži i daljnje po¬ 
većanje akumulacionog prostora, pa je bilo pred¬ 
viđeno i treće povišenje brane, ali se od toga odu¬ 
stalo kad su sazreli planovi za gradnju Velike 
Brane (Sadd el Aali) oko 5 km uzvodno od posto¬ 
jeće, kojom će se stvoriti jezero sadržine 130 000 
hm 3 koje će omogućiti višegodišnje izravnanje pro¬ 
toka Nila i potpuno iskorištenje njegove vode za 
natapanje žednog tla u njegovoj delti južno od 
Kaira. Dok se međutim dovrši taj veliki pothvat, 
treba povećati rezervu vode, pa je odlučeno da se 
nivo vode u jezeru Aswan podigne još za jedan 
metar na kotu 122,0, čime će se dobiti još oko 
500 hm 8 akumulirane vode. 

Ali brana koja je građena pred više od pola 
vijeka pomalo stari. 

Posljednjih deset godina provedena su opsežna 
ispitivanja stanja zida i temelja, sa ciljem da se 
objasni pojava sve više procjedne vode na niz- 
vodnoj plohi brane. Izvršen je opsežan program 



SI. 4: Vlažne mrlje na nizvodnoj strani brane 


bušenja i ispitivanja uzoraka maltera u laborato¬ 
riju. Postavljena je mreža piezometarskih cijevi 
radi mjerenja uzgona u temelju brane. Ustano¬ 
vljeno je da meka voda Nila ispire malter od obič¬ 
nog portland cementa koji nije otporan prema 
kemijskim uticajima meke vode Nila, pa ona stalno 
ispire slobodno vapno. Time malter gubi čvrstoću 
i mjestimično je već tako erodiran da se uzorci 
raspadaju u pijesak. Osim toga, njegova se pro¬ 
pusnost u tom procesu povećava, pa kroz branu 
protiču sve veće količine vode, a proces progresivno 
napreduje. Ustanovljeno je nadalje da je uzgon 
u nekim dionicama temelja brane veoma velik, pa 
smanjuje njenu stabilnost. Egipatski stručnjak Dr. 
Hasan Zaki, čiji životni rad je vezan s tom branom, 
došao je na temelju tih ispitivanja do zaključka da 
se brana mora asanirati, ako se ona želi sačuvati, 
a pogotovu ako se želi još povisiti kotu uspora u 
jezeru. Daljnja ispitivanja odnosila su se na metode 
asanacije, pa je probnim injekcionim poljima usta¬ 
novljeno da se to može postići injektiranjem. 



SI. 5: Presjek piezometra za mjerenje tlaka vode 
u temelju 

1. Pijesak i šljunak, 2. perforirani dio cijevi, 3. čep 
od bentonita, 4. piezometarska cijev, 5. ispuna bušot'ne 
cementom, 6. vodostaj u cijevi, 7. hidrautska kapa 

Injektiranjem cementne suspenzije otporne pre¬ 
ma koroziji mekom vodom Nila mogu se u izvjesnoj 
zoni zapuniti šupljine u ziđu i malteru i stvoriti 
zona otpornog maltera veoma male propusnosti, 
koja bi spriječila daljnje napredovanje korozije. 
Osim toga, injektiranjem temeljne stijene ispod 
zida brane može se smanjiti propusnost temelja i 
smanjiti djelovanje uzgona na temelj brane. 

Na osnovu tih rezultata razrađen je u Mini¬ 
starstvu javnih radova u Kairu projekt asanacije 
brane injektiranjem, na temelju kojeg je raspisana 
licitacija za te radove koja je održana u martu 
1960. Tražilo se je da poduzeće koje preuzme rad 
bude visoko kvalificirano i da ima bogato iskustvo 
za takove radove. U oštroj konkurenciji radove je 
dobilo naše poduzeće, Geoistraživanja iz Zagreba, 
koje je uspješnim učestvovanjem na injektiranju 
temelja brane Peruča steklo veliki ugled u inter¬ 
nacionalnim stručnim krugovima. Od poduzeća.koje 
je trebalo izvesti radove tražilo se da ispita smjese 
za injektiranje i da podnese svoje prijedloge za 
sirovine, smjese i način rada. 


među cijevi i stijena bušotine, iznad dijela koji je 
ispunjen pijeskom, napunjen je nepropusnim mal- 
terom. Na taj način voda u cijevi pokazuje hidro- 
statski tlak neposredno ispod temeljne reške brane. 
Konstrukcija piezometra i rezultat prvog čitanja 
hidrostatskog tlaka vode u temelju prikazani su 
na slici 1. 

Prema tehničkim uvjetima trebalo je da se 
injekciona suspenzija sastoji od domaćeg cementa 
s dodatkom diatomejske zemlje iz Fajuma, nazvane 
Kieselguhr, s kojom su izvršena prethodna ispiti¬ 
vanja i probna injektiranja u brani, i koja je poka¬ 
zala dobre pucolanske osobine. 

Poduzeće je u svojem laboratoriju provelo opse- 



© - 


SI. 6: Otapanje CaO iz injekcione smjese 

1. Jugoslavenski PC, 2. Egipatski PC, 3. isto sa 17% Kizelgura, 4. isto sa 17% opalske breče, 5. mg CaO 

otopljeno u 1000 gr vode, 6. broj mjerenja 


Najprije je trebalo izbušiti oko 70 piezometara 
u međusobnom razmaku od oko 35 m uzduž cijele 
preko 2000 m duge brane, za koji rad je stajao na 
raspolaganju veoma kratki rok prije pražnjenja 
jezera za primanje ljetnih poplavnih voda Nila. 
Piezometri promjera 66 mm bušeni su do dubine 
od 2 m ispod kontakta zida brane s temeljem. 
Doljnjih 1,8 m, do 20 cm ispod kontakta, ispunjeno 
je pijeskom u koji je spušten doljnji perforirani 
kraj željezne cijevi promjera 25 mm. Prostor iz- 


žan program isiptivanja injekcionih smjesa. Ispi¬ 
tana je otpornost prema koroziji injekcionih smjesa 
sastavljenih od egipatskog i našeg portlandce- 
menta bez i sa kizelgura i s njima i opalske bre¬ 
če, kao i od egipatskog ferocementa bez dodataka. 
U cilju što bržeg dobivanja komparativnih rezul¬ 
tata s raznim smjesama primijenjen je slijedeći 
postupak: pripremljen je malter koji je ostavljen 
da stvrdne kroz 24 sata. Zatim je uzorak osušen 
na 50°C, pulveriziran i prosijan kroz sito 0,1 mm. 

Taj je prah stavljen u destiliranu vodu u omjeru 
1:30. Voda je izmjenjivana svakog sata i u njoj je 
izmjeren sadržaj izluženog CaO, što je ponavljano 
16 puta za svaki uzorak. Rezultati su prikazani na 
si. 2. Oni su pokazali da su najotpornije smjese na- 



Sl. 7: Bušilice Craelius rade na brani 


šeg cementa s opalskom brečom. Međutim, zbog de¬ 
viznih izdataka investitor nije mogao odobriti uvoz 
sirovina iz Jugoslavije, pa je odlučeno da se injekti¬ 
ranje izvede s egipatskim ferocementom. Investitor 
nije prihvatio inače povoljnije smjese s kizelgurom, 
jer se bojao da kvalitet tog prirodnog pucolana ne 
bi bio dovoljno jednoličan. 

Injektiranje je izvedeno kroz bušotine 0 42 mm 
izbušene najprije do 9 m u temeljnu stijenu, gdje 
je na duljini od 3 m mjerena propusnost. U slu¬ 



si. 8: Injekciona stanica 


čajevima kad je propusnost bila veća od 1 LU (tj. 
1 l/m, min, 10 atm) bušilo se dalje u odsjecima od 
3 m dubine sve dok se nije naišlo na stijenu tra¬ 
žene propusnosti. Zatim je injektirano u otsjecima 
od po 3 m odozdo na gore, pod pritiskom koji je 
sukcesivno padao od 15 do 1.5 atm. Za bušenje su 
upotrebljene rotacione bušilice Craelius tipa XP 42 
i diamantne krune belgijske proizvodnje. Vrijed¬ 
nost isporuke potrebnih kruna bila je tako velika, 
da je na početku rada nekoliko poznatih proizvo¬ 
đača diamantnih kruna poslalo svoje predstavnike 
s uzorcima na gradilište, gdje su one ispitane u 
pogonskim uvjetima. Na temelju tih ispitivanja 



SI. 9: Registrator injekcionog tlaka 


sklopljen je ugovor s belgijskom firmom za ispo¬ 
ruku svih kruna uz paušalnu cijenu po izbušenom 
metru. Takav je aranžman bio od neobične važno¬ 
sti uzme li se u obzir da cijena kruna iznosi preko 
2,5 $ po metru bušenja. 

Za pripremu injekcione suspenzije upotrebljene 
su miješalice visoke turbulencije, djelomično pro¬ 
izvodnje Craelius, a djelomično naše domaće kon¬ 
strukcije. Injektori su bili također tipa Craelius na 


1 

•© 

SI. 10: Smanjenje piezometarskog tlaka tokom izvođenja 
radova injektiranja 

1. Odnos tlaka u piezometrima. 2. Zbirni postotak uče¬ 
stalosti odnosa tlaka, U prosječni uzgon u temelju 

hidraulični pogon, kapaciteta do 45 l/min pri pri¬ 
tisku do 40 atm. Za kontrolu procesa injektiranja 
montiram su automatski registratori, koji na vrpci 
bilježe tlak injektiranja. 

Za injektiranje su upotrebijene smjese omjera 
1:3 do 1:1. Iskustvo je pokazalo da se većim raz- 
rjeđenjem injekcione smjese od omjera 1:3 u po¬ 
četku injektiranja svake etaže ne postiže bolje 
prodiranje smjese. 

Injektiranje je bilo ograničeno zbog slabog sta¬ 
nja zida u raznim dijelovima brane vodostajem u 
jezeru. Temeljno tlo i donji dijelovi zida nisu se 
smjeli injektirati pri vodostaju više od 110, a 
gornji dijelovi zida pri vodostaju višem od 115 m. 
Samo se je u gornjem dijelu zida između otvora 
za ispuštanje vode moglo injektirati bez obzira 
na vodostaj u jezeru. Takvi vodostaji trajali su 
samo stanovito vrijeme u mjesecima od jula do 
oktobra svake godine, pa je usklađenje radova bu¬ 
šenja i injektiranja zahtijevalo veliku pažnju, a 
trebalo je instalirati i veliki broj injektora. 

Ukupni opseg radova znatno je premašio pred¬ 
računom predviđene količine. Ukupno je izvedeno 
bušenja 53 600 (predviđeno 44 000 m) injekti¬ 
ranja 50 200 m (mjesto 42 000 m), utrošeno 
injekcione smjese 3300 t (umjesto 1800 t). Pred¬ 
viđeni rok dovršenja radova bio je 30. novembra 
ove godine. Već prije kraja oktobra dovršeni su 
svi radovi predviđeni ugovorom. Naknadno je do¬ 
govoreno dopunsko injektiranje, ukupno 3 500 m, 
na probnim dionicama koje su injektirane u toku 
istražnih radova, gdje je tlak u piezometrima ostao 
visok i nakon dovršenja injektiranja susjednih dio¬ 
nica. Taj će rad također biti dovršen do kraja 
novembra. 

Postignuti efekt injektiranja je očigledan. Na 
nizvodnom licu brane bilo je mnogo mjesta koje je 
voda stalno vlažila. Već nakon djelomičnog injekti¬ 
ranja prošle godine bilo je ove zime za vrijeme 
visoke vode u jezeru znatno manje vlažnih mjesta 
na nizvodnom licu brane. Tlak se u piezometrima 
također smanjio, iako ne na svima. Statistički pre¬ 
gled postignutih rezultata prikazan je na slici, 
gdje se vidi zbirna linija učestalosti odnosa tlaka 


u jezeru i u peezometru prije injektiranja i poslije 
injektiranja. Konačni rezultati moći će se razraditi 
tek narednog proljeća, kad se u piezometrima 
izmjeri pritisak za vrijeme maksimalnog vodostaja 
u jezeru. Iz do sada prikupljenih podataka oči¬ 
gledno se vidi da je prosječni odnos tlaka u 
piezometrima znatno smanjen. Na slici prikazano 
je prosječno smanjenje odnosa tlaka u piezome¬ 
trima za karakterističnim dionicama. 

Na nekim mjestima preostao je u piezometrima 
vosoki pritisak i nakon injektiranja. To se može 
objasniti postojanjem malo propusne zone koja 
je nastala na nizvodnom dijelu brane uslijed 
injektiranja reške između zida prvobitne brane 
i njenog drugog prvog nadvišenja. Ako je ta zona 
protegnuta mjestimično u temeljnu stijenu, onda 
nova injekciona zavjesa uzvodno od takvog malo 
propusnog mjesta nema velikog uticaja na priti¬ 
sak u piezometru koji se nalazi između tih dviju 
nepropusnih zona. 

Poslije dovršenja projektiranog programa injek¬ 
tiranja, poduzeće je dobilo nalog da izvede još 
dopunsko injektiranje na dionici s najvećim pri¬ 
tiskom u piezometrima. Pored toga izvesti će se 
još na nekim mjestima i drenažne bušotine u 
nizvodnom dijelu temeljne stope, s ciljem da se 
smanji uzgon i poveća stabilnost brane. Kontrola 
stabilnosti najnepovoljnije opterećenih dijelova 
brane pokazuje da se nakon postignutog smanje¬ 
nja uzgona u temeljnoj reški, može povisiti vodo¬ 
staj u jezeru na predviđenu kotu od 122,0 m. Time 
će žedna delta Nila dobiti novih pola milijarde m 3 
vode za natapanje. Otpornost zida protiv daljnje 
korozije znatno je povećana, pa će brana moći 
služiti još dugi niz godina. Aswansko jezero neće 
nakon izgradnje Sadd el Aali više biti glavna aku¬ 
mulacija vode za natapanje Egipta, ali će ostati 
bazen za izjednačavanje dotoka u novu hidro¬ 
elektranu koja je sagrađena na lijevoj obali Nila 
i koja je proradila prošle godine. 

Uspješno izvršenje radova na sanaciji brane 
Aswan pridonijelo je u velikoj mjeri afirmaciji 
mogućnosti i kapaciteta jugoslavenskog građevi¬ 
narstva za izvođenje najdelikatnijih radova. 

ZAŠTITA OD SUNCA DVODIJELNIM BRISOLEJEM 

Andrija Ivančan, Zagreb 


U ovom prikazu izložen je konkretan zadatak 
dobiven od APB Vincek u vezi s utvrđivanjem 
efekta zaštite dvodijelnim brisolejima na zgradi 
10-razredne škole u Osijeku. 

I. Postavljeni zadaci: 

1. Ustanoviti kako duboki pojas zasjenjivanja 
vrše brisoleji na redu klupa uz prozore, ako su vi¬ 
soki 70 cm i isto toliko udaljeni od zida. 

2. Utvrditi graničnu liniju između osunčanja 
i sjene uz brisoleje i bez njih. 

3. Naći od kojih vrsta zraka štite brisoleji i 
kako dugo, u razdoblju od početka travnja do 
konca svibnja. 

II. Uvjeti: 

(SI. 1. predočuje dio vertikalnog presjeka učionice) 

1. Horizontalni brisoleji, debljine 6 cm, istu¬ 
reni 100 cm, sastoje se od dvije trake: horizontalne, 
široke 50 cm, udaljene od zida 25 cm, i vertikalne, 
visoke 35 cm, udaljene od horizontalne 19 cm. 

Zijev između zida i horizontalne trake nazvan 
je jaz I, a zijev između obje trake jaz II. 

2. Visina prozora je 228 cm, a prozorski okvir 
12 cm. 

3. Brisoleji su smješteni odmah iznad prozor¬ 
skih okvira.* 

4. Tačka M za koju se traže podaci nalazi se na 
rubu one klupe koja je smještena prema sredini 
prozora. 



* Prema projektu APB Vincek brisoleji su smješteni 
29 cm više. To je jedino odstupanje od projekta. 


III. Rješenja: 

1. Od sjene zida s gornjim prozorskim okvirima 
(označena na si. 2. linijom sastavljenom od crtica) 
do kraja sjene brisoleja pojas zaštite širi se u 
dubinu od 114 cm. Njegov kontinuitet ispresijecaju 
dvije osunčane trake: jaz I propušta sunčane zrake 
u širini od 7 cm, a jaz II u širini od 14 cm. 

Primijeni li se postupak opisan u »Građevinaru« 
br. 12 god. 1960. i u »Čovjeku i prostoru« br. 104, 
dobit će se rješenje zadatka. 

2. Granična linija između osunčanja i sjene koju 
čini gornji zid s prozorskim okvirima i dva zida 
sa strane označena je iscrtkanom linijom. 

Četiri granične linije koje zatvaraju sjene na¬ 
stale dvjema trakama brisoleja (horizontalna traka 
pruža širi pojas zaštite, a vertikalna uži) uokviruju 
osjenčana mjesta na shemi. 

3. Iz slike 2. (na slijedećoj strani) jednostavno 
se očitava trajanje zaštite i od kojih vrsta zraka 
brisoleji štite u dane s različitim deklinacijama 
Sunca. 

Rezultate predočuje tabela si. 3. 

Od 12. V do 26. V kroz jaz I tačka je M osunčana 
sve kraće vrijeme, dok 26. V ne uđe u sjenu gornjih 
prozorskih okvira i zida iznad prozora. U toj 
sjeni ostaje do 19. VII. 

PRIMJENA PLASTIČNIH MASA U SUVREMENOM 

GRAĐEVINARSTVU 


Ing. H. Mešinović i Ing. Z. 

Nesumnjivo je da se ekspanzija plastičnih masa, 
koja je obuhvatila sve grane djelatnosti, osjetila 
i u građevinarstvu. Široka skala različitih pla¬ 
stičnih masa, mogućnost kombinacija s tradicio¬ 
nalnim materijalima, cijena, kao i neobična lakoća 
adaptacije, razlozi su koji uvjetuju njihovu pri¬ 
mjenu. Međutim, zadovoljavajući rezultati mogu 
se postići samo pravilnim izborom tipa plastične 
mase, kao i njenom razumnom primjenom. 


Katović, Chromos, Zagreb 

Primjena plastičnih masa u suvremenom gra¬ 
đevinarstvu obuhvaća osnovne dijelove konstruk¬ 
cije, kao što su prevlake, nepropusno oblaganje 
zidova, termička i zvučna izolacija, cijevni vodovi, 
uređaji za zagrijavanje, elektro-izolacija, uređaji za 
provjetravanje i dr. Osim toga, plastične se mase 
mnogo upotrebljavaju pri zradi roleta, kapaka, 
vrata, kao i u brojnim završnim operacijama (uljep- 
šavanje konstrukcije, oblaganje unutrašnjih zi¬ 
dova, podovi, prozori, paneli itd.). 

Mešinovic i Katovič: Primjena plastičnih masa 




Kao izolator protiv vlage preko cement¬ 
nih podova i temelja našao je polietilen korisnu i 
široku primjenu. Polietilenski filmovi su u potpu¬ 
nosti otporni prema vlazi, laki su za rukovanje i 
jeftini. Osobito je značajna upotreba specijalnih 
folija, koje se sastoje od polietilenskog filma la- 
miniranog s tzv. »crepe kraft« papirom, prethodno 
impregniranog asfaltom i staklenom tkaninom. Ta¬ 
kove folije stavljene ispod sloja betona potpuno 
su otporne prema vlazi, a uz to omogućavaju sma¬ 
njenje debljine sloja betona od npr. 13 cm na 9,5 
cm, uz istovremeno povećanje čvrstoće i sniženje 
ukupnih troškova. Od drugih aplikacija polieti- 
lenskih folija treba spomenuti njihovu upotrebu 
za oblaganje vertikalnih zidova ugrađenih u 
zemlju. Poliesterski filmovi, kao i neplastificirani 
polivinilklorid upotrebljavaju se u iste svrhe, iako 
u manjoj mjeri, jer danas svojstva i pristupačna 
cijena polietilenskih folija favoriziraju njihovu 
upotrebu. 

Cijevni vodovi su u građevinarstvu značajni 
za funkcioniranje osnovnih dijelova objekata. I tu 
su plastične mase našle svoje mjesto, zbog svojih 
osobitih svojstava kao što su: elastičnost, lako¬ 
ća, nelomljivost, mehanička otpornost, velika 
otpornost protiv korozije. Štoviše, zbog lake i eko¬ 
nomične obrade ovih materijala, za razliku od 
onih tradicionalnih materijala, metala i cementa, 
plastične mase se ne oštećuju prilikom obrade. 
Materijali do sada upotrebljavani za cijevne vo¬ 
dove imaju veoma visoke specifične težine, koje 
variraju od 7,25 za željezo do 11,3 za olovo. Na¬ 
suprot tome, specifične težine plastičnih masa su 
daleko niže i iznose do 1,5. Korozija, koja nastaje 
kemijsko-fizikalnim djelovanjima, u znatnoj mjeri 
smanjuje vijek trajanja metalnih cijevnih vodova 
što nije slučaj ako su ovi izrađeni od plastičnih 
masa. U Njemačkoj su prije nekoliko godina ispi¬ 
tani vodovi za otpadne vode izrađeni od polivnil- 
klorida. Iako su otpadne vode bile osobito bogate 
kiselinama, oni su pokazali izvanredne rezultate. 
Ti su cijevni vodovi bili proizvedeni od tvrdog 
polivinilklorida (bez plastifikatora), a dobiveni su 
ekstrudiranjem u komadima standardnih dimen¬ 
zija. Cijevi od tvrdog polivinilklorida ne daju vodi 
ni miris ni okus, a osim toga slaba termička vodlji¬ 
vost otežava smrzavanje vode u njima. Termopla- 
stičnost mase dopušta savijanje cijevi i njihovo 
raznovrsno oblikovanje. Cijevi izrađene na bazi 
celuloznog aceto-butirata kao i one od polietilena 
ispitane su kao cijevni vodovi za plin u domaćin¬ 
stvu i industriji. Zbog svoje velike lakoće (jedna 
petina težine željeza), kao i drugim već spome¬ 
nutim svojstvima, bez sumnje je da će cijevni 
vodovi sa plastičnih masa naći još širu primjenu. 
Cijevne vodove od polivinilklorida raznih profila 
proizvode kod nas »Jugovinil« — Kaštel Sućurac 
i »Galdovo« — Sisak. 

Osnovni zahtjevi koji se postavljaju na zidne 
k on s trukcije, kao što su: čvrstoća, otpornost 
prema atmosferilijama, laka konstrukcija i održa¬ 


vanje, otpornost prema starenju i drugi, mogu se 
postići upotrebom kombinacija dviju ploča, vanj¬ 
ske i unutarnje, s lakim materijalom između njih, 
tzv. »sandwich« laminatima. Oni omogućuju do¬ 
bivanje elemenata koji uz malu težinu posjeduju 
veliku čvrstoću. Iako su takvi materijali naoko rela¬ 
tivno skuplji od tradicionalno upotrebljavanih, ne 
smije se izgubiti iz vida njihova prednost kad 
je u pitanju transport, skladištenje i cijena in¬ 
staliranja. Odlična svojstva tih laminata, kao što 
su čvrstoća, mala specifična težina, sposobnost to¬ 
plinske i zvučne izolacije, omogućuju njihovu 
primjenu kako u unutarnjim tako i vanjskim ra¬ 
dovima. Izbor kombinacija za izradu »sandwich« 
laminata je vrlo velik. Kao vanjske ploče dolaze 
u obzir poliesteri armirani staklenom vunom, 
šperploče, aluminij, papir impregniran fenolnim ili 
malaminskim smolama i drugi, a kao »srce« ko¬ 
stur u obliku saća izrađen od papira impregnira¬ 
nog fenolnim smolama, odnosno staklenom vunom 
impregnirana poliesterska smola. Od takovih ma¬ 
terijala bio je izrađen veliki broj izložbenih pavi¬ 
ljona na Svjetskoj izložbi u Bruxelles-u 1958. go¬ 
dine. Podubeće »Mepa« iz Maribora počelo je prvo 
kod nas proizvoditi »sandwich« laminate. 

Spužvasti konglomerati, mineralna vuna, kao i 
ostali materijali do sada upotrebljavani u svrhu 
izolacije, bilo zvučne bilo termičke, ne samo da 
su teški nego su i neprikladni za široku upotrebu. 
Tako zvane »pjenaste« plastične mase: fenolne, 
urea, polivinilkloridne, a naročito polistirolne i 
poliuretanske, našle su na ovom području značajnu 
primjenu. Ove plastične mase, čija težina varira 
između 20 do 25 kg po prostornom metru, bez 
sumnje najlakši su postojeći izolatori. Oni imaju 
osim lakoće dobru mehaničku otpornost, kemijski 
su inertne, nezapaljive, ne podliježu napadajima 
plijesni i insekata. Velika im je prednost da mogu 
biti proizvedene u pločama određenih dimenzija, 
što nesumnjivo olakšava rad. Konačno, one odr¬ 
žavaju neograničeno dugo svoju strukturu, dok na¬ 
suprot tomu drugi materijali podliježu promje¬ 
nama. Sve ovo govori za to da su pjenaste pla¬ 
stične mase najbolji materijali za izradu insta¬ 
lacija od kojih se traži maksimalna toplinska i 
zvučna izolacija. Zvučna izolacija koncertnih sala, 
kazališta, kinematografa, oblaganje uređaja za kli¬ 
matizaciju samo su neki od brojnih primjena 
ovih masa. U Jugoslaviji prerađuju pjenaste pla¬ 
stične mase »Iplas« —Koper, »Izolirka« - Ljubljana, 
»Elastik« - Titograd i »Uzor« - Zagreb. 

Mnogi materijali i njihove kombinacije upo- 
trebljeni za vanjske zidove, kao npr. papir impre¬ 
gniran fenolnim smolama u obliku saće s vanj¬ 
skim plohama od šperploča, mogu se upotrebiti 
pri konstrukciji krovova. Kombinacija po- 
liester-staklena vuna ili akrilati su naročito omi¬ 
ljeni kad se traže transparentni krovovi. U naj¬ 
novije vrijeme sve su interesantnije za ovu svrhu 
vinilne plastične mase, koje imaju prednost da 
su jeftinije od poliesterskih. 

Za izradu podova, pogotovo ako u njima 
treba ugraditi raznovrsne električne i druge insta¬ 
lacije (uređaje za klimatizaciju, grijače), odličnim 
se pokazao pjenasti polistirol, koji ujedno služi za 
toplinsku i zvučnu izolaciju. Ako se podovi izra¬ 
đuju tzv. »mokrim postupkom«, tj. štrcanjem pla¬ 
stične mase na drvenu ili cementnu podlogu, naj¬ 
češće se upotrebljava vinilacetat i cementna smjesa 
ili cementna matica, koja sadržava granulirani 
polistirol. Ova smjesa je naročito pogodna za ve¬ 
like površine i kompliciranije oblike. Vinilne folije 
za oblaganje podova se naročito mnogo upo¬ 
trebljavaju jer su otporne prema haban ju, udar¬ 
cima, kemikalijama i masnoćama, a mogu se po¬ 
ložiti prije ili poslije stavljanja podova. 


Danas naša industrija proizvodi dobar dio 
spomenutih plastičnih masa. »Chromos« - Zagreb 
proizvodi fenolne, urea, melaminske i poliesterske 
mase odnosno smole, a uskoro će proizvoditi i poli- 
stirol. »Jugovinil« - Kaštel Sućurac proizvodi po- 
livinilklorid, a Tvornica stakla u Skopju staklenu 
vunu. Izgradnjom Tvornice plastičnih masa u Za¬ 
grebu nadopunit će se ovaj asortiman još polietile- 
nom. Iz ovih podataka se vidi da je domaća indu¬ 
strija u mogućnosti da dade prilično širok asorti¬ 
man plastičnih masa koje se mnogostrano primje¬ 
njuju u suvremenom građevinarstvu. To je još 
jedan poticaj više za njihovu intenzivniju upotrebu 
i iznalaženje novih područja njihove primjene u 
građevinarstvu. 


«S naših i inostranih gradilišta ---- 

DOVRŠENA JE IZGRADNJA BRANE »PRANCEVIĆI« HE SPLIT 

Ing. Juraj Mužević, »Hidroelektra«, Zagreb 


1. Uvod 

Okvirnom vodoprivređnom osnovom slivnog 
područja rijeke Cetine dati su i osnovni principi 
energetskog iskorištenja. HE »Split« je najveće i 
najznačajnije postrojenje u tom području, a zbog 
topografskih i hidroloških karakteristika rijeke 
Cetine i jedan od najekonomičnijih hidroenerget- 
skih izvora u našoj zemlji. 

U gornjem toku rijeke Cetine stvorena je izgrad¬ 
njom nasute brane »Peruča« daljinska kumulacija 
s korisnom sadržinom od 495 hm 8 vode, radi go¬ 
dišnjih izravnanja voda u nizvodnom toku. Da se 
iskoristi umjetno stvoreni pad od 58 m, izgrađena 
je pribranska hidroelektrana s instaliranom proto¬ 
kom od 120 m 3 /sek i komercijalnom godišnjom pro¬ 
izvodnjom od 140 milijuna kWh električne energije. 
Ona je puštena u pogon krajem prošle godine. 

Zahvat izravnatih voda iz gornjek toka rijeke 
Cetine za energetsko iskorištenje u derivacionom 
postrojenju He »Split« nalazi se kod sela Pranče- 
vići na km 39 + 980. Izgradnjom brane na zahvatu 
postiže se uspor od 23 m (kota + 273 m n.m.), koji 
seže na daljinu od 4,5 km. Sadržina tako dobivenog 
akumulacionog bazena je 6,80 hm 3 vode, od čega 
se za dnevno a djelomično i tjedno izravnanje može 
iskoristiti 4,60 hm 3 uz oscilaciju od 10,00 m. Od 
ovog zahvata odvodi se pogonska voda dovodnim 
tunelom pod tlakom 0 6,10 m i dužine 9,6 km i 
vertikalnim tlačnim cijevima dovodi do podzemne 
strojarnice u Zakučcu kraj Omiša. 

Izgradnja HE »Split« predviđena je u dvije 
etape. U prvoj etapi, koja je već završena i od 


kolovoza ove godine u pogonu s jednim agregatom, 
izvedena je brana »Prančevići« s ulaznim uređa¬ 
jima, desni do vodni tunel s račvama, vodna komora, 
tlačni cijevni vodovi i podzemna strojarnica s pri¬ 
padajućim postrojenjima. U drugoj etapi će se iz¬ 
vesti lijevi dio dovodnog tunela i montaža pre¬ 
ostala dva tlačna cjevna voda, s pripadajućim tur¬ 
binama i generatorima. Na taj način povećat će 
se instalirana snaga od 216 MW u 1 etapi na 432 WM 
u konačnoj fazi građenja, a godišnja proizvodnja 
od 1480 GWh na 1960 GWh. 

Projekte je izradilo poduzeće »Elektroprojekt«, 
Zagreb; pripremne i glavne građevinske radove iz¬ 
vodilo je građevno poduzeće »Hidroelektra«, Za¬ 
greb, a injekcionu zavjesu u rajonu brane i 
akumulacije poduzeća »Geoistrage«, Sarajevo i 
»Istražno«, Titograd. 

2. Opis objekata na zahvatu 

Brana je betonska, gravitacionog tipa, maksi¬ 
malne visine od temelja do kolnika poslužnog mo¬ 
sta 35,0 m, odnosno 26 m iznad terena, a duljine u 
kruni 168 m. Po dužini je brtvenim dilatacionim 
reškama podijeljena na blokove dužine 15—30 m. 
Os brane je u blagom luku, i to konveksna prema 
uzvodnoj strani, čime je koncentriran tok voda iz 
evakuacionih organa (temeljnih ispusta i prelje¬ 
va) u nizvodno od brane nešto suženo korito rijeke. 
U brani su smješteni evakuacioni organi, i to dva 
temeljna ispusta tik uz desnu obalu, a na njih se 
nadovezuju dva preljeva sve do lijeve obale (si. 1). 
Evakuacioni organi sastoje se od dva temeljna ispu- 

SI. 1: Situacija brane i ulaznog uređaja s organizacionom shemom gradilišta 


sta sa glavnim segmentnim zatvaračem veličine 
6,0X4,0 m i jednim pomoćnim uzvodnim tablastim 
zatvaračem, koji se po potrebi premješta s jednog 
otvora na drugi, te dva pomoćna nizvodna tablasta 
zatvarača. Glavni segmentni zatvarači na temelj¬ 
nom ispustu snabdjeveni su pogonskim mehani¬ 
zmom smještenim u tijelu brane (si. 2). 

Preljevni dio ima dvije zaklopke oblika ribljeg 
trbuha veličine 20,0X3,0 m, na jednostrani pogon 
Gallovim lancem pomoću mehanizma smještenih 
u pogonskim kućicama na kruni brane (si. 3). 

Duž čitave brane predviđena je kontrolna ga¬ 
lerija, koja je ujedno služila i za injektiranje za¬ 
vjese na mjestu pregrade, a koja se proteže u bo¬ 
kove kanjona. 

Na desnom boku uz samu branu smješten je 
ulazni uređaj, koji se zbog etapne izgradnje do vod¬ 
nih tunela sastoji od dva odvojena dijela, s odvo¬ 
jenim rešetkama veličine 13,0X10,0 m i tablastim 
zatvaračima veličine 6,35X4,80 m smještenima u 
posebnom oknu zatvaračnice. 

Pogon tablastih zatvarača ulaznog uređaja vrši 
se hidrauličkim servomotorom smještenim na po¬ 


stolju iznad zatvarača. Rešetke ulaznih uređaja 
čiste se uređajem koji se kreće po šinjama na pla¬ 
tou pred zatvaračnicama. 


Presjek C - C 



SI. 2: Poprečni presjek brane kroz temeljni ispust 

Pogled B-B 

SI 3: Poprečni presjek brane kroz preljevno polje 

3. Organizacija izvođenja radova 

3.1 Z a g a t i — etapna izgradnja 

Brana i ulazni uređaji izgrađeni su u dvije etape 
pod zaštitom zagata (si. 1) 

U prvoj etapi izveden je temeljni ispust, desni 
gravitacioni bok brane, slapište temeljnog ispu¬ 
sta i ulazni uređaji. U drugoj etapi izveden je pre- 
ljevni dio, lijevi gravitacioni bok i slapište pre¬ 
ljeva. 

Za uspješno izvođenje radova bila je neophodna 
izgradnja zagata, koji je morao odgovarati ovim 
glavnim uslovima: 

što manja širina s obzirom na suženje korita 
na podužnom dijelu zagata; 

— sigurnost kod prelijevanja velikih voda; 

— nepropusnost za vodu; 

— najveća ekonomičnost. 

U I. etapi usvojen je kao najpovoljnije rješenje 
i izveden kombinirani tip zagata (si. 4). On se sa¬ 
stoji na uzvodnoj strani od nasipa dužina 60 m, 
izvedenog od kamenog nabacaj a iz tunelskog iskopa 
sa glinenim zastorom na uzvodnoj strani. Uzdužni 
zagat izrađen je od betona, i to na dužini 60 m 
kao masivan gravitacioni tip trapeznog oblika, 
koji statički odgovara za obostrani pritisak i služi 
za prvu i drugu etapu, a preostali dio dužine 60 m, 
kao i nizvodni poprečni zagat dužine 30 m, izveden 
je kao raščlanjena konstrukcija, i to kao betonski 
zid s kontraforima. 

Izgradnjom zagata skrenut je tok rijeke Cetine 
uz lijevu obalu i zaštićena građevna jama od voda 
rijeke Cetine do 500 m 3 /sek. Na kruni nizvodnog 
poprečnog zagata montirana je baterija centrifu¬ 
galnih sisaljki ukupnog kapaciteta 10 m 8 /min, koje 


su crpile vodu iz građevne jame. Zatvaranje gra¬ 
đevne jame. Zatvaranje građevne jame I. etape 
završeno je krajem 1958. god. 



SI. 4: Mehanizirani iskop temelja I faze 


Zagati za II. etapu građenja izvedeni su od 
betona kao masivni gravitacioni tipovi (si. 7). Prije 
rušenja zagata prve faze izgrađen je dio zagata 
druge faze, koji se nalazio unutar građevne jame 
prve etape. Zatim se pristupilo rušenju nizvodnog 
zagata i izradi privremenog mosta, kojim se dola¬ 
zilo u lijevo-obalnu građevnu jamu II. etape, te 
rušenju uzvodnog nasutog dijela zagata prve etape, 
koji je buldožerima prebačen sa desne strane ko¬ 
rita na lijevu (si. 6). Time je otvoren prolaz vodi 
na desnoj obali kroz temeljne ispuste, a na lijevoj 
je stvoren odbojni nasip, koji je omogućio izvedbu 
betonskog dijela zagata druge etape u mirnoj vodi. 
Zagati u ovoj etapi građenja osiguravali su gra¬ 
đevnu jamu do protoka do 300 m 3 /sek. Zagati su 
zadovoljili u potpunisti u pogledu nepropusnosti. 

3.2 Iskop temelja 

Po završetku zagata I. etape, tj. početkom 1959. 
god., započeti su glavni radovi na iskopu temelja 
brane i usjeka ulaznih uređaja, pri čemu je primi¬ 
jenjen potpuno mehaniziran rad. Iskop je bio vršen 



SI. 5: Pogled s nizvodne strane na temeljni ispust 
i slapište nakon propuštanja vode 

mašinskim bušenjem mina, utovar mehanizirano 
utovarivačem, a odvoz na nizvodnu deponiju ka¬ 
mionima kiperima na daljinu do 500 m. Prosječni 
dnevni kapacitet iskopa i odvoza na deponiju bio 



SI. 6: Temeljni ispust i ulazni uređaj s uzvodne strane 
nakon skretanja toka Cetine 


je 400 m 8 . Iskop je započet time da se najprije 
iskopao uži prosjek s rampom za pristup utovari- 
vača i vozila, a onda je proširivan na propisane di¬ 
menzije (si. 4). 

Metode iskopa za II. etapu bile su vrlo slične kao 
i u I. etapi, s time da se odvoz vrši na nizvodnu 
deponiju na lijevoj obali r. Cetine na daljinu do 
300 m. Napredak radova bio je takav da je već 
u kolovozu 1960. god. bilo započeto betoniranje 
preljevnog bloka brane. 

3.3 Priprema betonskog agregata 

U smislu tehničkih uslova glavnog projekta 
iskorišten je za proizvod agregata krečnjački mate¬ 
rijal iz iskopa tunela i brane. Rad je bio potpuno 
mehaniziran. Utovar materijala na deponiji vršen 
je bagerom ili utovarivačem, dovoz do cca 500 m 
udaljene drobilane kamionima-kiperima ili dumpe- 
rima. Drobilana je imala uređaje za primarno i 



SI. 7: Brana s nizvodne strane (u ožujku 1961. godine) 


sekundarno drobljenje agregata. Agregat se separi¬ 
rao mehanički pomoću 2 vibraciona sita i hidra¬ 
ulički za najfinije frakcije pomoću »Rheax« ure¬ 
đaja. On je na sitima bio intenzivno pran, a po¬ 
moću hidrauličkog separatora uklonjene su štetne 
najfinije čestice ispod 0,060 mm. Separiralo se u 6 
frakcija, a gotov agregat deponirao se u otvorenim 
deponij ama. 

3.4 Priprema betona 

Beton se miješao u poluautomatskoj toranjskoj 
betonari situiranoj blizu drobilane i deponija 
agregata i u neposrednoj blizin brane, tj. uz njen 
desni bok. Ova betonara imala je 2 bubanjske mi¬ 
ješalice od po 1000 1 sadržine. 

Agregat se dozirao zapreminski, a cement težin¬ 
ski. Zatvarači na silosima pokretani su komprimi¬ 
ranim uzduhom. Mješavina betona bila je sastavlje¬ 
na od 4 frakcije agregata, jer je betonara bila 
takve konstrukcije. 



SI. 8: Lijevi bok brane s kliznom oplatom na nizvodnom 
pokosu 

Nakon prethodnih ispitivanja u betonskom la¬ 
boratoriju gradilišta i laboratoriju Instituta za gra¬ 
đevinarstvo URH bila je utvrđena najpovoljnija 
mješavina betona. Stalno i rigorozno su se kontro¬ 
lirale kako sve komponente betonske mješavine u 
toku njihove proizvodnje tako i sama mješavina i 
gotov beton. Na taj način je postignut tražen kva- 
litet betona uz minimalni utrošak cementa. 

3.5 Transport i ugradnja betona 

U I. fazi građenja toranjska dizalica je bila po¬ 
stavljena neposredno uz branu i prebacivala je 
beton do mjesta ugradnje u posebnim posudama 
(kontenerima) sadržine 0,8 m 3 . 

Za potrebe II. faze, kao i za ulazne uređaje, do- 
voženi su konteneri betona dekoviljskim kolos jekom 
na platvagonetima do dosega toranj ske dizalice, 
koja je prihvatila posude i prebacivala ih do mje¬ 
sta ugradnje. 

Na gradnji su bile montirane 3 toranjske diza¬ 
lice, i to 2 za branu i 1 za ulazni uređaj (si. 9). 
Pri ugradnji su bili primijenjeni teški električni 
pervibratori visoke frekvencije, koji su pokazivali 
odličan rezultat- 

Svi radni procesi bili su prema iznesenom u 
velikoj mjeri mehanizirani, što najbolje ilustrira 
visoki faktor mehanoopremljenosti ove gradnje, 
koji premašuje 0,7. 

Kako se radilo o brani srednje veličine, gdje su 
pojedini blokovi betoniranja imali svega oko 100 m 3 , 
postignuti su dnevni učinci betoniranja i do 250 
m 3 , a u prosjeku oko 150 m 3 . 

3.6 Oplate — radne reške 

U prvoj etapi primjenjivana je pretežno »kla¬ 
sična« oplata, i to uslijed raščlanjenosti kon¬ 
strukcije i mnogih zakrivljenih i nepravilnih ploha. 
Oplata vidnih ploha oblagana je limom ili je bila 
blanjana. Za radne i dilatacione reške upotreblja¬ 
vana je oplata od montažnih tabli. Na vertikalnim 
radnim reškama uz oplatu su postavljeni trapezni 
ili trokutni umeci, da bi se dobila nazubljena ploha 
sa žljebovima dubine oko 20 cm. Horizontalne radne 
reške izvodile su se tako da su blokovi u presjeku 
završavani na različitim visinama i međusobno se 
preklapali, ili je u bloku ostavljan žlijeb do 1,0 m. 




SI. 9: Brana u završnoj fazi izgradnje (u lipnju 1961. 
godine) 


Ravne plohe tijela brane u drugoj etapi omo¬ 
gućile su upotrebu montažne klizne oplate na 
uzvodnom licu i niz vodnom pokosu brane. Oplata je 
dvospratna, tj. sa dva reda tabli, a veličina tabli 
je 2,50X2,80 m i obložene su limom. Table se po¬ 


stavljaju između vodilica na međusobnom razmaku 
od 3,0 m. Vodilice su duge 6,0 m, a donji im je 
kraj u dužini od 1,0 m konzolno ispušten, te pomoću 
dva vijka i ankera pričvršćen na donji, ranije 
izbetonirani blok. U gornjem dijelu vodilice su pri¬ 
čvršćene zategama (si. 8). 

Premještanje i demontaža oplate zbog njene 
znatne težine vršena je toranjskom dizalicom. Prr- 
mjenom ove oplate u mnogome je ubrzan rad 
na betoniranju, smanjena je potreba za većim bro¬ 
jem kvalificiranih tesara i zbog višestruke upo¬ 
trebe postignute su veće uštede na materijalu. 

4. Tok građenja i količine radova 

Radovi na izgradnji brane su započeti u drugoj 
polovici 1958. god. Početkom 1959. god. dovršeni 
su zagati I. etape i započet je iskop temelja brane. 
U srpnju 1959. god. započeto je betoniranje tog 
dijela brane. Do sredine 1960. god. napredovalo 
je betoniranje desne polovice brane do te mjere 
da je moglo biti izvršeno prebacivanje r. Cetine 
kroz temeljne ispuste i osušenje građevne jame II. 
etape za lijevu polovicu brane (si. 5 i 6). 

U prvoj etapi trebalo je završiti i kompletnu 
montažu blindaže u temeljnom ispustu, jer se tok 
rijeke Cetine u drugoj etapi prebacuje kroz ove 
ispuste uz desnu obalu. Početkom juna 1960. god. 
je stanje radova prve etape omogućilo prijelaz 
na drugu etapu. 

Pri izvedbi ulaznog uređaja izgrađen je u 
prvoj etapi samo prag ulaznog uređaja (si. 6), dok 
je preostali dio — ulazna grla i kosa ploča — iz¬ 
veden u drugoj etapi. Prag je na koti krune za- 
gata (253,40), tako da nije postojala bojazan za 
njegovo češće prelijevanje. Nakon dovršenja iskopa 
dovodnog tunela izgrađen je na početku dovodnog 
tunela privremeni betonski čep, da bi pri visokom 
vodostaju r. Cetine spriječio eventualni prodor 
vode u tunel. 

Svi glavni radovi dovršeni su do kolovoza 1961. 
god., kad je bilo moguće pokusno zatvoriti temeljne 
ispuste i ispitati njihovu hidromehaničku opremu, 
te postići uspor i uspostaviti uslove za pokusni 
pogon postrojenja. U toku su još sitni završni ra¬ 
dovi, koji nisu od utjecaja na održavanje pogona. 

Pri izgradnji opisanih objekata izvedene su ove 
količine radova: 


Vrst rada: 

Jedin. 

mjera 

Predviđeno 

glavnim 

projektom 

Izvršeno 

Iskop 

vanjski m 3 

41 952 

46 589 


podzemni m 3 

6 261 

7 538 

Beton 

m 3 

52 785 

53 189 

Oplata 

m 2 

20 980 

26 038 

Armatura 

kg 

550 425 

751211 

Nasip 

m 3 

16 955 

17 970 

GRADI SE HIDROELEKTRANA GLOBOCICA NA CRNOM DRIMU 


Crni Drim, izašavši ih Ohridskog Jezera, najprije 
prolazi nizinom do sela Maroništa, gdje ulazi u 
strmi kanjoj kojim teče do blizu Špiljskog mosta. 
Na tom, oko 30 km dugom potezu, rijeka pada više 
od 200 m, pa je on veoma interesantan za energet- 



i-1-1- 4 

0 fO 20 30 


SI. 1: Karta područja 

sko iskorištenje, to više što je protok dosta ujedna¬ 
čen jer Drim izlazi iz velike prirodne akumulacije 
u Ohridskom jezeru. Energetsko iskorištenje Drima 
na tom potezu predviđeno je sa dvije stepenice: 


prvom kod sela Globočica i drugom kod Špiljskog 
Mosta. Iskorištenjem pada od preko 200 m na tom 
potezu moglo bi se proizvesti više od pola milijarde 
kWh godišnje. Projekti za prvu dionicu kod Glo- 
bočice dovršeni su i odobreni, pa je prošle godine 
počela gradnja te hidroelektrane. 

Hidroelektrana Globočica sastoji se od nasute 
brane visine blizu 100 m, koja će usporiti vodu 
u kanjonu i odvesti je tunelom duljine oko 7,7 km 
do hidroelektrane u kojoj će se proizvesti snaga 
od 42 000 kW i ukupno godišnje oko 250 miliona 
kWh. i ) , ! 

Revidiranim projektom postrojenja predviđena 
je nasuta brana od lomljenog kamena s jezgrom 
od gline u sredini. Kruna brane je na koti 692, ši¬ 
roka je 6 m, dno korita je na koti 610, a dno iskopa 
za temeljenje jezgre na stijeni je na koti 590. Nagib 
uzvodne i nizvodne kosine iznosi 1:1,6, a nagib 
jezgre 1:0,4 uzvodno i 1:0,3 nizvodno. Između 
jezgre i kamena predviđeni su prelazni slojevi od 
šljunka i pijeska. 

Temeljno tlo sastoji se od veoma razlomljenog 
vapnenca, koji je prema rezultatima istražnih bu¬ 
šenja dosta propusan i do veće dubine. Stoga će se 
ispod jezgre injektirati nepropusna zavjesa do du¬ 
bine od oko 50 m ispod temelja brane. U koritu 
Drima stijena je pokrivena slojem šljunka s većim 
i manjim samcima debljine do 20 m. Projektom je 
predviđeno da se taj materijal iskopa u području 
jezgre, koja treba da se fundira na zdravoj stijeni. 
Ispod dijelova nasipa od kamena ostaje riječni 
šljunak. 

Materijal za kameni nasip vadit će se iz kame¬ 
noloma na desnom boku u neposrednoj blizini 
brane. Glina za jezgru kopat će se iz polja kod 
sela Piskupština udaljenog oko 1 km od gradilišta. 



SI. 2: Skica poprečnog presjeka brane 

1. nasip od lomljenog kamena, 2. jezgra od gline 3. prelazni filterski slojevi, 4. uzvodni i nizvodni zagatj 

5. injektirani alunij , 6. injekciona zavjesa 

Za vrijeme gradnje Drim se odvodi kroz obi- 
lazni tunel duljine oko 350 m. Za skretanje Drima 
u tunel predviđeni su nasuti zagati od kamena i 
gline. 



SI. 3: Uzvodna pomoćna brana i ulaz u obilazni tunel 


U martu ove godine dovršen je obilazni tunel, 
pa je nasipanjem šljunka i kamena u korito Drima 
na mjestu predviđenom za zagate rijeka usporena 
i skrenuta kroz tunel. Zatim je na uzvodnu kosinu 
zagata nasuta glina, da bi se smanjilo proticanje 
vode kroz propusni dio nasipa i počelo se crpiti 
vodu iz tako zagrađenog korita. Uz rub nizvodne 
kosine uzvodnog zagata izgrađena je betonska ploča 
kao gornje ograničenje pomoćne injekcione zavjese 
kojom je trebalo spriječiti pretjerano prodiranje 
vode u građevnu jamu za temeljenje jezgre. Zatim 
je nasuta pomoćna brana do kote 618 i s njezine 
krune injektirana je zavjesa kroz šljunak i 2 m 
u temeljnu stijenu. 

Ovog ljeta započelo je kopanje šljunka iz korita 
za temeljenje jezgre. Uskoro je primijećeno da je 
priliv vode u građevnu jamu veoma velik, pa su 
postavljene pumpe ukupnog kapaciteta 36 m 3 /min. 
S tim je kapacitetom crpljenja uspjelo sniziti vodo- 



Sl. 4: Građevna jama za temeljenje jezgre s pumpama 
za izbacivanje 36 000 l vode na minutu 


staj u građevnoj jami na kotu 600 i iskopati šljun- 
koviti nanos u koritu Drima do kote 598. Očigledno 
je bilo da se s tako velikim prilivom vode neće 
moći izvesti temeljenje jezgre od gline. Sumnjalo 



SI. 5: Iskop šljunka iz građevne jame 


se da injektiranje šljunka ispod pomoćne brane nije 
uspjelo, ali su ispitivanja bušenjem i bojenjem 
pokazala da je priliv vode u jamu kroz šljunak 
malen, a da velika količina vode prodire kroz sti¬ 
jenu ispod injektirane zavjese. 

Stijena je tu znatno propusnija nego što su po¬ 
kazala prethodna bušenja i mjerenja propusnosti. 
Stoga je odlučeno da se izvede dopunsko injekti- 



Sl. 6: Bušenje za kontrolu otješnjenja tla injektiranjem 
ispod uzvodne pomoćne brane 

ranje stijene ispod uzvodne pomoćne brane i da se 
izradi injekciona zavjesa uz nizvodni rub građevne 
jame, odakle također dotiče veća količina vode. 
Time bi se mogao smanjiti priliv u građevnu jamu 
na količinu koja bi se mogla pumpati i koja bi 
dopuštala ugrađivanje i glina za jezgru uz odgo¬ 
varajuću kontrolu vlažnosti. Alternativno se pro¬ 
učavaju i druge mogućnosti izvedbe temelja gli¬ 
nene jezgre, koja bi se primijenila ako dodatnim 
injektiranjem ne uspije da se dovoljno smanji pri¬ 
liv vode. Računa se da će temeljenje jezgre jednim 
ili drugim načinom biti dovršeno do proljeća 1962, 
kada će početi nasipanje brane. 

Poduzeće Mavrovo koje izvodi radove na brani 
priprema pristupne puteve između kamenoloma i 
mjesta nasipanja za dopremu kamena iz kameno¬ 
loma na desnoj obali rijeke. Na gradilište su već 
dopremljeni strojevi za iskop kamena i gline. Upo¬ 
trijebiti će se specijalni bageri, utovarivači Eimco 
s kašikom od 1 m 3 > kamioni kiperi Euclid 15 t nosi¬ 
vosti i drugi veliki strojevi. 


Poduzeće Soča iz Sarajeva preuzelo je gradnju 
tlačnog tunela i kaverne za podzemnu stroj arnu 
kod sela Lukovo. Ti radovi također već dobro na¬ 
preduju. 

Cesta od Struge prema Špiljskom Mostu i De- 
bru, koja prolazi kanjonom uz sam Drim, također 
je već na jednom dijelu preložena iznad kote bu¬ 
dućeg jezera. Na toj se novoj trasi gradi i veliki 
lučni most od armiranog betona raspona oko 100 m. 
Zanimljivo je da je skela visine oko 70 m za lukove 
mosta izrađena montažno od metalnih cijevi. 

Projekt za nasutu branu izradio je Energopro- 
jekt iz Beograda pod rukovodstvom Ing. Zamuro- 
vića i Sandića a ostale dijelove objekta projektirao 
je biro investitora HE Globočica pod rukovodstovm 
Ing. Koste Hadžijeva iz Ohrida. 

Dovršenjem ovog objetka industrija Makedo¬ 
nije, koja se ubrzano razvija, dobit će novi pouz¬ 
dani izvor električne energije. EN 


4*Cotigresi i §a§iatici -—- 

PETI INTERNACIONALNI KONGRES ZA MEHANIKU TLA I FUNDIRANJE 

Pariš, juli 1961. 


Mehanika tla, jedna od najmlađih grana građe¬ 
vinskih nauka, još je u naglom razvoju. Inženjeri 
i naučni radnici koji se bave tom granom udruženi 
su u internacionalnom društvu za mehaniku tla i 
fundiranje, čiji član je i naša zemlja. U svrhu raz¬ 
mjene iskustava i gledišta organizira se svake tri 
godine internacionalni kongres na kojem se izlažu 
referati i diskutiraju rezultati rada i ispitivanja na 
naučnom polju i praktičnoj primjeni geomehanike 
pri rješavanju raznih problema fundiranja. 

Referati za kongres podnose se preko nacional¬ 
nih društava i prolaze strogu naučnu i stručnu 
recenziju na temelju koje se izabiru samo kvali¬ 
tetni teoretski radovi fundamentalnog značenja i 
referati koji doprinose daljnjem razvoju geomeha¬ 
nike i njene primjene u praksi. Koliki se rad raz¬ 
vija širom svijeta na tom području vidi se iz kom¬ 
paracije broja i opsega referata koji su objavljeni 
1958. na kongresu u Londonu i onih objavljenih u 
Parizu. U Londonu objavljeno je 178 referata na 
933 stranice, a u Parizu 269 referata na ukupno 
1750 stranica saopćenja, dakle unatoč sve otšrijem 
kriteriju za primanje radova primljen je znatno 
veći broj referata, koji su prosječno i kraći. 

Referati su podijeljeni u slijedećih sedam grupa: 
1. osobine tla i njihovo mjerenje (72 referata), 2. 
metode mjerenja osobina tla na terenu i vađenja 
uzoraka (21 referat), 3.A. Opći problemi temeljenja 
(53 referata), 3B. temeljenje na pilotima (28 refe¬ 
rata), 4. ceste, sletno-poletne staze i željeznički 
kolosijeci (26 referata), 5. pritisak zemlje na gra¬ 
đevine i tunele (21 referat), 6. nasute brane, kosine 
i usjeci (40 referata) i 7. razni problemi (8 referata). 


Iz naše zemlje podnesena su četiri referata: 

D. Krsmanović: Slobodni trakasti temelj 
opterećen na dva mjesta (grupa 3A), 

Lj. Bogdanović: Primjena penetracionog 
pokusa za određivanje sile nošenja šipova (grupa 
3B), 

L. Šuklje i S. Vidmar: Uticaj plastičnog 
tečenja na aktiviranje otpora protiv smicanja tla 
(grupa 5), 



SI. 1: Prof. Karl Terzaghi, tvorac suvremene nauke 
o mehanici tla 

E. Nonveiller i P. Anagnosti: Naponi 
i deformacije u jezgri nasute brane od kamena 
(grupa 6). 

Iz tog se pregleda vidi da je tematika kongresa 
obuhvatila cijelo područje teoretske mehanike tla 
i njene primjene na temeljenje i sve probleme od¬ 
nosa između najraznovrsnijih građevina i tla. 

Za svaku grupu problema imenovan je prije 
kongresa glavni izvjestilac, čiji je zadatak bio da 
sastavi pregled referata, problema koji su u njima 
obrađeni i da iznese nove nazive i probleme koji 
još nisu riješeni na zadovoljavajući način, kao i da 
sastavi prijedloge za diskusiju na samom kongresu. 
Štampani referati — dva debela sveska — dosta¬ 
vljeni su prijavljenim učesnicima prije početka 
kongresa, kako bi mogli pregledati referate i pri¬ 
premiti se za diskusiju. Na samom kongresu orga¬ 
nizirana je za svaku grupu pitanja diskusija između 
grupe prominentnih stručnjaka kao uvod u opću 
diskusiju. Te su diskusije bile veoma zanimljive i 
stimulativne i mnogo su doprinijele uspjehu kon¬ 
gresa. 

U kratkom prikazu teško je dati makar i leti¬ 
mičan osvrt na referate i diskusije o pojedinim 
grupama pitanja. U štampanim referatima ima 
mnogo značajnih doprinosa daljnjem razvoju nauke 
i njene primjene za rješavanje mnogih problema 
prakse. I sam prikaz izvještaja glavnih izvjestilaca 



SI, 2: Savremena aparatura za triaksijalno ispitivanje 
cilindričnih uzoraka s uređajem za mjerenje pornog 
pritiska 


bio bi previše opširan. Ko se bavi problemima 
fundiranja naći će u materijalima s kongresa 
veoma mnogo interesantnih i korisnih podataka i 
mnogo stimulacije za primjenu ove mlade grane 
nauke u praksi, a isto tako i za daljnju naučnu 
razradu još nedovoljno riješenih problema. Stoga 
ćemo se osvrnuti samo na neka karakteristična 
pitanja. 

Od osnovnih osobina tla velika je pažnja u re¬ 
feratima, a naravno i u diskusiji, bila posvećena 
pitanju otpornosti tla protiv smicanja. Coulombov 
osnovni izraz za otpornost protiv smicanja t = 
= c + o tg qp ostao je i danas temeljem razmatranja 
i rješavanja tog pitanja. Mnogi neuspjesi u pri¬ 
mjeni tog zakona za rješavanje konkretnih pro¬ 
blema nisu uvjetovani netačnošću tog izraza nego 
činjenici da parametri c i <p (kohezija i otpor trenja) 
nisu konstante, kako se veoma dugo vremena mi¬ 
slilo, oslanjajući se na iskustva s drugim jednostav¬ 
nijim građevnim materijalima, nego su zavisni o 
raznim faktorima. Radovi Terzaghija i Rendulića 
pokazali su već prije skoro 40 godina da se uvo¬ 
đenjem efektivnih napona umjesto ukupnih napona 
vrijednosti dobivene Coulombovim izrazom znatno 
približuju stvarnosti. Primijećeno je tada da voda 
koja ispunjava pore tla preuzima dio ukupnog 
naprezanja opterećenog tla, tako se samo jedan dio 
efektivno prenosi među zrnima tla, i taj je mjero¬ 
davan za njegovu otpornost protiv smicanja. Ta 
spoznaja, da je otpornost protiv smicanja uvjeto¬ 
vana efektivnim pritiskom među zrnima tla i da o 
njemu zavisi i poroznost, omogućila je pouzdanije 
ispitivanje u laboratoriju i znatno sigurniju pri¬ 
mjenu takvih rezultata na probleme prakse. Ipak 
je ostalo mnogo pitanja koja nisu bila riješena i 
koja su ometala sigurno prenošenje rezultata iz 
laboratorija na teren, odnosno sigurno određivanje 
parametara čvrstoće tla u laboratoriju. Trebalo je 
mnogo strpljivog rada na ispitivanju osobina ma¬ 
terijala pod raznim okolnostima u laboratorijima. 
Razvijene su metode za pouzdano mjerenje razvoja 
pritiska u pornoj vodi i njegove zavisnosti o raznim 
faktorima, da bi se objasnili razni fenomeni i do¬ 
bile sigurnije podloge za primjenu rezultata dobi¬ 
venih u laboratoriju za rješavanje problema u 
praksi. Tek temeljita ispitivanja koja se posljed¬ 
njih 15 godina izvode na Imperial Colledge u Lon¬ 
donu pod rukovodstvom Prof. Skemptona, Dr. Bi- 
shopa i njihovih saradnika i u Norveškom geoteh- 
ničkom institutu u Oslu pod rukovodstvom Dr. 
Bjerruma pomogla su da se dignu koprene s po¬ 
sljednjih tajna na ovom problemu., Triaksijalna 
ispitivanja materijala s mjerenjem protiska u por¬ 
noj vodi postala su već rutinska praksa u svakom 
boljem laboratoriju za mehaniku tla. Sada se ispi¬ 
tuju osobine tla pod uvjetima ravninskog napre¬ 
zanja, koje je mnogo bliže stvarnim uvjetima na 
terenu. Studije koje vodi Dr. Bishop pokazuju da 
je čvrstoća za smicanje pod tim uvjetima nešto veća 
nego triaksijalna čvrstoća. Najnovija su ispitivanja 
posvećena proučavanju uticaja pornog tlaka kad su 
pore samo djelomično ispunjene vodom. Konstrui- 

rani su uređaji koji omogućuju zasebna mjerenja 
pritiska u tekućoj i u plinovitoj fazi u porama 
materijala, i ta su potvrdila teoretski pretposta¬ 
vljenu mogućnost da je pritisak u plinovitoj fazi 
već nego onaj u tekućoj fazi. Na tim temeljima 
nadopunjena je teorija o efektivnom pritisku među 
zrnima čvrste faze dodatnim uticajem većeg pri¬ 
tiska u plinovitoj ispuni u porama materijala. 

Bishop je diskutirao o pitanju rasturanja rezul¬ 
tata isiptivanja čvrstoće za smicanje. Iznio je mi¬ 
šljenje da se rezultati dobiveni na raznim uzorcima 
istovjetnog materijala moraju obrađivati statisti¬ 
čkim metodama i da se za primjenu moraju upo- 
trebiti odgovarajuće srednje vrijednosti. Isto se 
tako mora posvetiti velika pažnja ispitivanju uzro¬ 
ka rasturanja rezultata; to mogu biti metode ispi¬ 
tivanja, vađenja, prenosa i čuvanja uzoraka, a mogu 
biti i razni, teoretski još nedovoljno obrađeni fak¬ 
tori. Jedan od takovih uzroka je postojanje uzduha 
pored vode u porama. 

Diskusija na kongresu pokazala je da unatoč 
velikom napretku spoznaja na tom polju još po¬ 
stoje različita gledanja na uticaj pritiska u tekućoj 
i plinovitoj ispuni porna na čvrstoću za smicanje. 
Na kongresu su u tom pogledu zastupali oprečna 
mišljenja Bishop (Vel. Britanija) i Denisov (USSR). 
Vidi se da naučna istraživanja na tom polju za¬ 
hvaćaju već osnovne detalje problema. 

Jedan od interesantnih pitanja je faktor sigur¬ 
nosti koji treba primjenjivati pri dimenzioniranju 
temelja i konstrukcija od sipkih materijala. Dok 
se u konstruktivnom građevinarstvu faktor sigur¬ 
nosti kreće u redu veličine od oko 3 (mnogi ga nazi¬ 
vaju i faktor neznanja — ignorancije), dotle se kod 
proračuna van ja nasutih brana, padina i usjeka 
zadovoljavamo vrijednostima koje se kreću oko 1,5. 
Očigledno je da faktor sigurnosti treba prilagoditi 
tačnosti poznavanja uvjeta opterećenja i veličine 
rasturanja parametara čvrstoće materijala. Stoga 
je na kongresu Meyerhof predložio da se za kon¬ 
strukcije od umjetno nabijenog tla (brane, nasipi 
i si.) primijeni faktor sigurnosti 1,5, dok bi za pri¬ 
rodno tlo, zbog nehomogenosti trebalo primijeniti 
faktore reda veličine 2 do 3. 

Pored ispitivanja i proučavanja fundamentalnih 
osobina tla u laboratoriju, velika se pažnja sve više 
posvećuje određivanju osobina tla direktnim mje¬ 
renjem osnonvih parametara na terenu. Postoje 
razne metode za određivanje čvrstoće za smicanje, 
zbijenosti, stišljivosti itd. mjerenjem na terenu i u 
sondažnim bušotinama. Interpretacija takvih mje¬ 
renja je područje koje zahtijeva daljnje proučava¬ 
nje, a osjeća se i sve veća potreba za standardizi¬ 
ranjem postupaka mjerenja. Kako se svi problemi 
ne mogu riješiti na taj način, treba i dalje usavr¬ 
šavati metode vađenja neporemećenih uzoraka iz 
sondažnih bušotina, što se naročito odnosi na pje- 
skovito tlo. 

Živa diskusija razvila se oko pitanja primjene 
rezultata penetracionih pokusa za proračunavanje 
moći nošenja šipova, naročito oko pitanja da li je 
otpor prodiranju šiljka zavisan o promjeru sipa. 



SI. 3: Uređaj i manometri za mjerenje pornog pritiska 
u svrhu kontrole teoretski predviđenog porasta i kon¬ 
solidacije pornog pritiska u jednoj nasutoj hrani 
(Vel. Britanija) 

Metoda ispitivanja raznih problema raspodjele 
napona, moći nošenja i deformacije na modelima 
sve se više primjenjuje u vezi s problemima meha¬ 
nike tla, o čemu svjedoči više interesantnih refe¬ 
rata prikazanih na kongresu. I metoda zamjene 
sipkog materijala u modelu cilindričnim šipkama 
u cilju simuliranja ravninskih problema (metoda 
Schneebeli) nalazi sve više primjene. Isto tako sve 
se više primjenjuje izravno mjerenje deformacija i 
napona u gotovim konstrukcijama u cilju kontrole 
pretpostavki teoretskih proračuna i utvrđivanja 
stvarnih odnosa napona i deformacije. 

Veoma zanimljiva diskusija razvila se oko pita¬ 
nja stabilnosti kosina i parametara čvrstoće koje 
treba uzeti u račun pri rješavanju tih problema. 
Izazvani predsjednikom tog zasjedanja Ing. Verčo- 
nom iz Beograda, javili su se za riječ Bishop, 
Skempton i B jer rum, tri vodeća učenjaka na pod¬ 
ručju proučavanja čvrstoće tla za smicanje. 

Skempton je konstatirao da je za stabilnost ko¬ 
sina u glinovitom materijalu sa sitnim pukotinama 
mjerodavno samo trenje, dok se kohezija mora 
zanemariti iako se ispitivanjem materijala u labo¬ 
ratoriju dobiva određena njezina vrijednost. To je 
takozvano c = 0 metoda, za razliku od prije skoro 
općenito prihvaćene qp = 0 metode. Skempton, 
kome se pripisuje ta nova koncepcija proračuna 
kosina, iznio je u diskusiji da je tu činjenicu prvi 
konstatirao Suklje i da je u tom smislu podnesen 
jedan jugoslavenski referat na kongresu o stabil¬ 
nosti kosina u Stockholmu 1954. Iz rezultata ispiti¬ 
vanja klizanja kosina u takvim materijalima sli¬ 
jedi, da stabilnost zavisi samo o trenju. Uzorci koji 
se ispituju u laboratoriju nisu toliko poremećeni 
koliko materijal u prirodi u zoni koja je najviše 
opterećena na smicanje i u kojoj se čvrstoća poste¬ 
peno smanjuje. Proučavanje te pojave na usjecima 
u glinama s pukotinama u Engleskoj pokazalo je 
da taj proces smekšavanja traje između 13 i 80 
godina. Naprotiv, ako se radi o padinama u homo- 

genim glinama, onda je čvrstoća koja određuje 
njihovu trajnu stabilnost zavisna o trenju i o kohe¬ 
ziji, što vrijedi i za umjetno zbijeni materijal 
(nasipe). 

Bishop se osvrnuo na neka mišljenja o uticaju 
metode proračunavan ja stabilnosti kosina na re¬ 
zultat. Prema ispitivanjima koja je on proveo, me¬ 
toda proračuna ima mali uticaj na konačni rezultat; 
mnogo je važnije da se u račun unesu pravi 
parametri čvrstoće i pritiska u pornoj vodi. 

Iz referata i diskusija vidi se da su elektronski 
strojevi za računanje našli svoju primjenu i u 
geomehanici. Komplicirane diferencijalne jednadž¬ 
be bočno opterećenih šipova riješene su na taj na¬ 
čin, a i njihova primjena za proračunavan je sta¬ 
bilnosti kosina omogućila je Bishopu izradu novih 
tačnih dijagrama za jednostavno proračunavanje 
faktora sigurnosti uz uvjete različitog pritiska vode 
u porama. 

Za vrijeme održavanja kongresa priređeni su 
posjeti raznim geomehaničkim laboratorijima i gra¬ 
dilištima težih fundiran ja u Parizu i njegovoj oko¬ 
lini. Jedna je ekskurzija obišla sva 33 mosta preko 
Seine koji su građeni počev od XVII stoljeća, a 
većinom u XIX stoljeću. Za temeljenje tih mostova 
na šljunku, mekoj vapnenačkoj stijeni ili na pla¬ 
stičnoj glini i kredi primijenjene su razne metode, 
povečši od drvenih šipova i drvenih roštilja u naj¬ 
starije vrijeme pa do savremenih betonskih šipova, 
bunara i pneumatskih kesona za novije mostove. 
Ljepota nekih od tih starih mostova, još i danas 
očarava posjetioce Pariza i pridonosi haromničnoj 
slici ambijenta starog grada oko Seine. 


Referati objavljeni u kongresnoj publikaciji i 
diskusije na kongresu doprinijet će daljnjem usa¬ 
vršavanju metoda geomehanike i njenoj primjeni 
na rješavanju težih problema temeljenja. Lični 
kontakti među stručnjacima i poznanstva skloplje¬ 
na na kongresu doprinijet će daljnjoj razmjeni 
iskustava na ispitivanju tla na terenu i u laborato¬ 
rijima, kao i primjeni takvih rezultata u praksi. 
Organizator kongresa, Francusko nacionalno dru¬ 
štvo za mehaniku tla i fundiranje, uložilo je maksi¬ 
malne napore da se bez teškoća odvija rad kon¬ 
gresa, na kojem je učestvovalo preko 1000 delegata 
i gostiju iz cijelog svijeta. Kongres se održavao u 
hipermodernoj novoj zgradi UNESCO, pa su uče¬ 
snicima bile na raspolaganju dvorane za predava¬ 
nja, sastanke i diskusije u manjem krugu. Sva izla¬ 
ganja simultano su prevođena na engleski odn. 
francuski, službene jezike kongresa. 

Prije odnosno poslije svršetka rada kongresa 
priređeno je nekoliko ekskurzija, koje su posjetile 
poznate radove na regulaciji i kanalizaciji rijeka, 
hidroelektrična postrojenja na jugu Francuske, kao 
i luke Le Havre i Dunkerque na sjeveru Francuske. 

Kongresu, koji je bio pod pokroviteljstvom ve¬ 
ćeg broja aktivnih ministara i drugih vodećih lič¬ 
nosti javnog života Francuske, predsjedavao je mi¬ 
nistar javnih radova. Predsjednik Internacionalnog 
društva Karl Terzaghi, utemeljitelj moderne nauč¬ 
ne mehanike tla, po prvi puta — zbog bolesti — 
nije prisustvovao radu kongresa. Na kraju je biran 
novi izvršni odbor društva s predsjednikom Prof. 
A. Casagrande (USA) namjesto dosadašnjeg pred¬ 
sjednika Prof. Skemptona (Vel. Britanija). EN 


iCraiUe vijesti -- 

OBRAZOVANJE GRAĐEVINSKIH KADROVA 

U Nišu je u oktobru bio održan prošireni sastanak 
predsjedništva Savezne građevinske komore. Razma¬ 
trani su: organizacija i sistem financiranja stručnog 
školstva, zatim proizvodnja građevinskog materijala u 
Srbiji, režijski radovi u građevinarstvu, te proizvodnja 
i tržište. 

Povoljno su ocijenjena nastojanja građevinskih po¬ 
duzeća da stručno usavrše radnike i službenike i da 
stvore mladi kadar. Dok je god. 1958. svega oko 1500 
radnika i službenika bilo na kursevima i seminarima 
za stručno uzdizanje, prošle je godine taj broj iznosio 
preko 16 000 radnika i službenika. Građevinska su 
poduzeća dala za obrazovanje kadrova 105 milijuna 
dinara. R. P. 

PREUREĐENJE PRIGRADSKIH NASELJA 

Činjenica je da u našoj zemlji još nema milijunskih 
gradova koje bi trebalo rasterećivati. Ipak, sve življa 
urbanizacija zahtijeva, da se već pruži odgovor na pi¬ 
tanje da li je cjelishodnije podizati gradove-satelite 
ili prići preuređivanju prigradskih naselja. Možda bi 
u nekim gradovima, kako ističu stručnjaci i o čemu 
se diskutira u štampi, bilo najbolje da se jednostavno 
poruše pojedine gradske četvrti i podignu nove, pa tek 
onda da se misli i na satelite ili prigradska naselja. 

U Beogradu, npr., ima još dovoljno prostora izvan 
užeg centra gdje bi se mogla izvršiti generalna pro¬ 
mjena sadašnje regulacione osnove. U Beogradu i Za¬ 


grebu se već razmišlja o preuređenju prigradskih na¬ 
selja. Smatra se da će prilikama u Beogradu bolje 
odgovarati prigradska naselja nego sateliti. U Zagrebu 
je formiran Odbor za regionalno planiranje urbanizacije 
šireg područja grada, u koje bi ušla teritorija do 
Karlovca i Varaždina. 

Izgradnja prigradskih naselja ili satelita svakako je 
jeftinija nego proširenje matice. Prije svega različit je 
konfor, cijene komunalnih usluga, zemljišta itd. Zgrade 
ne moraju biti najsuvremenijeg tipa kao u centrima, 
što također utječe na opredjeljivanje urbanista. R. P. 

NA UŽEM PODRUČJU ZAGREBA 28 250 STAMBENIH 
JEDINICA 

Društvenim planom privrednog razvitka grada Za¬ 
greba u razdoblju 1961.—1965. predviđena je izgradnja 
28 250 stambenih jedinica na užem području grada. 

Dinamika gradnje predviđa se po godinama ovako: 
1961. — 4550, 1962. — 5.100, 1963. — 5700, 1964. — 6200, 
1965. — 6700 stanova. 

Od takve predviđene stambene izgradnje oko 20 500 
stambenih jedinica gradit će se uz angažiranje sred¬ 
stava stambenih fondova, od čega otpada na Gradski 
fond 18 500 stanova. 

Za izvršenje ovog plana planirana su potrebna sred¬ 
stva u iznosu od 114,2 milijarde dinara. Ona će se 
uložiti kako slijedi: Za financiranje i kreditiranje stam¬ 
bene izgradnje 88,5 milijardi, za komunalije, privredne 
objekte, poslovni prostor i drugo 25,7 milijardi. Od 
ovih sredstava daje se oko 53,9 milijardi dinara iz 

sredstava gradskog i općinskih fondova, u kojima je 
akumuliran i doprinos za izgradnju komunalija. 

Nakon izvršenja ovog plana stambeni će se prostor 
povećati za oko 1300 000 m 2 ili za 20%>. Planirana će 
izgradnja osigurati smještaj za oko 100 000 osoba, čime 
će se uz redovni priraštaj stanovništva smanjiti i ve¬ 
liki deficit za 5000 stanova. R. P. 

U PRVOM POLUGODIŠTU ZAVRŠENO 11.000 
STANOVA 

Prema podacima Saveznog zavoda za statistiku do¬ 
vršen je (bez privatnog sektora) u prvih šest mje¬ 
seci o. g. 11 051 stan, odnosno za oko 32°/o više nego 
u istom razdoblju prošle godine. Početkom jula o. g. 
bilo je također i oko 60,5 tisuća nedovršenih stanova, 
što je za oko 13°/o više nego prošle godine. 

Od januara do juna o. g. započeto je svega 12 670 
novih stanova. Rani početak građevinske sezone pružao 
je uvjete da ovaj broj bude znatno veći, ali je porast 
cijena građevinskih materijala i cijena građenja, vje- 
rovatno, utjecao na usporavanje dinamike započinjanja 
novih stambenih zgrada. 

Najviše novih stanova dovršeno je u Srbiji, zatim 
u Hrvatskoj, a on d a slijede Slovenija, BiH, Makedo¬ 
nija i Crna Gora. U svim republikama, osim BiH i 
Makedonije, površina novoizgrađenih stanova veća je 
nego ranijih godina. Najveći broj dovršenih stanova 
u prvoj polovini o. g. odnosi se na dvosobne i jedno¬ 
sobne stanove. R. P. 

NOVE STAMBENE ZONE U ZAGREBU 

Za daljnju masovnu stambenu izgradnju u gradu 
Zagrebu potrebno je otvaranje novih velikih gradili¬ 
šta. Ta gradilišta treba unaprijed pripremiti i opskrbiti 
svim komunalnim objektima, uključujući tu i ceste. 
Za izvršenje toga zadatka, tj. pripremu gradilišta, 
osnovana je o. g. Direkcija za izgradnju južnih pre¬ 
djela Zagreba, koja već radi na pripremi gradilišta 
Novi Zagreb I i II, te gradilišta uz »Aleju Borisa Ki- 
driča«, južno od Velesajma. 

Nova velika gradilišta prema urbanističkom rješenju 
predviđena su na Borongaju, Dubravi, Ferenčici, Kru- 
gama (južno od Autoputa), Cvjetnom naselju, Sopot- 
Gajnicama, Stenjevcu, Remetincu i južno od Velesajma. 
Za ova naselja pristupit će se odabiranju novih tipova 
stambenih zgrada za koje će se iskoristiti otkupljeni 
idejni projekti s natječaja. Na svim tim velikim gra¬ 
dilištima gradit će se isključivo stambeni objekti sa 4 
i više katova, te tornjevi od 10 katova, jer su takvi 
objekti najrentabilniji, a građevno zemljište i komu¬ 
nalni objekti racionalno su iskorišteni. 

Osim navedenih velikih gradilišta interpolirati će 
se, na osnovu izrađenih urbanističkih rješenja poje¬ 
dinih mikrorajona, veći stambeni objekti na području 
općina Trnje i Trešnjevka. R. P. 

INŽENJERSKE JEDINICE JNA U IZGRADNJI 
CESTA, MOSTOVA I TUNELA 

Vrijednost radova na saobraćajnicama što su ih 
izvršile inženjerske jedinice JNA iznosi u ovoj godini 
oko 10,5 milijardi dinara. One su dale veliki doprinos 
u izgradnji naše zemlje. 

Inženjerske jedinice uključile su se u izgradnju već 
prije deset godina. Kroz to vrijeme one su izgradile 
850 km suvremenih putova, 175 mostova ukupne du¬ 
žine preko 4000 m, 90 tunela ukupne dužine preko 
6000 m, oko 80 km pruga itd. Cjelokupna vrijednost 
tih radova prelazi nekoliko desetina milijardi dinara. 
One su u ovoj godini započele i završit će do kraja 
godine 220 km putova modernog kolovoza i prvi dio 
aerodroma kod Dubrovnika. 

Po vrijednosti, radovi na putovima koje su gradile 
inženjerske jedinice predstavljaju 25°/a vrijednosti svih 
putova koji su građeni u zemlji tokom godine. 

Ove su jedinice obavljale radove najčešće u ne¬ 
razvijenim krajevima, vrletnim predjelima, teško pri¬ 


stupačnim rajonima, mjestima gdje su visoke pod¬ 
zemne vode otežavale uvjete rada. Suvremenom opre¬ 
mom i posebnom organizacijom na svakom gradilištu 
one su uspjevale da mnoge putove izgrade u najkraćem 
roku i kvalitetno. 

Na putu kanjonom Drine od Višegrada do Ustiprače, 
u dužini od 26 km, moralo je da se probije 1270 m 
tunela, da se izgradi 554 m mostova itd. To je samo 
jedan izrazit primjer uloženog napora, spreme i smje¬ 
losti. Koliko je to bio teško izvedljiv posao, najbolje 
svjedoče riječi jednog inozemnog stručnjaka koji je, 
kad je posjetio gradilište, izjavio: »Ovaj poduhvat 
predstavlja pravu drskost u građenju putova«. 

Na dijelu Jadranske magistrale od Titograda do 
Kolašina, dužine 63 km, probijeno je 2785 m tunela 
i izgrađeno 2750 m mostova. Na putu Foča—Šćepan 
polje—Plužine, dugom 20 km, probijeno je 532 m tu¬ 
nela i izgrađeno 80 m mostova i propusta. 

Izgradnja gotovo svih mostova bila je vrlo kompli¬ 
cirana, jer su mnogi bili otvora stotinu metara, dok 
je otvor armirano-betonskog mosta na ušću Lima 
u Drinu 200 m. Mostovi i vijadukti preko Morače tako¬ 
đer su otvora po 100 m i visine do 35 m. 

Inženjerske jedinice JNA u toku godine gradile su 
i putove Zaprešić—Gubaševa—Krapina, Beograd—Gor¬ 
nji Milanovac—Čačak i nastavak kroz Ovčarsko—Ka- 
blarsku klisuru, a završile su put Višegrad—Ustiprača. 
Do kraja o. g. asfaltirat će se i put Foča—Tjentište— 
Avtovac; put Sarajevo—Olova—Tuzla završit će se do 
kraja o. g. sve do Zivinica, a također i put Kosovska 
Mitrovica—Priština. 

Izgradnja aerodroma, kao što je dubrovački, obično 
traje u Evropi 4—5 godina. Inženjerske jedinice JNA 
ga grade samo 2 godine. S kakvim uspjehom je građen 
ovaj naš aerodrom pokazuje i činjenica da bruto 
produkt sa 350 ljudi iznosi oko 1,2 milijarde dinara, 
što znači da je bruto produkt po graditelju oko 3 
milijuna dinara, znatno viši od evropskog nivoa. 

Pored ostalog, inženjerske jedinice su u o. g. gra¬ 
dile i pristupne putove, vodovode i druge objekte lo¬ 
kalnog značaja: 140 km pristupnih putova, 18 drvenih 
i 1 betonski most i drugo, sve u vrijednosti 1,5 mili¬ 
jarde dinara. 

Prema orijentacionom planu, inženjerske jedinice 
JNA će i iduće godine nastaviti svoj obiman posao. 
Produžit će izgradnju puta Beograd—Kraljevo—Ko¬ 
sovska Mitrovica prema Skopju, završit će dio puta 
kroz Ovčarsko-kablarsku klisuru, asfaltirat će put 
Ustiprača—Višegrad i Višegrad—Titovo Užice, produ¬ 
žiti izgradnju Foča—Plužine, graditi dio puta Vitalj— 
Vlasenica, početi asfaltiranje kružnog puta oko Beo¬ 
grada, produžiti radove na putu Zagreb—Zabok—Kra¬ 
pina—Ptuj, početi radove na Auto-putu u Demir 
Kapiji i na dijelu Jadranske magistrale Prišitna—Uro- 
ševac i Kolašin—Majkovac, dovršiti dio puta Živinice— 
Tuzla, početi radove na povezivanju otoka Paga s Ja¬ 
dranskom magistralom, završiti radove na drugom di¬ 
jelu aerodroma kod Dubrovnika, kako bi mogao da 
prima i sve mlazne avione, te nastaviti radove na putu 
Vrhovine—Gospić. R. P. 

TRI INDUSTRIJSKE ZONE ZAGREBA 

Urbanisti su predvidjeli da Zagreb ima tri indu¬ 
strijske zone: Žitnjak na istoku, Jankomir na zapadu i 
Hratski Leskovac na jugu. Dosada ni na jednom od 
tih područja nije nikla kompletna tvornička četvrt, 
no čini se da će to najprije uslijediti na Žitnjaku. 
Sjeverno od Autoputa mnoge su tvornice već davno 
našle svoj prostor. 

Briga o racionalnoj izgradnji svih industrijskih po¬ 
dručja povjerena je lani Direkciji za izgradnju indu¬ 
strijskih područja NOGZ-a. 

Kada se Žitnjak potpuno izgradi (2200 ha), bit će 
veći od Osijeka, Karlovca, Vinkovaca ili Varaždina. 

R P. 



402 


Kratke vijesti 


GRAĐEVINAR 


DO MAJA IDUĆE GODINE OČEKUJE SE DOVRŠE¬ 
NJE JADRANSKE MAGISTRALE PAKOSTANE— 
ŠIBENIK 

Radovi na Jadranskoj magistrali, na relaciji Pako- 
štane—Šibenik, dobro napreduju. Čitava dionica pre¬ 
tvorena je u veliko gradilište koje se po staroj trasi 
proteže sve do Vodica. Odatle do Martinske (Šibenik) 
izradit će se privremeni odvojak, dok će se cesta 
nastaviti novom trasom do Velike Kapele, gdje će se 
izgraditi veliki lučni most kreko rijeke Krke. 

Predviđa se da će radovi na ovoj dionici biti do¬ 
vršeni do maja iduće godine. Za iduću godinu još će 
biti potrebno oko tri milijarde za njeno dovršenje.- 

Sa južne strane Šibenika, iz pravca Split—Šibenik, 
radovi su dovršeni asfaltiranjem magistrale do š ben- 
ske Rogoznice. Iako se predviđalo da će na ovoj dio¬ 
nici radovi započeti tek nakon dovršenja relacije Pa- 
koštane—Šibenik, predviđa se nastavak radova na ovoj 
cesti najdalje do proljeća. Na ovom dijelu ceste pot¬ 
puno je dovršeno snimanje terena i sada se već radi 
na projektima. 

Sto se tiče izgradnje mosta preko rijeke Krke i pro¬ 
laza ceste kroz uže područje Šibenika, ti radovi zasada 
nisu, zbog nekih teškoća, predviđeni. Zna se jedino 
da cesta neće prolaziti kroz sam grad već jednom od 
još dvije varijante: ispod Subičevca ili iznad nogo¬ 
metnog igrališta »Rade Končar«. Obje varijante iza¬ 
zvale su mnogo nepotrebnih diskusija, čiji je ukupni 
rezultat da se do danas nije riješilo ovo važno pitanje. 

Konačno je riješen spor na potezu Primošten—Ro- 
goznica; cesta će proći uz more, a ne kao dosada starom 
trasom kroz goli kamenjar par kilometara udaljeno od 
mora s mimoilaženjem najljepših jadranskih predjela. 

M. M. 

U ŠIBENIKU ČE SE ODREDITI PODRUČJE 
ZA SLOBODNU IZGRADNJU 

Uslijed intenzivne izgradnje industrije u šibenskom 
industrijskom basenu nastaje sve veći priliv radne 
snage i novog stanovništva sa sela. Time su porasle 
potrebe izgradnje stanova i stvoren je specifičan pro¬ 
blem, koji je u nekoliko navrata bio raspravljan u 
organima šibenske komune. 

Kako stambena izgradnja ne može zadovoljiti nji¬ 
hove potrebe, na raznim područjima dopuštenim i ne¬ 
dopuštenim, nastala je živa djelatnost »divlje« izgrad¬ 
nje. Na glavnoj Magistrali Šibenik—Drniš podiglo se 
čitavo jedno novo naselje. Mnoge gradnje izvedene 
su se čak i u samom gradu, i sve je izgrađeno bez 
građevinskih dozvola i lokacija. 

Da bi se to konačno uskladilo s urbanističkim pla¬ 
nom Šibenika, komunalna služba NO-a pojačala je 
svoju kontrolu nad takovom izgradnjom i odmah 
obustavila svaku gradnju, bez razlike na fazu izgradnje. 

Sto će se učiniti sa objektima već izgrađenim bez 
izdatih dozvola, nisu još doneseni nikako vi konkretni 
prijedlozi, ali je već određen prostor za slobodnu iz¬ 
gradnju, a koji je inače slobodan po postojećem regu- 
lacionom planu Šibenika. M. M. 


U PAR REDAKA... 

Kroz Niš je otpočela izgradnja prilaza Autoputa. Do 
kraja ove godine bit će gotova prilazno-izlazna saobra¬ 
ćajna petlja kod mosta Mladosti i jedan dio radova u 
ulici Dimitrija Tucovića kod željezničke stanice. Izvršno 
vijeće NRS odobrilo je 100 milijuna dinara za ovogo¬ 
dišnje radove na izgradnji Auto-puta kroz Niš. 


U Koprvnici je tvornica konzervi »Podravka« iz¬ 
gradila 1961. god. nove hale, koje su zamijenile stare 
i. dotrajale, sagrađene još početkom ovog stoljeća. Po¬ 
red tvorničkih hala sagrađen je i medicinski čvor. 

U Prištini se dovršava izgradnja pogona za indu¬ 
strijsku obnovu automobilskih guma. 

Spomen-svjetionik izgradit će se u selu Dubravici 
kod Požarevca, u znak sjećanja na dva eminentna 
srpska stručnjaka koji su došli na ideju da ukrote 
Veliku Moravu i otvore put međunarodnom riječnom 
saobraćaju. Njihov cilj je bio da na ušću Velike Mo- 
rave u Dunav stvore raskrsnicu vodenog saobraćaja. 
Kula će biti visoka 23 metra, a čitav objekt bit će 
sagrađen od kamena i mramora. 

U Šibeniku je čitava operativna obala luke imala 
dosad samo jedno zatvoreno skladište, veličine 1800 m 2 . 
Sada na najvećem gatu »Vrulje«, tvornica »Soko« iz 
Mostara gradi dvije velike hale. One će zahvatiti pro¬ 
stor od 2000 m 2 , dok će treća hala, koja će se podići 
1962. god., zauzimati 1000 m 2 . 

U Štipu uskoro počinje izgradnja desetokatnica. 
Štipski urbanisti i arhitekti već duže vremena prouča¬ 
vaju plan o podizanju nebodera. Ovih je dana ko¬ 
načno usvojen projekt za izgradnju novog dijela grada, 
koji je nazvan »Blok-62«. Po novoj koncepciji sjevero¬ 
istočni dio Štipa treba da ide u visinu. U prvom planu 
spomenutog bloka nalaze se 2 desetokatnice s ukupno 
80 stanova. Dovršavaju se radovi na šest peterokatnica. 

U Zagrebu se broj izgrađenih malih obiteljskih ku¬ 
ćica kreće od 1500 do 2000 godišnje. Na užem gradskom 
području, prema mišljenju urbanista ima vrlo malo 
mjesta za nastavak takve izgradnje. R. P. 

Na otoku Žir ju izvode se radovi na gradnji cijev¬ 
nog voda seoske gusterne, koja se nalazi na brijegu 
iznad mjesta, do samog sela gdje će voda gravitacijom 
dolaziti do seoske česte koju sada grade mještani. 
Ubuduće će Zirjani imati vodu u mjestu i neće trebati 
da po nju odlaze magarcima verući se strmim 
kamenjarom. M. M. 

Za potrebe rudnika sađre i vapnenca u Kosovu po¬ 
dignut će se 10-kilovatni dalekovod od Knina do Ko¬ 
sova Polja u dužini od 11 kilometara. Radovi su već 
započeli. M. M. 

U Kistanjima su nedavno počeli radovi na izgradnji 
tvornice aluminijskih konstrukcija. Kada tvornica za¬ 
počne proizvodnjom, Kistanje se više neće ubrajati u 
zaostalo područje Dalmatinske Zagore. Oko 170 rad¬ 
nika i službenika naći će zaposlenje u ovoj tvornici, 
koja će godišnje opskrbljivati domaće tržište sa 
250 montažnih kuća, 500 montažnih garaža, stopinama 
silosa i dr. Za njezino podizanje utrošit će se 100 mi¬ 
lijuna dinara. M. M. 

Da bi se povećala produkcija kninske »Kartonaže«, 

izvest će se proširenje ove mlade tvornice izgradnjom 
nove hale i skladišnog prostora. Sredstva za proši¬ 
renje osigurao je sam kolektiv. M. M. 

Završeni su radovi na izgradnji putničke obale na 
otoku Zirju, najudaljenijem otoku šibenskog arhipe¬ 
laga. Za nevremena otočani neće više kao do sada biti 
odsječeni od Šibenika ili od svoje kuće. Nova obala je 
podignuta na pogodnom mjestu tako da će biti uvijek 
moguće pristajanje putničkih brodova. Novim luko¬ 
branom odsada će biti zaštićene i ribarske brodice, pa 
ubuduće neće biti potrebno, kada nastane tramontana, 
daše izvlače na kopno. M. M. 

<3z inozemnih časopisa --- 

SVE JE NA MOSTU NARROWS VELIKO, VEĆE 
ILI NAJVEĆE 

(Engineering News-Record, New-York, juni 1961) 

U New-Yorku se gradi najskuplji pojedinačni inže¬ 
njerski objekt u historiji. To je most preko tjesnaca 
Narrows, čija će izvedba stajati 325 milijona dolara 
(vidi »Građevinar« broj 11/1959 i 5/1960.). Zajedno sa 
sporednim radovima troškovi će iznositi 600 milijona 
dolara. 

Zadatak mosta je dvojak: 

— On će biti važna karika u sistemu autoputeva 
kojima će se odvijati promet iz južnih i zapadnih drža¬ 
va prema sjeveroistoku, prolazeći ulice Manhattena; 



SI. 1: Situacija mosta Narrows (s mrežom glavnih 
autoputeva). Lokacija mosta osigurava mu velik promet. 

— on će povezati općinu Richmond (otok Staten) sa 
ostalim općinama grada i time omogućiti njegovu inten¬ 
zivnu izgradnju. 

Približno na istoj lokaciji bila je 1923 god. zapo¬ 
četa izgradnja tunela, ali je obustavljena zbog finan¬ 
cijskih poteškoća. 

Računa se da će već u prvoj godini poslije pu¬ 
štanja u promet (1965. god.) preko mosta proći više 
od 12 miliona kola, a do 1981. god. da će taj broj 
porasti na 50 miliona kola. 



SI. 2: Izgled mosta (projekt) 


Veličinu mosta karakterizira ovih nekoliko poda¬ 
taka: Most će zajedno s prilaznim rampama biti preko 
4 km dug, srednji otvor će iznositi 1300 m (bit će 18 m 
veći nego na mostu preko Zlatnih vrata u San Fran- 
cisku); visjet će na 4 kabela promjera 91 cm, dužine 
2256 m; u svakom kabelu bit će 26 108 čeličnih žica; 
ukupna dužina žica iznosit će 229 000 km (5,5 puta 
opseg zemlje!); tornjevi će se dizati 210 m nad povr- 



51. 3: Poprečni presjek mosta 

šinom mora, a njihovi temelji će biti 32 odnosno 52 m 
ispod povrišne mora; iskop za zapadni kotveni blok 
iznosit će blizu 800 000 m3, a beton tog bloka blizu 
200 000 m3. 

Glavni radovi na mostu ustupljeni su na izvođenje 
1959. god. i do sada se odvijaju prema predviđenom 
programu. 



SI. 4: Uzorak kako će se 26 108 žica debljine olovke 
povezati u kabel 


Radovi na riječnim stupovima (na kojima će po¬ 
čivati tornjevi) daleko su odmakli. Zapadni stup se 
dovršava. Na istočnom se sa spuštanjem kesona došlo 
do kote — 45 m (još ga treba spustiti za 7 m). Keson 
je tlocrtne veličine 69/39 m, spušta se sa umjetnog pje¬ 
ščanog otoka, a ima 66 bunara za iskop, koji će biti 
ispunjeni sa 120 000 m3 betona. 

Ugovorna svota za stupove iznosi 16,5 miliona 
dolara. 

Čelični tornjevi su u radu u tvornici, montaža po¬ 
činje u septembru 1961. Oni će stajati 45,8 miliona 
dolar«. 

Iz inozemnih Časopisa 


GRAĐEVINAR 


Iskop za kotvene blokove se dovršava i uskoro će 
početi betoniranje. Blokovi sa kotvama će stajati 23,5 
miliona dolara. 

Kabeli i vješalice će stajati 56,9 miliona dolara. 
Izrada žica je pri kraju. 

U izvedbi su i radovi na mreži ekspresnih i osta¬ 
lih autoputeva. 

B. P. 

SUVIŠE SKUPA SALONSKA KOLA 

(Engineering News-Record, New-York, juni 1961) 

Čini se da su pokretna salonska kola za direktan 
prevoz putnika između čekaonice i aviona promašena 
stvar. Ovim se kolima prije dvije godine obećavala 
velika budućnost — tvrdilo se da će ona unijeti revo¬ 
lucionarne promjene u projektiranje aerodroma (v. 
Građevinar br. 7/1959). 

Da putnici ne bi morali pješačiti od prijamne zgrade 
do aviona kroz smrad i buku, projektirana su bila za 
novi međunarodni aerodrom kod Vašingtona herme- 
tički zatvorena salonska kola, koja se na svojim če¬ 
lima mogu razvlačiti poput harmonike i priljubiti uz 
prijemnu zgradu, odnosno avion. 

Računalo se da će jedna kola stajati 100 000 dolara. 
Međutim, trošak izrade prototipa popeo se na 1,5 mi¬ 
liona dolara, a daljnja kola će stajati oko 240 000 do¬ 
lara po komadu. Za prvu etapu treba 20 kola. Ona bi 
stajala oko 6 miliona dolara. Međutim, 40 autobusa koji 
bi mogli zamijeniti salonska kola, stajala bi 1,2 miliona 
dolara. Razlici bi trebalo dodati povećane troškove 
izgradnje prijamne zgrade. 

Prema tome će komfor putnika, koji se neće morati 
penjati po otvorenim stepenicama u avion, stajati vrlo 
skupo — ako se u zadnji čas ne odustane od izrade 
preostalih 19 salonskih kola. B. P. 

SPOMENIK ZA SPAŠAVANJE SPOMENIKA 

(Engineering News-Record, New-York, juni 1961) 

Vlada UAR prihvatila je prijedlog jedne talijanske 
inženjerske grupe da se hram Abu Simbel spasi iskle- 
sivanjem iz pećine i dizanjem za oko 60 m. 

Hram Abu Simbel isklesan je prije 3000 godina u 
živoj pećini u spomen kralju Ramzesu II. Na terasi 
su 4 velike figure kralja (visine 20 m), a u unutrašnjo¬ 
sti pećine 4 dvorane, svetište i nekoliko riznica. 

Da poslije izgradnje nove asuanske brane ovaj je¬ 
dinstven spomenik ne bi došao pod vodu, predlagana 
su razna rješenja. Jedna francuska grupa izradila je 
projekt prema kome bi hram bio okružen eliptičnom 
branom visine 70 m. Ovaj projekt je odbijen, jer se 
smatra da tim rješenjem spomenik, koji bi ostao u du¬ 
bokoj jami ,ne bi bio dovoljno zaštićen od vlage. 

Prema projektu talijanskih inženjera hram će se 
isjeći iz okolne pećine, opkoliti sanducima od armi¬ 
ranog betona i zatim pomoću 300 hidrauličkih dizalica 
dići iznad usporene vode Nila. Težina hrama iznosi 



Si. 1: Hrani Abu Simbel, dragocjeni kulturni spomenik 


oko 300 000 tona. Prije početka dizanja odstranit će se 
pećina nad hramom. Za vrijeme rada gradilište će biti 
pomoću provizorne brane visine 12 m održavano u 
suhom stanju. 



SI. 2: Projekt talijanskih inženjera za spašavanje 
spomenika 


Izvedba ovog projekta stajat će oko 70 miliona do¬ 
lara. Unesco je već sabrao 27 miliona dolara, a očekuje 
se da će se i ostatak novca sabrati kroz 7 godina, 
koliko će trajati radovi. 

Tako će se za spašavanje spomenika, koji svjedoči 
o staroj egipatskoj civilizaciji, podići spomenik sa- 
vremenom graditeljstvu. 

B. P. 

BETONSKE KONSTRUKCIJE ISTISKUJU ČELIK 

(Engineering News-Record, New-York, juni 1961) 

Beton je već po treći put uzastopce bio jeftiniji na 
licitacijama u Stambenoj upravi grada New-Yorka. 
Razlika u cijeni znosi oko 10°/o. 

Posijednoj licitaciji za 6 stambenih objekata, svaki 
sa 20 katova, pristupilo je 5 ponuđača. Oni su, obavezno, 
nudili obje alternative (čeličnu i betonsku), ali su svi 
nudili alternativu s betonom uz nižu cijenu. Ponuda 
za zgrade s betonskim konstrukcijama iznosila je 7,2 
miliona dolara, a najjeftinija ponuda sa čeličnom kon¬ 
strukcijom 7,9 miliona dolara, ili za 700 000 dolara više. 

Kao faktori koji su odlučni za pobjedu betona na¬ 
vode se ovi: ekonomični pločasti stropovi uz standar¬ 
dizaciju stupova i okvira; dovoljni kapaciteti za do¬ 
bavu betonske smjese; visina i širina licitiranih zgra¬ 
da dopuštaju racionalnu ugradnju betona pokretnim 
kranovima; izdavanje radova na više zgrada odjednom 
dopušta ponavljanje istih operacija i višestruku upo¬ 
trebu kalupa i podupirača; ravan podgled stropa bez 
dopunskih troškova. 

Važna je i okolnost da je dugoročni program stam¬ 
bene izgradnje u New-Yorku naveo mnoga izvođačka 
poduzeća da se specijaliziraju za radove u betonu. 

B. P. 

AUTOPUT U KAMBODŽI JE U LOŠEM STANJU 

(Engineering News-Record, New-York, juni 1961) 

Jedna potkomisija američkog kongresa podnijela je 
izvještaj da je autoput dug 210 km koji su SAD gra¬ 
dile u Kambodži u ruševnom stanju. 

Autoput koji veže glavni grad Pnom Pen s lukom 
Sikanukvil u Sijamskom zalivu, dovršen je u julu 
1959. Međutim, već sada blizu 70%> ceste zahtijeva re¬ 
konstrukciju. Trošak građenja je bio predviđen sa 15 
miliona dolara, a konačan trošak, koji još nije utvrđen, 
bit će vjerojatno dvaput veći. 

Prema izvještaju potkomisije, ona se ovim objektom, 
koji je trebao da posluži kao primjer visoke spo¬ 
sobnosti američke tehnike, morala baviti već ranije, 
u toku izvođenja radova, kada su izbile svađe između 
projektanta i izvođača. Projektant je optuživao izvo¬ 
đača da se ne pridržava specifikacija pri izradi donjeg 

stroja, a izvođač projektanta da mu nije dao podatke 
o kvalitetu zemljanog materijala. Posredovanjem ICA 
(Uprava za međunarodnu suradnju), koja rukovodi 
programom američke pomoći, došlo je između pro¬ 
jektanta i izvođača do izmirenja. Ovo je dovelo do 
toga da ICA više nije bila upoznata s nedostacima u 
radu. 

Ovog proljeća ICA je tražila dopunske kredite za 
štete nastale klizanjem terena i sjedanjem donjeg 
stroja poslije velikih kiša, tvrdeći da se slične štete 
javljaju na svim novim autoputevima. 

Potkomisija je, međutim, mišljenja da se radi o 
osnovnim nedostacima u radu, pa je nadležnom mi¬ 
nistarstvu stavljeno u zadatak da utvrdi pravo stanje 
i pronađe krivce. B. P. 

IZGRADNJA TUNELA HANEMICKE 

(»Der Eisenbahningenieur«, Septembar 1959.) 

Prilikom izgradnje brane na rijeci Bigge (Zap. 
Njemačka) i akumulacije sa 140 milijuna m3 vode 
dolazi do potapanja dijela postojeće željezničke pruge, 
pa je istu trebalo preložiti. Na preloženoj trasi imade 
tri tunela, i to dužine 1155 m, 1053 m i Hanemicke 
tune dužine 219 m. 



SI. 1: Osiguranje čeone plohe portala torkretom 


Ovaj tunel prolazi kroz glinene škriljce koji imaju 
dijelom fine prošlojke pješčara i pojedinačno banko- 
vife pješčare. Slojevi su nagnuti pod 40—60°. Oni su 
u znatnoj mjeri trošni; ovo je uzrok mnogobrojnih pu¬ 
kotina u već škriljastoj strukturi stijene, koje su 
naknadno ispunjene ilovinom. S obzirom na malo obo- 
rinsko područje nadsloja tunela pojavljivala bi se voda 
u tunelu tek nakon duljih kiša. 



SI. 2: Osiguranje iskopa kalote torkretom 


Tunel je dužine 219 m i leži u padu od 3,8%o. S obzi¬ 
rom na srazmjerno nepovoljne geološke prilike, bila 
je predviđena izvedba 65 cm debele zaštitne obloge, 
na koju je postavljena izolacija od 0,2 mm debelog 
bakrenog lima. Unutar zaštitne obloge izvodi se sama 
obloga tunela od betona s dodatkom 300 kg cementa, 
a debljine 50—75 cm; na mjestima s brdskim priti¬ 
skom odozdo izvodi se i podnožni svod. 



SI. 3: Montaža mreže za osiguranje torkretom 

Gradnja ovog tunela interesantna je s obzirom na 
neke novije primjenjene metode rada. 

Kod izgradnje predusjeka trebalo je — osim 
izvedbe blažih pokosa — izvesti i raznolika daljnja 
osiguranja od klizanja i urušavanja, i to kako razna 
»klasična« podgrađivanja drvom tako i: 

1) Ankerisanje pločastih partija stijene, 

2) Torkretiranje čeonih površina nakon ispunjava¬ 
nja pukotina malterom (si. 1), 

3) Usidren je tunelske čelične podgrade (kalote) u 
smjeru tunela pomoću ankera 0 24 mm na 
daljinu cca 11 m u smjeru brda. 

Kod izgradnje samog tunela izvršen je najprije 
iskop donjeg potkopa cca 9,8 m 2 . Podgrađivanje ovog 
potkopa vršilo se samo na početku drvom; na prete¬ 
žnom dijelu primjenom okvira od valjanih čeličnih 



SI. 4: Montaža segmenata čeličnog okvira 

profila težine 16,5 kg/ml, koji su prema nađenim geo¬ 
loškim prilikama bili postavljani na međusobnoj uda¬ 
ljenosti od 1,1 do 1,6 m. Ovi okviri sastoje od poje¬ 
dinačnih elemenata koji se spajaju na preklop uz 
primjenu odgovarajućih stezaljki. Razmak između 
okvira određen je pomoću 3 drvene oblice 0 10—12 cm 
i 5 čeličnih sipki 0 22 mm. Oplata je bila drvena, 
debljine 40 mm. Kod rada u dvije smjene postignut je 



SI. 5: Iskop kalote 


u takvim uslovima prosječan dnevni napredak od 4,14 
ml, a maksimalni sa 6,0 ml. Za jedan otpucanj bušeno 
je u prosjeku 24 bušotine dubine 1,5—1,6 m. Širina 
potkopa bila je odabrana sa 3,4 m, jer se predviđao 
dvokolosječni transport, te primjena teškog utovari- 
vača Salzgitter HL 300. 

Istovremeno s iskopom donjeg potkopa započet je 
iskop proširenja. Da se ne bi smetao rad u potkopu 
izvršen je najprije iskop kalote (oko 25 m 2 ); odmah 
nakon izvršenog iskopa kalote ili samo dijela ovog 
iskopa nabačen je zaštitni sloj torkreta debljine 10—15 
cm, armiran žičanom mrežom (si. 2). Ova žičana mreža 
samo je prislonjena uz stijenu i nije s njom povezana 
ankerima, već samo privremeno poduprta dok se ne 
izvrši torkretiranje (si. 3). Smatra se, međutim, da je 
potrebno izvršiti ankerisanje mreže, jer se samo u 
tom slučaju postiže puno dodatno djelovanje mreže 
i puna prionjivost torkreta na stijenu u vrijeme ve¬ 
zanja. Za torkretnu mješavinu bio je upotrijebljen 
agregat u 2 frakcije, i to 0 0—3 i 3—7 mm, te 450 kg 
cementa iz šljake visokih peći po m3 torkreta uz upo¬ 
trebu 5—7°/o specijalnog dodatka »Sigunit N«. 

Ova metoda osiguranja bila je po prvi puta primje- 
njena kod izgradnje dovodnog tunela hidroelektrane 
Prutz-Imst u Austriji god. 1956. Geološki nepovoljnije 
raspucane partije stijene osigurane su ankerima. Naj¬ 
prije su primjenjeni specijalni ankeri 0 18,4 mm i 
2,0 m dužine s klinastim uređajem za uklještenje u 
stijenu. Kasnije se prešlo na perfo-ankere; oni se sastoje 
od perforiranih polučijevi od čeličnog lima, koje se, 
ispunjene cementnim mortom 1:1 do 1:2, usađuje u iz¬ 
vrtane bušotine. Nakon toga se u cijevi utjeraju 2—3 m 
dugi čelični ankeri 0 22 mm s narezom na donjem 
kraju, kod čega mort izlazi iz perforiranih cijevi i 
dolazi do prisnog kontakta i povezivanja ankera sa 
stijenom. Ankerisanjem bila je, međutim, dovoljna 
mjera osiguranja samo na manje od Vs dužine tunela, 
dok se na ostalih 4 /5 dužine trebalo pribjeći osiguranju 


čeličnom podgradom. Primjenjeni su slični valjani 
profili kao kod izvedbe donjeg potkopa, ali veće te¬ 
žine, i to od 25 kg/ml. Okviri su prema geološkim 
prilikama bili postavljani na razmak od 0,9 — 2,0 m. 
Ugradnja tih petodjelnih čeličnih okvira bila je izvr¬ 
šena u etapama. Najprije je izvršen iskop polovice 
kalote, i to na dužini od svega 1 ili nekoliko metara, 
već prema geološkim uslovima, te su postavljene 3 
segmenta čelične podgrade, dužine po 2,50 m (si. 5). 
Segmenti su bili poduhvaćeni uzdužnim nosačima od 
valjanih profila učvršćenih na prethodno već defini¬ 
tivno postavljene i učvršćene okvire, te podgrade (si. 4). 
Nakon toga je izvršen preostali iskop kalote i opo- 
raca uz ugrađivanje još po jednog segmenta podgrade 
na svakoj strani, dužine 3.45 m. Donji kraj okvira 
završava se cca 1,25 m iznad dna tunela, i bio je 
učvršćen u stijenu pomoću već prije opisanih perfo- 
ankera. Na potezu tunela dužine 166,7 m bilo je 
ugrađeno svega 121 takvih okvira. Međusobni razmak 
okvira bio je održavan čeličnim sponama od 0 22 mm, 
koje su ujedno povećale otpornost proti izvijanju 
okvira. Na ulaznoj i izlaznoj strani tunela bili su 
okviri međusobno povezani i ankerisani u unutrašnjost 
brda da bi se izbjeglo eventualno pokretanje brdskih 
masa prema portalu i predusjeku. 

Betoniranje zaštitne obloge izvršeno je pri¬ 
mjenom drvene oplate, koja se oslanja na čelične okvire 
(remenate) od valjanih profila IP12 i IP14. Nakon što 
su uklonjene sve neravnosti te obloge, izrađena je 
izolacija. Najprije je nanesen hladni bitumenski pre¬ 
maz, na kojeg su stavljene trake bakrenog lima 
debljine 0,2 mm i širine 60 cm, koje se 8 cm prekla- 



Sl. 6: Pokretna čelična oplata 


paju. Kao zaštita naljepljen je sloj ljepenke, i konačni 
premaz vrućim bitumenom Izvršeno je kontaktno 
injektiranje obloge cementnim mlijekom 1:2 uz priti¬ 
sak 5 Atm. i razmak bušotine 1,5—2,0 m. Injektiranje 
je vršeno samo u području kalote, jer su pokusi po¬ 
kazali da injektiranje oporaca nije potrebno (jer bu¬ 
šotine nisu uopće primale injekcionu masu). 

Betoniranje tunelske obloge vršeno je u 
dvije faze. Najprije su izbetonirani temelji, a nakon 
toga, pomoću pokretne čelične oplate, sam svod. Upo- 
trebljen je svega jedan elemenat takve oplate, dužine 
6,0 m (si. 6). Beton je ubacivan pumpom za beton u 
gornji dio oplate. Kroz više većih revizionih otvora 
vršeno je solidno vibriranje betona, V. J . 

SAVEZNI CENTAR ZA OSPOSOBLJAVANJE 
INSTRUKTORA U GRAĐEVINARSTVU 

U Ljubljani je 7. listopada 1961. g. svečano otvoren 
i predan svojoj namjeni Savezni centar za osposoblja¬ 
vanje instruktora u građevinarstvu. 

Prilikom zasjedanja Savezne narodne skupštine 26. 
prosinca 1960. g. Predsjednik FNRJ Josip Broz Tito je 
izjavio u ekspozeu o prijedlogu Društvenog plana pri¬ 
vrednog razvitka Jugoslavije od 1961. do 1965.: 

»Sprovođenje politike daljeg ubrzanog razvoja pro¬ 
izvodnih snaga i skladnog razvoja cijele privrede, kako 
je to predviđeno predloženim planom, zahtijevat će 
brže razvijanje onih privrednih oblasti i grana koje u 
tome imaju odlučujući značaj. U tom smislu bit će po¬ 
trebno dalje razvijati proizvodnju osnovnih sirovina, 
reprodukcionog materijala i energije, unapređivati pro¬ 
izvodnju opreme, nastaviti intenzivniju re¬ 
konstrukciju građevinarstva i indu¬ 
strije građevnog materijala i ubrzati po¬ 
rast industrije potrošnih dobara.« 

Kada je građevna privreda putem svojih republič¬ 
kih i saveznih organa udruživanja (Komora) razrađivala 
svoj elaborat o perspektivnom razvoju građevinarstva 
1961.—1965., predvidjela je: 

— da se građevne investicije od 446 milijardi u 
1961. povećaju na oko 800 milijardi u 1965., 

— da građevna djelatnost ostvaruje 40% svih pri¬ 
vrednih i neprivrednih investicija, 

— da se obim proizvodnje građevinarstva poveća 
u 1965. g. za 78% od odnosa u 1961. — što čini prosječni 
godišnji porast od 15%, 

— da se broj zaposlenih poveća do 1965. za ukupno 
82 000. 

U duhu rezolucije Savezne Narodne skupštine o 
obrazovanju stručnih kadrova od 4. VI 1960. g. Savezna 
građevna Komora izdala je u veljači 1961. svoje »Pre¬ 
poruke o obrazovanju stručnih kadrova u građevinar¬ 
stvu«, u kojima se među ostalim navodi: 

»Škola i druge ustanove za stručno obrazovanje 
treba istovremeno da rade na osposobljavanju stručnih 


kadrova iz redova omladine, odraslih i osoba uključe¬ 
nih u proizvodnju. 

Stručno obrazovanje stečeno u pojedinim oblicima 
koji sačinjavaju sistem stručnog obrazovanja ima je¬ 
dnaku društvenu vrijednost. Pri tome i omladini i 
odraslima treba omogućiti da se pod određenim uslo- 
vima usavršavaju do najvišeg stepena stručnog obra¬ 
zovanja. 

S obzirom na to da kapaciteti građevinskih stručnih 
škola zaostaju za potrebama u stručnim kadrovima, u 
građevnim privrednim organizacijama treba energično 
prići, uz proširivanje mreže stručnih škola i opreme, 
organiziranju posebnih tipova specijalnih ustanova za 
stručno obrazovanje kadrova za pojedina zanimanja 
i specijalnosti (centri za obrazovanje radnika), kao i 
poduzimanju konkretnih mjera za najrazličitije oblike 
stručnog obrazovanja, kako za sticanje viših kvalifi¬ 
kacija tako i za prekvalifikaciju i usavršavanje radnika 
na nova radna mjesta. Obrazovanju odraslih zaposlenih 
kadrova vanškolskim putem treba pokloniti podjedna¬ 
ku pažnju kao i školovanju omladine. Takvo obrazo¬ 
vanje ne treba da služi isključivo kao dopunsko obra¬ 
zovanje u smislu stručnog usavršavanja i sticanja par¬ 
cijalnih znanja i vještina, već i .kao kompleksno izu¬ 
čavanje materije pri redovnom školovanju, kombini¬ 
rano s radom u proizvodnji. Pri tome treba težiti izvo¬ 
đenju nastave po savremenim planovima i programima 
i naročito prilagođenoj metodici obučavanja, s tim da, 
po pravilu, svaki oblik stručnog obrazovanja bude 
sastavni dio sistema stručnog obrazovanja. 

Centar, kao osnovnu jedinicu za vanškolsko (ubr¬ 
zano) stručno obrazovanje radnika, treba da osnivaju 
pojedine privredne organizacije kao najpozvanije i naj¬ 
odgovornije za obrazovanje svog cjelokupnog kadra. 
Privredne organizacije mogu najrealnije da ocijene 
potrebe za stručnim kadrovima, tj. koja su zanimanja 
i kvalifikacije i kakva su znanja potrebna njihovim 
kadrovima, jer one imaju najbolje mogućnosti da 
radnicima pruže specijalna i specifična znanja, da omo¬ 
guće primjenu stečenih znanja i na taj način ostvare 
teorijske i praktične obuke. 



Savezni Centar za osposobljavanje instruktora u građevinarstvu u Ljubljani 

Zgrada Centra 


Ove ustanove treba prvenstveno da rade na orga¬ 
niziranom uvođenju novih radnika u proizvodnju, i na 
spremanju specijaliziranih, kvalificiranih i visokokva¬ 
lificiranih radnika iz redova odraslih odnosno osoba 
već uključenih u proizvodnju. Kao stručne institucije 
poduzeća, one treba da razvijaju i druge djelatnosti 
stručnog obrazovanja i prekvalifikacije radnika. Centri 
treba da budu i organizatori uključivanja učenika i 
studenata u proizvodni rad u privrednim organizaci¬ 
jama u toku njihovog školovanja, kao i da organiziraju 
stručno i praktično obrazovanje učenika u privredi i 
osoba koje se osposobljavaju radom u proizvodnji. U 
centru treba da rade instruktori iz redova struč¬ 
njaka, poslovođa i visokokvalificiranih radnika, koji 
su posebno obučeni za jedno zanimanje i razne stepene 
stručnog obrazovanja, koji su usvojili pogodne metode 
stručnog obrazovanja odraslih i kojima će obrazovanje 
kadrova biti glavni zadatak i djelokrug rada u pri¬ 
vrednoj organizaciji. 

U centru za osposobljavanje instruk¬ 
tora u građevinarstvu treba pripremiti po¬ 
sebno odabrane stručnjake za instruktore, kao i na¬ 
stavni kadar za praktičnu nastavu u građevinskim 
školama. U centru treba za svaki kurs razraditi pro¬ 
grame, metode nastave, redoslijed prenošenja znanja 
na radnike itd. U ovom centru treba, osim toga, na 
kraćim seminarima ili konsultacijama usavršavati po¬ 
slovođe, tehničare i drugo stručno-tehničko osoblje, 
kao i nastavnike stručnih škola, davanjem posebnih 
znanja o unapređenju građenja, savremenoj organiza¬ 
ciji rada, mehanizaciji i si.« 

Za osnivanje i početak rada centara za obuku in¬ 
struktora u Jugoslaviji potpisan je između naše zemlje 
i Međunarodne organizacije rada i Specijalnog fonda 
Ujedinjenih nacija ugovor o ostvarenju projekta za 
osposobljavanje stručnih inspektora. 



Moderne učionice Centra 


Tako je u Jugoslaviji osnovano osam saveznih cen¬ 
tara za osposobljavanje instruktora, među kojima i 
Savezni centar za osposobljavanje in¬ 
struktora u građevinarstvu u Ljublja- 
n i. Ovaj grad je izabran zbog toga što u njemu već 
postoji osnova budućeg školskog centra — Škola za 
kvalificirane radnike u građevinarstvu, i tako će Cen¬ 
tar moći da iskoristi postojeće moderno sagrađene 
učionice, radionice, kuhinju i dr. 

Osnovni je zadatak Saveznog centra osposobljava¬ 
nje i usavršavanje instruktora i nastavnika za stručno 
obrazovanje kadrova u građevinarstvu, pružanje struč¬ 
ne pomoći instruktorima u centrima za obrazovanje 
radnika ili u privrednim organizacijama, a naročito: 



Tesarska radionica Centra 


— osposobljavanje instruktora za rad na obrazo¬ 
vanju radnika u centrima za obrazovanje radnika ili 
u privrednim organizacijama za pojedino zanimanje i 
stepen stručnosti; 

— proučavanje sistema obrazovanja stručnih ka¬ 
drova u građevinarstvu vanškolskim putem; 

— proučavanje i unapređivanje nastavnih planova 
i programa, naročito u pogledu stručnog sadržaja obra¬ 
zovanja i metoda obučavanja stručnih kadrova; 



Praktična obuka 


— izrada uputstava i metodologije za realizaciju 
pojedinih kurseva i seminara prema zahtjevima poje¬ 
dinih građevnih poduzeća ili grupe poduzeća; 

— eksperimentalno razvijanje nastavnih programa 
i metoda za osposobljavanje instruktora za stručno 

obrazovanje radnika za pojedina zanimanja; 

— stručno usavršavanje instruktora u cilju pove¬ 
ćanja njihove stručnosti i upoznavanja sa novim savre- 
menim metodama, napretkom tehnike, pedagoškim 
iskustvima i dr.; 

— publiciranje odgovarajućih priručnika, skripata, 
udžbenika i ostalog materijala potrebnog za unapre¬ 
đenje stručnog obrazovanja kadrova na kursevima i 
seminarima za instruktore i radnike; 

— pružanje pomoći centrima za stručno obrazovanje 
kadrova pri poduzećima i drugim ustanovama za 
stručno obrazovanje kadrova; 

— stručno usavršavanje visokokvalificiranih radni¬ 
ka, poslovođa, tehničkog osoblja i nastavnika stručnih 
škola; 

— stručno osposobljavanje i stalno usavršavanje 
nastavnika i ostalog osoblja Centra; 

— održavanje veze i razmjene iskustava sa istim 
ili srodnim ustanovama u zemlji i inostranstvu. 



Praktična obuka 


Savezni centar je već izradio potrebne pro¬ 
grame. Budući instruktori imati će na raspolaganju 
opširnu dokumentaciju i stručnu bi¬ 
blioteku, kao i najsavremeniji alat, 
koji je djelomično nabavljen sredstvima specijalnog 
fonda OUN (za 52 000 američkih dolara). Kandidate će 
obučavati viši instruktori specijalizirani za pojedina 


zanimanja. Oni će na poziv odlaziti i u poduzeća da 
pomognu instruktorima u organizaciji i radu centara 
za obrazovanje radnika. 

Za kurseve koji će početi s radom u jesen i u pro¬ 
ljeće rukovodilac stručne nastave, glavna instruktor 
i viši instruktori već su pripremili programe za svaki 
sat svih kurseva za osam trenutno najdeficitarnijih 
zanimanja: 

zidare opekom, betonirce, tesare, instalatere vodo¬ 
voda i kanalizacije, instalatere centralnog grijanja i 
klimatskih uređaja, izrađivače toplih podova, ruko- 
vaoce građevinskim mašinama i opekare. 

Na završetku kursa svaki polaznik će dobiti kom¬ 
pletna skripta predavanja koja je slušao na kursu. 

Osnivanje Saveznog centra za osposobljavanje in¬ 
struktora u Ljubljani učinjeno je u najpogodnije vri¬ 
jeme i u cilju da omogući da građevinarstvo izvrši 
važne zadatke koje mu je društvo povjerilo. 

U neposrednoj blizini Saveznog centra za osposo¬ 
bljavanje instruktora u Ljubljani, malo dalje od Titove 
ceste, već su podignuti objekti Centra za obrazovanje 
kadrova u građevinarstvu. Lijepe i svijetle učionice i 
internat za učenike u privredi građevinske struke, s fa¬ 
sadom koju ukrašavaju crveni kvadrati od teranove, 
smješteni su usred zelenila koje se prostire do Save. 
S ovog mjesta otvara se divan pogled na snijegom po¬ 
krivene Kamničke Alpe. U Centru je pored stručnog 
rada i udobnog smještaja organiziran i bogat kulturnc- 
-zabavni život. Iza već postojećih objekata podignute 
su nove, moderne zgrade — učionice, radionice i inter¬ 
nat Saveznog centra, u kome će biti obezbjedeni naj¬ 
bolji ušlo vi za osposobljavanje instruktora u građe¬ 
vinarstvu. 

Čemu će viši instruktori Saveznog centra u Lju¬ 
bljani naučiti kandidate koje upute građevna poduzeća 
na školovanje za buduće instruktore? — Upoznat će ih, 
prije svega, sa savremenim metodama prenošenja 
stručnog znanja na odrasle (andragogika). 

Glavna razlika između djeteta i odraslog je u tome 
što dijete učimo, a s odraslim, kao već formiranim 
čovjekom, surađujemo. 

Najbrže se uči aktivnim radom. Zato praksa treba 
da prethodi teoriji, koja treba da obuhvati tek 10 do 
15%> nastave. Slušalac treba da uči tehnologiju, mate¬ 
matiku, crtanje, higijenu, sigurnost pri radu itd. Tu 
treba imati u vidu da odrasli teže primaju apstraktnost, 
i zato se uvijek polazi od primjera prema uopćavanju. 

Nagrađivanje po učinku ima, a i imat će sve više, 
za posljedicu povećanu želju radnika za obrazovanjem. 
Mogućnost napredovanja od vraćat će radnika od napu¬ 
štanja građevinarstva i čestog mijenjanja poduzeća. 
Iz iskustva je poznato da rad na istom mjestu pove¬ 
ćava produktivnost. Kad radnik počne da stiče obra¬ 
zovanje, više će se interesirati i za upravljanje podu¬ 
zećem i postat će svjestan toga, šta znači biti radnik 
i upravljač u isto vrijeme. Tako će se smanjiti prova¬ 
lija koja ponegdje još postoji između fizičkog i inte¬ 
lektualnog rada. 

Želimo novoj školskoj ustanovi građevne privrede 
procvat i uspjeh u radu. Investicije u obrazovanje se 
isplaćuju, jer je čovjek »najrentabilnija investicija«. 
Tehnika u najboljem slučaju dolazi iza čovjeka, jer je 
ona plod njegovih ruku i njegovog uma. 

Napomena: Slike i podaci za ovaj prikaz dobi¬ 
veni su od Centra i njegove publikacije »Najbolja 
investicija«, Ljubljana 1961. 

M. Jančiković 

Afirmacija ovakvih specijaliziranih sajmova za gra¬ 
đevinarstvo nakon Beogradskog u 1960. i Ljubljanskog 
1961. god., — a planiranog za 1962. god. u Zagrebu — 
postala je očita potreba. 

Najmnogobrojniji izlagači izložili su pretežno gra¬ 
đevnu mehanizaciju, i to kako domaći tako i strani. 
Ukupno je bilo 455 izlagača iz 14 država: Velike Bri¬ 
tanije, Austrije, Danske, Francuske, Mađarske, Savezne 


SI. 1 

Organizatori sajma i savjetovanja bili su Savezna 
građevna komora i Uprava rastavišča. 

Program sajma je obuhvaćao: 

— građevne materijale i eksponate, 

— strojeve, alate i opremu za građevnu operativu, 

— postrojenja i opremu za industriju građevnog 
materijala, 

— materijale, elemente i opremu za instalacije, 

— eksponate industrijskih grana koje proizvode za 
građevinarstvo: kemijske, drvne, metalne i elek- 
troindustrije. 

Ovaj specijalizirani sajam je jedini te vrste u oblasti 
građevne privrede i pružio je pregled svih savremenih 
sredstava za građevinarstvo. Pored toga Sajam je imao 
i komercijalni značaj, jer su na njemu sklapani ugovori 
za 1962. god. na bazi izloženih eksponata i uspostavljene 
uspješne poslovne veze sa inostranstvom. 


Sajmovi i izložbe 


II MEĐUNARODNI SAJAM GRAĐEVINARSTVA I 
SAVJETOVANJE GRAĐEVINSKIH STRUČNJAKA U 
LJUBLJANI 


SI. 2 

republike Njemačke, Demokratske republike Njema¬ 
čke, Poljske, Sovjetskog Saveza, Ćehoslovačke, Šved¬ 
ske, Italije, SAD. 


SI. 3 

Na 24 800 m- izložbenog prostora prikazano je 945 
raznih eksponata. Ne ulazimo u podrobnosti izloženih 
eksponata, ali je vrijedno spomenuti kao koriozume: 
toranj sku dizalicu »Liebherr« visine do 71 m, težine 


Od 30. IX do 8. X 1961. god. održana je jedna vrlo 
značajna manifestacija jugoslavenskog građevinarstva 
u Ljubljani — II međunarodni sajam građevinarstva, 
Savjetovanje građevinskih stručnjaka i Otvaranje Sa¬ 
veznog centra za osposobljavanje instruktora u građe¬ 
vinarstvu. 


Na sajmu građevinarstva prikazana je građevna 
mehanizacija, konstrukcije i materijali domaće i ino¬ 
strane proizvodnje. 

Otvoreni i pokriveni prostor »Gospodarskog rasta¬ 
višča« jedva je bio dovoljan da smjesti dovoljno pre¬ 
gledno sve eksponate, iako je za ovu priliku otvoren 
jedan novi paviljon (si. 1 i si. 2). 

38 tona; bager »14. oktobar« težine 35 tona; mehaniza¬ 
ciju tvornice International Harwester; hidraulički eks- 
kavator ICB (si. 3); autobagere Orenstein-Koppel (si. 
4 i si. 5) i dr. 



Si. 4 


Odlično je uspjela akcija priređivača da u sajam¬ 
skim danima organizira savjetovanje građevnih struč¬ 
njaka. Referate su pripremili ugledni građevni struč¬ 
njaci iz svih oblasti građevinarstva, kao npr.: 

— primjena savremene mehanizacije 

— proizvodnja stanova za tržište 

— montažni sistemi građenja 

— betonski prefabrikati 


— razvoj industrije građevnog materijala 

— izgradnja hidrocentrala i savremenih putova 

— izgradnja hidrosistema Dunav—Tisa—Dunav, itd. 



SI. 5 


Nakon predviđenog održavanja sajma u Zagrebu u 
1962. ili 1963. god., konačno će pasti odluka u kojem 
mjestu Jugoslavije bi se održavali kao stalni dvogodiš¬ 
nji sajmovi međunarodni sajmovi građevinarstva. 

M. J. 


Jz Saveza građevnih inženjera i tehničara hrvatske 



PLENUM ODBORA SAVEZA GRAĐEVNIM INŽE¬ 
NJERA I TEHNIČARA HRVATSKE U ZADRU 

U Zadrugu je 29. i 30. X 1961. održano III zasje¬ 
danje Odbora SGITH, kome su prisustvovali, pored 
predsjednika Saveza inž. Stjepana Lamera, članovi 
Izvršnog odbora Saveza, mnogobrojni predsjednici ko¬ 
tarskih i gradskih društava GIT i gosti. 

Nakon pozdrava Predsjednika Saveza, I tajnik pod¬ 
nio je izvještaj o radu Izvršnog odbora između II 
zasjedanja 23. VI 1961. u Rijeci i III zasjedanja 29. X 
1961. u Zadru. Podneseni su zatim blagajnički izvje¬ 
štaj, izvještaj Nadzornog odbora i zvještaj glavnog 
urednika časopisa »Građevinar«. 

Predstavnici kotarskih i gradskih društava podnijeli 
su potom izvještaje o radu svojih društava. 

Nakon diskusije po svim izvještajima Plenum je 
ovlastio Izvršni odbor Saveza da formulira zaključke 
i preporuke donesene na zasjedanju, koje naknadno 
saopćujemo. 

Poslije podne prvog dana rada održani su ovi 
stručni referati: 

Ing. Boris Petravić: Građevna djelatnost u Zadru 
i okolini od Oslobođenja do danas; 

Ing. Milan Alačević: Izgradnja željezničke pruge 
Knin—Zadar; 

Ing. Jakov Despot: Izgradnja mosta u staroj luci 
i izgradnja nove luke Gaženica; 

Zvonimir Bašić: Urbanistički problemi grada Zadra. 

Drugi dan boravka delegati su iskoristili za pregled 
interesantnih gradilišta u Zadru i okolini. Tako je 
izvršen obilazak ovih gradilišta i gradnji: most preko 
stare luke u Zadru, maslenički most na Jadranskoj 


magistrali, tvornica Vinilplastika, tekstilni kombinat 
»Boris Kidrič«, nova teretna luka Gaženica, vinarski 
podrum Gaženica. 

Zadarski članovi DGIT-a organizirali su sa mnogo 
volje i truda stručna predavanja i obilazak ovih gra¬ 
dilišta uz stručno tumačenje projektanata i izvođača 
radova na licu mjesta. 

Svu brigu oko organizacije ovog dijela Plenuma 
preuzeo je na sebe agilni predsjednik DGIT-a Zadar 
drug Ing. Boris Petravić. 

Tako je i ovo plenarno zasjedanje Odbora SGITH 
potvrdilo pravilnost i korisnost ranije odluke da se 
ovakovi i slični sastanci, kojima prisustvu članovi iz 
cijele republike, održavaju naizmjenično na terenu 
radi boljeg upoznavanja s radom pojedinih društava 
i organizacijom gradilišta tog područja za značajnije 
građevne objekte. M. J. 

ZAKLJUČCI 

III Plenarnog zasjedanja Odbora SGITH održanog dne 
29. i 30. X 1961. u Zadru, doneseni na temelju čl. 30 
Statuta 

1. Usvaja se izvještaj o radu Izvršnog odbora između 
II zasjedanja 23. VI 1961. u Rijeci i III zasjedanja 29. 
X 1961. u Zadru, i u vezi s tim odluke sa VIII i IX 
sjednice Izvršnog odbora. 

2. Prihvaćaju se izvještaji blagajnika, Nadzornog 
odbora i glavnog urednika časopisa »Građevinar«. 

3. Konačno se usvaja završni račun za 1960. god. 
SGITH. 

4. Odbor utvrđuje pojačanu aktivnost u organiza¬ 
cionom učvršćenju svih njegovih organizacija, napose 
formiranje novog kotarskog društva u Gospiću. Time 

je u NR Hrvatskoj od 27 kotara ostalo da se osnuju 
društva još u Koprivnici, Krapini, Našicama i N. Gra¬ 
diški. Zadužuje se Izvršni odbor da već osnovane Ini¬ 
cijativne odbore u pomenutim mjestima do godišnjeg 
plenuma oformi u samostalna društva. 

Broj članstva u 1961. god. povećan je za 452 nova 
člana, te je u SGITH danas ukupno učlanjeno 2 271 
inženjera i tehničara, ili oko 83% svih građevnih inže¬ 
njera i tehničara na teritoriju naše Republike. 

5. Odbor utvrđuje da društva duguju Savezu na ime 
dužnog dijela članarine iznos od 200 000 dinara, te 
poziva sva društva da postupaju po Odluci o financi¬ 
ranju organizacija inženjera i tehničara objavljenoj u 
»Građevinaru« 3/61. 

Dužnu članarinu treba uplatiti Savezu GITH na te¬ 
kući račun br. 400-21-3-277 kod Narodne banke u 
Zagrebu. 

6. Zaključuje se da se godišnji Plenum SGITH 
održi u proljeće 1962., s time da mjesto i vrijeme za¬ 
sjedanja odredi Izvršni odbor Saveza GITH po pret¬ 
hodnom dogovoru s kotarskim društvima koja imaju 
interes da se godišnji Plenum održi u njihovom mjestu. 

7. U vezi s predstojećim Plenarnim zasjedanjem 
Glavnog odbora SGITJ, koje će se održati 11. XI 1961. 
u Beogradu, ovlašćuje se predsjednik SGITH da iznese 
u načelu prihvaćene slijedeće teze: 

— o potrebi osnivanja organa državne uprave za 
poslove građevinarstva; 

— o oblicima privrednog udruživanja u građevi¬ 
narstvu, i 

— o ulozi naših strukovnih društvenih organizacija. 

Isto tako prihvaća se prijedlog oblika samofinansi- 

ranja naših organizacija s odgovarajućim mjerama i 
izvorima za njihovu realizaciju. 

8. Načelno se prihvaća nacrt Pravilnika za osni¬ 
vanje i podjelu nagrada građevne operative uz slije¬ 
deću primjedbu: 

Visina godišnjih nagrada za najboljeg građevnog 
inženjera ili tehničara u republici u iznosu od 150 000, 
100 000 i 50 000 dinara ocjenjuje se kao preniska. Ovo 
iz razloga što iznosi sličnih godišnjih nagrada u drugim 
oblastima javnog djelovanja iznose mnogo više. Stoga 
se preporuča ili predložene nagrade povećati ili ih 
dijeliti u uvećanom iznosu u većim vremenskim raz¬ 
macima. 

9. Plenum pozdravlja pismo Saveza inženjera i teh¬ 
ničara Jugoslavije od 25. VII o. g. o nužnosti aktivnog 
učešća naših organizacija i članstva u izgrađivanju i 
spro vođen ju novog privrednog sistema, a posebno u 
aktiviranju inženjera i tehničara u privrednim orga¬ 
nizacijama na izradi pravilnika o raspodjeli čistog 
prihoda i pravilnika o raspodjeli osobnih dohodaka. 
Pri tome treba imati u vidu značajnu ulogu tehničkog 
kadra u razradi ovih pravilnika, koji predstavljaju je¬ 
dan od značajnih kompleksnih problema u našem 
poslijeratnom privrednom razvitku — tehnički, eko¬ 
nomski, pravno i društveno-politički. 

10. Preporuča se svim kotarskim društvima prouča¬ 
vanje i sprovođenje zaključaka Izvršnog odbora SSRNJ 
od 27. X o. g., uz upozorenje na stav drugi čl. 1 Sta¬ 
tuta SGITH po kome su sve naše organizacije članovi 
Socijalističkog Saveza Radnog Naroda Hrvatske. 

11. Kako u mnogim mjestima gdje postoje naša 
društva do danas još nije uspješno riješeno pitanje 
poslovnih i društvenih prostorija, što znatno ometa 
aktivnost njihova rada, preporuča se što uža suradnja 
S organima teritorijalnih narodnih vlasti i kotarskih 
odbora SSRNH u cilju osiguranja potrebnih prostorija 
za rad. U mjestima gdje se nailazi na poteškoće u tom 
pravcu treba tražiti intervenciju preko Izvršnog od¬ 
bora SGITH na Glavni odbor SSRNH. 

12. Naposljetku, Plenum je sa zadovoljstvom utvr¬ 
dio pojačanu aktivnost našeg mlađeg članstva u novo¬ 


osnovanim organizacijama, koji pored svakodnevnih 
zaduženja u svojem pozivu predano sudjeluju na rje¬ 
šavanju građevinske problematike svojih teritorija 
zajedno sa organima Narodnih vlasti. 

M. J. 

ZAPAŽANJA SA STRUČNIH ISPITA GRAĐEVIN¬ 
SKIH TEHNIČARA 

Svrha je ovog članka da se prikaže znanje mladih 
tehničara koji pristupaju stručnom ispitu i dadu iz¬ 
vjesne sugestije za uspješnije pripremanje za stručni 
ispit. Na kraju članka bit će priložen orijentacioni 
program ispita iz predmeta »Statika i beton«. 

Kandidati pristupaju na stručni ispit tri do deset 
godina nakon završene srednje tehničke škole. Ova im 
je dala solidno i opsežno tehničko znanje, pa s pravom 
očekujemo da ćemo nakon povezivanja školske teorije 
i praktičnog rada uz normalni daljnji stručni razvoj 
dobiti solidne stručnjake. Međutim, rezultati stručnih 
ispita pokazuju kod nekih kandidata stanje koje ne 
zadovoljava. Jedan dio kandidata završio je svoju 
stručnu naobrazbu srednjom tehničkom školom, a u 
praksi je zanemario svaki rad na stručnom uzdizanju. 
Poznavanje stručne literature, tehničkih propisa, stan¬ 
darda, razvoja i napretka građevinarstva, građevinske 
problematike vlastitog poduzeća i komune je nedo¬ 
voljno. Pripreme za stručni ispit traju suviše kratko 
vrijeme. Neka poduzeća i ustanove kod kojih su kan¬ 
didati namješteni ne daju uopće ili daju prekratak 
dopust kandidatima za pripremanje stručnog ispita, 
a kroz cijeli radni staž pripravnika ne vode nikakvu 
brigu o stručnom uzdizanju i stručnom napredovanju 
svojih tehničara. 

Opće tehničko znanje kod jednog dijela kandidata 
je prilično slabo. Iznenađuje činjenica da preko polo¬ 
vina kandidata ne zna računati s logaritamskim raču¬ 
nalom. Za veći dio kandidata predstavlja problem 
vađenje drugog korijena. Pretvaranje tm, t/m2 u kgcm 
i kg/cm2 predstavlja za mnoge kandidate znatnu po¬ 
teškoću. Rijetki su kandidati koji barataju dimenzija¬ 
ma i sprovode kontrolu pretpostavljene formule uvršta¬ 
vanjem dimenzija. Za jedan dio kandidata predstavlja 
problem izračunavanje veličine »x« iz izraza a = b. x. 

Prosječno znanje jednog dijela kandidata iz pod¬ 
ručja predmeta »Statika i beton« također ne zadovo¬ 
ljava. Općenita je pojava nepoznavanje privremenih 
tehničkih propisa, standarda, stručnih uputstava, pu¬ 
blikacija Građevinske komore i Centra za unapređenje 
građevinarstva, stručne literature. Događa se da kan¬ 
didati ne poznaju ni stručnu problematiku vlastitog 
poduzeća, ni važnije građevinske objekte svoje ko¬ 
mune. Dogodilo se da kandidat namješten u jednoj 
tvornici cementa ne zna značenje oznake »P. C. 250« 
na cementnoj vreći. Kod barem 20% kandidata nisu 
rasčišćeni pojmovi koncentriranih sila i kontinuiranog 
opterećenja. Algebarsko zbrajanje veličina različitih 
dimenzija je vrlo česta pojava. Jedna trećina kandi¬ 
data ne vlada najosnovnij im obrascima za proračuna¬ 
van je maksimalnog momenta savijanja proste grede 
i konzole, za dimenzioniranje drvene grede ili željez¬ 
nog profila pri opterećenju osnom silom ili momentom 
savijanja, za proračun napona temeljnog tla uslijed 
ekscentričnog pritiska, za dimenzioniranje pravokutnog 
armirano-betonskog presjeka i izračunavanje momenta 
otpora pravokutnog presjeka. Za jedan dio kandidata 
je statička visina identična sa visinom armirano-beton¬ 
skog presjeka, visina stupa identična sa dužinom izvi¬ 
janja, statički moment identičan s momentom savi¬ 
janja. Za neke kandidate predstavlja problem crtanje 
dijagrama momenta savijanja i poprečnih sila za pro¬ 
stu gredu, konzolu i gredu s propustom. Neki kandidati 
nemaju osjećaj zavisnosti maksimalnog momenta savi¬ 
janja o dijagramu poprečnih sila. Polovini kandidata 
nije potpuno jasna uloga kosih željeza u armirano- 
-betonskoj gredi, uloga vilica kod armirano-betonskih 
stupova. Ima kandidata koji nisu raščistili s pojmo- 

vima vodocementni faktor, granulometrijski dijagram, 
marke betona i marke cementa. Vrlo malo kandidata 
zna objasniti pojam skupljanja betona, pojam predna- 
petog betona, odnos tlačne i vlačne čvrstoće betona, 
odnos čvrstoće kocke i prizme, zavisnost čvrstoće be¬ 
tona o starosti betona, toplotne pojave u betonu. Beto¬ 
niran je pod vodom, prekidi betoniran ja, betoniran je po 
mrazu, razni dodaci betonskoj smjesi, predstavljaju 
za kandidate delikatna pitanja, koja ispitivači uglav¬ 
nom izbjegavaju. Čak i položaj vlačne armature kod 
kontinuirane grede, konzole, temeljne grede i armirano- 
-betonskog potpornog zida je za jedan dio kandidata 
veliki problem. 

Iz svega se može zaključiti: 

— nakon završene srednje tehničke škole mladi 
tehničari treba da posvećuju veću brigu svom daljnjem 
stručnom uzdizanju; 

— poduzeća i ustanove treba da tehničarima omo¬ 
guće pripravničku praksu na različitim stručnim po¬ 
slovima pod rukovodstvom starijih ovlaštenih struč¬ 
njaka, a za njihovo daljnje teoretsko usavršavanje da 
stave na raspolaganje potrebnu stručnu literaturu, pro¬ 
pise, standarde itd.; 

— prepreme za stručni ispit moraju biti sistema¬ 
tični je i trajati duže vrijeme; 

— poduzeća i ustanove treba da dadu dulji dopust 
kandidatima za pripremanje stručnog ispita. 

Ova zapažanja iznosimo za informaciju u prvom redu 
onim tehničarima koji se spremaju da pristupe struč¬ 
nom ispitu. R. S. 

PROGRAM 

za stručni ispit za zvanje građevinskog tehničara 
Predmet: Statika i beton 

1. PRIVREMENI TEHNIČKI PROPISI 

1.1. PRIVREMENI TEHNIČKI PROPISI ZA OPTE¬ 
REĆENJE ZGRADA 

Pojmovi i primjena propisa 

1.2. PRIVREMENI TEHNIČKI PROPISI ZA BETON 

I ARMIRANI BETON 

1.2.1. Osobine građevinskih materijala: čelik, ce¬ 
ment, kameni agregat, sastav mješavine agre¬ 
gata, granulometrijski sastav, voda za beton, 
čvrstoća betona, probne kocke, čvrstoće be¬ 
tona, količine cementa. 

1.2.2. Konstruktivne pojedinosti: razmak armature, 
savijanje, kuke, nastavljanje armature, armi- 
rano-betonske ploče, razdjelna armatura, 
križno armirane ploče, vilice, sitnorebraste 
tavanice, grede, grede T-presjeka, stupovi, 
razmak vilica u stupovima, izvijanje. 

1.2.3. Osnovi statičkog proračuna: teorijski rasponi, 
širina rasprostiranja za ploču. 

1.2.4. Primjena propisa pri određivanju dopuštenih 
napona, izvijanje, kosi naponi, lokalni naponi 
na pritisak. 

1.2.5. Ispitivanje materijala, armature, cementa, 
kamenog agregata, betona, vode. Odnosi, čvr¬ 
stoće betona u ovisnosti o starosti betona, 
odnos čvrstoće prizme i kocke. 

1.2.6. Početak građenja, oplata i skela, armatura, 
konzistencija, pripremanje betonske mase, 
vodocementni faktor, ugrađivanje i postupa¬ 
nje sa betonskom masom segregacija, skida¬ 
nje oplate i uklanjanje skela, utjecaj niskih 
temperatura na rokove skidanja oplate i skela, 
postupak sa betonom poslije betoniranja, ispi¬ 
tivanje građevina, probno opterećenje, sku¬ 
pljanje betona, povišenje temperature za vri¬ 
jeme vezivanja i stvrdnjavanja betona. 


1.3. PRIVREMENI TEHNIČKI PROPISI ZA ZIDOVE 
OD OPEKE 

Pojmovi i primjena propisa, ispitivanje kvaliteta 
opeke, čvrstoća maltera, dopušteni naponi u zidu 
od opeke i stupovima od opeke (primjena propisa), 
marke opeke. 

1.4. PRIVREMENI TEHNIČKI PROPISI ZA DRVENE 
KONSTRUKCIJE 

Pojmovi i primjena propisa za napone u drvetu, 
osovinski centrički pritisak (omega postupak), iz¬ 
vijanje, vitkost, savijanje. 

1.5. PRIVREMENI TEHNIČKI PROPISI ZA OBIČNO 
GRAĐEVINSKO FUNDIRANJE I FUNDIRANJE 
NA ŠIPOVIMA 

Pojmovi i primjena propisa. 

1.6. STANDARDI ZA CEMENT 

1.7. MEĐUSPRATNE KONSTRUKCIJE — izdanje 
Centra za unapređenje građevinarstva, principi¬ 
jelno poznavanje proračuna i izvođenja, primjena 
uputstava. 

2. ČVRSTOGA 

Pojmovi: napon, izvijanje, vitkost, omega postupak, 
savijanje, moment tromosti, moment otpora, dužine 
izvijanja. 

3. STATIKA 

3.1. Pojmovi: sila, moment, krak, moment savijanja, 
poprečna sila, grafičko nalaženje rezultante. 

3.2. Nosači: konzola, prosta, greda, gre<*a s prepustom, 
ploča. Proračun i crtanje dijagrama poprečnih sila 
i momenata savijanja za jednoliko raspoređeno 
opterećenje i za koncentrirane sile. Oblik (ne pro¬ 
račun) dijagrama momenta savijanja za kontinui¬ 
rani nosač i za temeljnu kontinuiranu gredu. Stu¬ 
povi, dužina izvijanja, vitkost. 

3.3. Pritisak zemlje, hiđrostatski pritisak, uzgon. 

4. BETONSKE I ARMIRANO-BETONSKE 
KONSTRUKCIJE 

4.1. Dimenzioniranje: greda, ploča, sitnorebričasti strop, 
greda T-presjeka, armirano-betonski stup, dimen¬ 
zioniranje temelja, dimenzioniranje potpornog 
zida. Pojmovi: neutralna linija, modul elasticiteta, 
»n«. 

4.2. Armiranje: podaci iz propisa, uloga vilica, glavna 
armatura, armiranje križno armirane ploče, razmak 
vilica, principijelni izgled i položaj armature u 
kontinuiranim gredama i ploči, temeljnim gredama 
i konzolama. 

4.3. Osnovni pojmovi: prednapregnuti beton, skuplja¬ 
nje betona, spiralno armirani stupovi, dilatacije, 
nejednoliko slegavanje temelja, prekidi betonira¬ 
nja, izvijanje, toplotne pojave u betonu. 

4.4. Betonski i armirano-betonski temelji, ekscentrično 
opterećeni temelji, jezgra, dijagram napona tla. 

4.5. Potporni zidovi, dokaz napona, dokaz stabilnosti, 
vlačni naponi, uzgon, potisak zemlje. 

5. ZIDANE KONSTRUKCIJE 

Proračunavanje, dimenzioniranje i konstruiranje 
zidova i stupova od opeke. Marke, malteri. Utjecaj 
vitkosti na dopuštene napone stupova od opeke 
(primjena propisa). 

6. DRVENE KONSTRUKCIJE 

Dimenzioniranje drvene grede i drvenog stupa. Iz¬ 
vijanje, omega postupak, primjena propisa za dr¬ 
vene konstrukcije, dopušteni naponi. 

7. ČELIČNE KONSTRUKCIJE 

Dimenzioniranje čelične traverze i stupa. Čvrstoća 
čelika, dopušteni naponi. 

NIZOZEMSKA 

DOJMOVI SA STRUČNE EKSKURZIJE 

Društvo građevinskih inženjera i tehničara Zagreb 
organiziralo je ove godine, u okviru svojih uobičajenih 
godišnjih putovanja u inozemstvo, ekskurziju u Nizo¬ 
zemsku. 

Putovanje je trajalo od 15. IX do 22. IX. Na tlu 
Nizozemske boravilo se šest dana. Pet dana je bilo 
ispunjeno stručnim programom: jedan dan u Amster¬ 
damu i okolini, jedan dan na IJsselskom jezeru (ra- 


Tako je program obuhvatio: 

1. posjet Gradskom odjelu za urbanizam u Amster¬ 
damu i pregled radova na novoj urbanizaciji i proši¬ 
renju Amsterdama u zapadnim dijelovima grada (si. 1); 

2. pregled velikih brodarskih splavnica na Nordsee 
— kanalu kod IJmuidena (25 km od Amsterdama) (si. 
2) i tunelu kod Velsena ispod istog kanala (si. 3); 

3. pregled radova na Zuyderzeeu, današnjem IJssel- 
meeru, posebno radove na isušenju Južnog Flevolanda, 
te isušenih poldera (Istočni Flevoland i Sjeveroistočni 
Polder); 

nije Zuydersee-u), jedan dan u Rotterdamu i njegovoj 
luci i dva dana u Den Haagu i njegovoj okolini. Jedan 
dan bio je slobodan. 

Stručni dio programa organiziran je između DIT 
Zagreb i nizozemskog Ministarstva građevina iz Den 
Haaga. 

Ekskurzija je brojala 48 učesnika. 

Unaprijed dogovoreni program trebao je pružiti 
učesnicima — konstrukterima, saobraćaj cima i hiđro- 
tehničarima — pregled radova i projektnih planova, 
koji su ostvareni, koji se ostvaruju ili se namjeravaju 
ostvariti u Nizozemskoj na mnogim područjima građe¬ 
vinske i urbanističke djelatnosti, 


4. posjet Gradskom uredu za urbanizam u Rotter¬ 
damu. Nakon predavanja pregled izvršenih radova i 
rotterdamske luke (si. 5.); 

5. posjet Gradskoj vijećnici i Den Haagu. Preda¬ 
vanja u Odjelu za urbanizam i u Odjelu za niskograd¬ 
nje. Iza predavanja pregled novih objekata gradske 
kanalizacije u gradnji i novih naselja u okolini Den 
Haaga; 

6. pregled radova na Delti u blizini Hellevoetsluisa 
(si. 4). 

Na taj način mogli su se naši građevinski stručnjaci 
upoznati s metodama rada, planovima i ostvarenjima 
od nas relativno udaljene zemlje, s kojom nismo do¬ 
sada imali većih stručnih dodira. 

U ovom članku opisat će se urbanizam, saobraćaj 
i stambena izgradnja, dok će se hidrotehnički radovi 
prikazati drugom prilikom. 

Nizozemska (Holandija) je zemlja čije su se topo¬ 
grafske karakteristike stalno mijenjale tokom stoljeća, 
pod utjecajem mora i vode, a danas — u velikoj mjeri 
— zbog ostvarenja čovjekovih planova. Dinamičnost 
njezine topografije je uočljiva; tamo gdje je jučer 
bilo more danas su plodne oranice i uzorni pašnjaci. 
Ali ima i obratnih zahvata. Promjene se mogu primi¬ 
jetiti gotovo svake godine. Znatan dio zemlje leži ispod 


ćat će se za novih 2 250 km 2 . Na toj površini živi danas 
oko 11,3 milijuna stanovnika. Novije statistike tvrde 
da je taj broj već blizu 13 milijuna. 

Gustoća naseljenosti je oko 365 stanovnika/km 2 , pa 
je prema tome Nizozemska najgušće naseljena zemlja 
u Evropi. Ne treba isticati kako ta činjenica djeluje na 
urbanističke planove i zahvate saniranja prenapučenih 
gradskih predjela. 

Glavno težište današnje urbanizacije u Nizozemskoj 
su tri grada: Amsterdam, Rotterdam i Den Haag. Smje¬ 
šteni su vrlo blizu jedan drugoga, te im je u buduć- 

srednjeg nivoa mora. Ta činjenica i plimski valovi uslo- 
vili su stoljetnu borbu Nizozemaca s morem, u kojoj 
su oni stekli bogata iskustva. Ta iskustva iskorišćuju 
današnji graditelji i projektanti u ostvarivanju svojih 
planova isušen ja tla i obrane od poplave. Narodna ka¬ 
tastrofa iz 1953. god. ubrzala je prihvaćanje mnogih 
projekata i planova kojima se predlagala obrana od 
mora. Izgradnjom velikog nasipa, koji je spojio pokra¬ 
jine Friesland i Nord Hollanđ, a odijelio Sjeverno 
more od bivšeg Ziderskog zaljeva (si. 4), te potpunim 
isušenjem većeg dijela današnjeg IJsselmeera, posto¬ 
jeća ukupna površina Nizozemske od 32 500 km 2 pove- 


nosti namijenjena funkcija velike trokutne aglomera¬ 
cije. U nju se još uklapaju gradovi Utrecht i Haarlem. 
Taj prsten gradova, poznat i izvan Nizozemske, kao 
»Satelitski gradovi Nizozemske«, najgušće je naseljeni 
i najjače industrijalizirani dio Nizozemske. Njegova 
površina iznosi 6 769 km2 — 21% ukupne površine 
zemlje — i na njoj živi 5 235 000 stanovnika (48% ukup¬ 
nog stanovništva). Od toga broja živi samo u spome¬ 
nutim gradovima oko 4 milijuna. Izrazita uloga u toj 
velikoj aglomeraciji i u urbanističkim planovima na¬ 
mijenjena je aero luci Schiphol kraj Amsterdama. Nje¬ 
na početna površina od 76 ha u 1920. god. treba da u 

budućnosti zauzme veličinu od 1350 ha. Danas 
Schiphol zauzima površinu od 850 ha. Po svojoj veli¬ 
čini, opremi i dobrom položaju (tranzit), Schiphol se 
uvrstio među najsuvremenije aero luke u Evropi. Sva¬ 
kih 5 minuta slijeće ili uzlijeće po jedan avion. 

Arhitekturu nizozemskih gradova karakterizira od¬ 
sustvo monumentalnosti, koja se vidi u arhitektonskim 
ostvarenjima drugih evropskih gradova. To se oprav¬ 
dava time što su ton građenju u Nizozemskoj davali 
trgovci i imućni ljudi, a ne crkveni dostojanstvenici i 
kraljevi. Zbog toga se kroz stoljeća nije izlazilo iz 
tradicionalnih okvira, niti se prelazilo u neku impo- 

zantnu monumentalnost. Neki kulturni povjesničari 
smatraju da je tu činjenicu uslovio nizozemski pejzaž 
i nestašica kamena. Opeka je ostala kroz stoljeća 
osnovni građevni materijal. Osim toga, i sam teren 
na kojem se gradilo utjecao je na arhitekturu gradova. 
Treba se sjetiti samo Amsterdama i njegovih »grach- 
tova«, tih saobraćajnih i trgovačkih putova grada, pa 
će nam postati jasnija i arhitektura koja je niknula 
uz »grachtove« (si. 6). Temeljiti se moglo samo na šipo- 
vima. Tako je Amsterdam postao »sjeverna Venecija«. 

U tu i takvu arhitekturu trebali su prodrijeti pla- 
neri i urbanisti današnjice, da iz prošlosti stvore su¬ 
vremene gradove sa svim potrebnim atributima. 

Najveća njihova briga su sve veći promet i vrlo 
intenzivan porast stanovništva. U tipovima naselja 
izmjenjuju se nizak, srednji i visoki tip izgradnje. Iako 


suvremen po svojim urbanističkim koncepcijama, svaki 
je grad nastojao naći takva rješenja koja će biti naj¬ 
manje bolna za saniranje postojećeg stanja i koliko 
je to moguće, zadržati klasičnost. S takvim idejama 
sačuvat će se ljepota polumjesečastog načina izgradnje 
starog Amsterdama. Sva su urbanistička proširenja 
izbačena sasvim na zapadne rubove grada, gdje niče 
naselje koje će u prvih 10 godina imati više nego 40 000 
stanova, a u samom gradu vršit će se saniranja 
arhitektonski necjelovitih dijelova. Sličan slučaj je s 

Den Haagom, gdje će se urbanizacijom jače zahvatiti 
u postojeće gradsko tijelo samo na mjestima potrebnim 
suvremenom saobraćaju i onima gdje nedostaju nužni 
sanitarno-higijenski uslovi. Na području cijele Nizo¬ 
zemske predviđa se da se godišnje sruši 7 000—15 000 
ruševnih i nehigijenskih stanova. 

1957. god. je procjenjeno da bi u Nizozemskoj od 
ukupnog stambenog fonda trebalo srušiti oko 6% nehi¬ 
gijenskih stanova. Brojčano je to oko 195 000 stanova. 

Rotterdam se u današnjoj urbanizaciji i arhitekturi 
Nizozemske izdvaja kao nešto posebno. Ako Amster¬ 
dam i Den Haag predstavljaju ono što se naziva nizo¬ 
zemskom arhitekturom, Rotterdam je Evropa. Žestoko 
porušen u Drugom svjetskom ratu, Rotterdam je u 
obnovi imao nemilu prednost da su se razoreni dijelovi 
mogli izgraditi bez posebnog obaziranja na tradiciju. 



o»sTvoo*Ne 

Niknule su nove zgrade — soliteri — nove gradske 
četvrti, niknula je ona posebna pješačka dućanska 
četvrt »Lijnbaan« (si. 7), okružena stambenim bloko¬ 
vima koju su Nizozemci uredili s mnogo ukusa. Ro- 
tterdam se izdvaja od ostalih gradova i svojom lukom, 
koja je na domak grada — ali ne u samom gradu kao 
amsterdamska — želi naglasiti svoje prvenstvo u 
Evropi i drugo mjesto u svijetu, iza New Yorka. 



SI. 6 


Smještaj, raspored i veličina saobraćaj nica pred¬ 
stavljaju glavnu brigu urbanista, planera i analitičara 
u Nizozemskoj. Nije važno da li su to gradske saobra- 
ćajnice ili izvangradski prometni prstenovi za među¬ 
mjesni saobraćaj. U spomenutim gradovima satelitima 
te dvije vrste prometa postaju gotovo jedinstvene. 
Stoga se u uredima za planiranje i urbanističkim za¬ 
vodima vodi stroga statistika kretanja saobraćaja na 
gradskim i međugradskim putovima. Preispituju se 
»špice« dnevnog prometa i njegovi tokovi. Taj kucaj 
motorizirane Evrope široko je zakoračio i u naše veće 
gradove, te zadaje mnogo brige urbanistima i promet¬ 
nim stručnjacima. Problem saobraćajnica i saobraćaja 
je danas postao gotovo internacionalan. U nizozemskim 
gradovima i između njih, gdje to dopuštaju terenske 
i urbanističke prilike, grade se ili planiraju saobraćaj- 
niče u dva pa i tri nivoa. Tunelima se spajaju obale 
plovnih kanala. Vijadukti i podvožnjaci postaju osnovni 
oblici rješavanja cestovno-željezničkog saobraćaja. Po¬ 
stojeći vodeni putovi se proširuju i produbljuju, zbog 
sve veće težnje za izgradnjom super-brodova s velikim 
gazom. 

Poseban problem u rješavanju saobraćajnica u gra¬ 
dovima (i između njih) predstavlja ogroman broj bici¬ 
klista, tzv. »Fietsera«. Kažu da u Amsterdamu ima na 
700 000 stanovnika oko 600 000 bicikla. 

U amsterdamskom urbanističkom zavodu je učesni¬ 
cima ekskurzije prikazan plan razvoja veza između 
obala rijeke IJ, Nordsee-kanala i Amsterdam—Rajna 
kanala. Na tim se mjestima predviđa izgradnja mo¬ 
stova i tunela. 



SI. 7 


Od postojećih tunela članovi DIT-a imali su priliku 
vidjeti tunel ispod Maas-e u Rotterđamu, dug 1426 m, 
sa dvije dvostruke kolovozne trake za obostrani pro¬ 
met i posebnom pješačkom i biciklističkom stazom. 
U perspektivi se predviđa izgradnja tramvajskog tu¬ 
nela ispod Maase. 

Da bi se omogućila brza veza i promet robe preko 
Sjeverno-morskog kanala (Nordsee — kanal), kod Vel- 
sena je godine 1957. izgrađen tunel. Sastoji se od dvije 
cestovne trake i jedne trake za željeznički promet. 
Ukupno je dug 1644 m, od toga 768 m natkritih. 

Kod IJmuidena, nedaleko Velsena, na ulazu u Norđ- 
see-kanal, učesnici ekskurzije posjetili su tri brodarske 
splavnice. Među njima je i najveća na svijetu, dužine 
400 m, širine 50 m i dubine 15 metara. S tim svojim 
dimenzijama ona omogućuje i najvećim linerima 
(Queen Mary) ulazak u lučko područje Amsterdama. 

Saobraćajnice u Nizozemskoj grade se po suvreme¬ 
nim zahtjevima što se tiče materijala, kao i normativa 
i parametara. Postoji doduše šarolikost u tipovima 
cesta, posebno na područjima koja se izgrađuju. U 
novim područjima rotterdamske luke vidjeli smo grad¬ 
nju cesta iz tvornički izrađenih ploča položenih na 
podlogu pijeska. Na mjestima gdje se obavlja motorni 
saobraćaj, bilo u polderima, stvarno je čvrsta saobra¬ 
ćajnica preteča svih drugih zahvata i radova. Isto vri¬ 
jedi i za druge komunalije — vodovod i kanalizaciju. 

Potreba za koordinacijom rada na obnovi zemlje 
zahtijevala je učešće države. Odmah nakon rata osno¬ 
vano je »Vijeće generalnih komesara«, pod upravom 
ministra. Ono je imalo zadatak da ostvari rekonstruk¬ 
ciju više od 300 gradova i sela teško stradalih u ratu. 

Iz te zajedničke suradnje, koja se posebno istaknula 
pri obnovi Rotterdama, razvila se današnja nizozemska 
stambena arhitektura u gradovima, kao nasljednik 
raznih strujanja u toku proteklih decenija. Razvojna 
linija nizozemske arhitekture može se pratiti od H. P. 
Berlagea, koji se smatra osnivačem suvremene arhi¬ 
tekture u Nizozemskoj (Burza u Amsterdamu) do 
Groosmana i mlađih. Razvoj urbanizma i stambene 
izgradnje kretao se usporedo s ekonomskim mogućno¬ 
stima zemlje. Veći zahvati mogli su biti ostvareni tek 
iza 1950., kad je »Vijeće« zamijenjeno »Odlukom o 
obnovi«, koja je dala širu slobodu komunama odnosno 
gradskim vijećima. 

Polovinu novčanih investicija u građevnoj djelat¬ 
nosti Nizozemske ostvaruje stambena izgradnja. Do 
1951. stanarine ostaju na predratnom nivou, a tada 
počinju rasti, te su danas dostigle 185% onih u 1940. 

Država ostvaruje i nadzire program stambene iz¬ 
gradnje. Dok je izrazito privatna inicijativa bila, prema 
dobivenim statističkim podacima, karakteristična za 

predratnu stambenu izgradnju, danas su glavni stam¬ 
beni investitori razne stambene zadruge, gradska vijeća 
i organi koji grade stanove na temelju »Stambenog 
zakona« čiji temelji sežu u godinu 1901. 

Pri izradi projekata i prema upotrebljenom materi¬ 
jalu u stambenoj izgradnji Nizozemci sve više prelaze 
na tzv. netradicionalne građevne metode, kojih ima 
nekoliko. Na taj način ostvaruju se nove stambene 
aglomeracije na zapadnom dijelu Amsterdama, u Rot- 
terdamu i Den Haagu. Iako fasadama takvih kuća, 
prema mišljenju arhitekata, nedostaje prozračnosti i 
lakoće, oni ih danas usvajaju zbog brzine izgradnje. 
Kažu da će stečena iskustva pomoći da se izrade i 
lakše konstrukcije. Prema podacima dobivenim na sa¬ 
mom gradilištu (u okolini Amsterdama), izgradnja 
montažne zgrade od 200 stanova (si. 8) traje oko 7 
mjeseci. Naselje od pet takvih velikih blokova plani¬ 
rano je da se izgradi u 3,5 godine. U novije doba, u 
skladu s težnjom izgradnje nekonvencionalnih stanova, 
podignute su mnoge tvornice montažnih elemenata 
prema domaćim nacrtima ili po licencama. Od 1947. do 
zaključno 1958. prosječno je više od 10°/o stanova izgra¬ 
đeno na tzv. netradicionalan način. 

Kao osnovna karakteristika nizozemske stambene 
arhitekture i današnje i stare je tzv. otvorenost vidika 
u stanove, koja se očituje u širokim ostaklenim plo¬ 
hama . 

Gustoća stambene izgradnje: — na selu 10 stanova/ 
ha, u većim gradovima 5 do 40 stanova/ha, u velikim 
središtima 40 do 60 stanova/ha. 

Od 1945. do kraja 1959. bilo je izgrađeno oko 700 000 
stanova. Danas se godišnje gradi preko 80 000 stanova. 
U 1957. i 1958. utrošeno je na stambenu izgradnju 4 100 
milijuna nizozemskih florina (Hfl). 

Amortizacioni rok za stambene zgrade izgrađene 
društvenim sredstvima je 50 godina. Taj se rok može 
smanjiti, što zavisi o datim prilikama. 

U izgradnji stanova za starce usvojeni su slijedeći 
tipovi: posebni tipovi za starce, panzioni i kombinacija 
panzionskih domova s malim kućicama. 

Od 1945. do zaključno 1959. bilo je izgrađeno 221 
dom i 13 047 posebnih stanova za starce; 79 postojećih 
domova bilo je prošireno. U tim domovima i stano¬ 
vima smješteno je blizu 50 000 staraca. 

Površine stanova u kućama za jednu obitelj kreću 
se od 55 m 2 do 66 m 2 , a u kućama za više obitelji od 
47 m 2 do 56 m 2 . 

Prosječan broj soba kod izgradnje običnih stanova 
u godinama 1946. do 1959. kretao se u slijedećim 
granicama: 



1946.— 

1950. 

1951.— 

1955. 

1956. 

1957. 

1958. 

1959. 

Prosječan 
broj soba 

5,2 

4,9 

5,2 

5,3 

5,2 

5,3 


Pod običnim stanovima razumjevaju se svi stanovi 
osim onih s poslovnom namjenom (farme, trgovački 
stanovi), uredska prebivališta i karitativni stanovi. 

U prikazu urbanističke i stambene izgradnje u Ni¬ 
zozemskoj dane su glavne karakteristike te djelatnosti. 
Pri tome treba spomenuti da se u prikazanu proble¬ 
matiku uklapa i niz drugih grana kao: industrija, re¬ 
kreacija, javne ustanove, komunalije i sve ono što se 
po današnjim kriterijima uključuje u pojam suvreme¬ 
nog grada. Kratkoća ekskurzionog vremena onemogu¬ 
ćila je da se detaljno vide i te grane građevne djelat¬ 
nosti. Osim toga, hidrotehnički radovi, po svom opsegu 
i po svojoj specifičnosti spadaju nekako u nacionalnu 
tradiciju Nizozemaca i zavređuju poseban prikaz. 

J. S. 


OBAVIJEST O STRUCNM SEMINARIMA 

Društva građevnih inženjera i tehničara Zagreb 

Početkom mjeseca studenoga razaslali smo pozive 
s priloženim programima seminara »Cement i beton« i 
»Mehanizacija u građevinarstvu« svim republičkim sa¬ 
vezima i posebno svim društvima na području NRH. 
Pozive za prijavu polaznika za stručne seminare upu¬ 
tili smo i građevnim poduzećima, građevnoj industriji, 
raznim ustanovama itd. 

Ovim putem želimo upozoriti sve interesente koji se 
zanimaju za seminare, da se radi informacija obrate 
svom Društvu ili upravi poduzeća, odnosno ustanove 
ili direktno na organizatora seminara: Društvo gra¬ 
đevnih inženjera i tehničara, Zagreb I, Berislavićeva 
ul. 6. 

Pored posebne obavijesti koju smo razaslali, obavje¬ 
štavamo ovim putem da će se seminari održati u slije¬ 
dećem vremenskom razdoblju: 

Seminar »Cement i beton« 
od 22. I 1962. d 0 3. II 1962. 
od 5. II 1962. do 17. II 1962. 

Seminar »Mehanizacija u građevinarstvu« 
od 15. I 1962. do 27. I 1962. 
od 29. I 1962. do 9. II 1962. 

Skripta »Cement i beton« bit će štampana u pre¬ 
rađenom izdanju, a skripta »Mehanizacija« su do sada 
štampana 12 primjera, tako da će i preostala dva izda¬ 
nja biti u toku ove godine. 

Skripta za polaganje državnih stručnih ispita (3 di¬ 
jela) mogu se dobiti u Društvu uz cijenu od 1650.— din. 

SEMINAR »PRAKTIČNA GEOMEHANIKA« 

DGIT-a Zagreb obavještava sve zainteresirane, da 
će se tokom 1962. god. održati seminar iz »Praktične 
geomehanike«. 

U seminaru će biti dosljedno obrađena geomeha- 
nička tematika s kojom se sreću naši građevni struč¬ 
njaci u poduzećima i projektnim organizacijama, sa 
prikazom svih nužnih terenskih i laboratorijskih ana¬ 
liza radi dobivanja geomehaničkih karakteristika, te 
njihovom primjenom u proračunima i praksi. 

Predavači će biti naši stručnjaci iz te oblasti sa 
Tehničkog fakulteta, Instituta građevinarstva i podu¬ 
zeća koja se bave ovom problematikom. 

U jednom idućem broju dat će se opširan osvrt na 
program seminara. 

OBAVIJEST ČLANSTVU 

Društvo građevnih inženjera i tehničara Zagreb 
obavještava članove da su Klupske prostorije DIT-a 
preuređene i otvorene svaki dan o d 17 sati na dalje, 
osim nedjelje. 

Ujedno obavještavamo članove, da je Društvo GIT-a 
pretplaćeno na niz stranih časopisa, koji se mogu dobiti 
u prostorijama Društva u vremenu od 8—12 i 17—19 h, 
i to: 

Schweizerische Bauzeitung, Zurich 
Allgemeine Bau-Zeitung — Wien 
Annales des Ponts et Chaussees, Pariš 
Ciments et Betons, Pariš 
Geotecnica, Milano 

Engineering News-Recorđ, New York 
Concrefe Quarterly, London 
rnflpoTexHHCCKoe CTponTejibCTBO, MocKBa 
EiojiJieTeHb cTpoHTejibHon TexHHKM, MocKBa 
rnflpoTexHHecKoe CTpojrrejibCTBo, MocKBa 
Mexami3annH cTpoMTejibTBa, MocKBa 
EeTOH n 5Kejie30-EeT0H, MocKBa 

U knjižnici ima i raznih domaćih časopisa koje pri¬ 
mamo u zamjenu za naš Građevinar. 

LUFTSCHUTZ-TASCHENBUCH Teil 1 . U izdanju 
B. G. Teubner Verlagsgesellschaft Leipzig izašla je 
1961. pod gornjim naslovom knjiga u redakciji Dr Ing. 
Hans Ungera iz Berlina na 377 stranica i 245 slika i 
nacrta u tvrdom povezu uz cijenu 19,50 DM ist. 

Treba pozdraviti pojavu ove knjige u stručnoj 
literaturi u vremenu obnove pokusa hidrogenskim 
bombama, općoj međunarodnoj zategnutosti i psihozi 
koju ovi pokusi izazivaju kod širokih narodnih masa. 
Autor i njegovi suradnici bili su pri( prikupljanju stručne 
literature i stručnoj obradi ovog polja građevne tehni¬ 
ke u teškoj situaciji obzirom na veliku nepoznanicu 
koju nuklearno naoružanje danas općenito predstavlja. 
Ipak su pokušali da materiju zračne zaštite obrade 
cjelovito u svim njenim oblastima, što potvrđuje i 
sadržaj poglavlja koje knjiga obuhvata: 

1. Općenito. 

2. Sredstva zračnih napada sadašnjice. 1. Uvod i 
pregled, 2. Visoko eksplozivno naoružanje (razorne 
bombe). 3. Zapaljive bombe. 4. Nuklearno naoružanje. 
5. Biološko naoružanje. 6. Ostala napadna sredstva. 
7. Kemijsko naoružanje. 8. Raketno naoružanje. 

3. Uobičajena napadna sredstva sadašnjice i njihovo 
djelovanje. 

4. Fizikalne osnove, podjela i djelovanje nuklearnog 
naoružanja. 

5. Zaštitne građevine (rovovske građevine, podzem¬ 
ne građevine, zaštitne građevine za masovnu namjenu). 

6. Zaštitne građevine i zaštitne mjere u poduzećima 
i pogonima. 

7. Proračun građevnih postrojenja zračne zaštite. 
I. Uvodne napomene. 2. Osnovna načela za proračun. 
3. Izdržljivost zaštitne građevine prema teretu ruše¬ 
vina. 4. Izdržljivost protiv punih pogodaka. 5. Izdržlji¬ 
vost prema valu pritiska uslijed nuklearne detona¬ 
cije. 6. Izdržljivost protiv uticaja vrućine i vatre. 7. 
Utvrđivanje stupnja zračenja. 

Za građevne stručnjake ova knjiga, a napose po¬ 
glavlja 5, 6, i 7, popunjavaju prazninu u stručnoj lite¬ 
raturi. M. Jančiković 


MJERE I SISTEMI JEDINICA Ing. Marijan Bre- 
zinšćak: (320 str., 24X17 cm, 43 tablice, 46 crteža i sli¬ 
ka). Izdavač Tehnička knjiga, Zagreb 1961. Cijena u 
poluplatnu 1200 dinara. 

Konačno je izašla iz štampe ova na d asve potrebna 
knjiga, koju je izdavač dulje vremena najavljivao kao 
neophodno pomagalo u svim granama tehnike, nauke 
i školstva. Očekivanja nas nisu iznevjerila, pa danas 
imamo u rukama izvanredno pregledno i poučno napi¬ 
sano djelo iz područja sveukupnih jedinica, tako da je 
knjiga ujedno i priručnik i udžbenik. Odmah moramo 
naglasiti da je djelo gledajući i sa stanovišta svjetske 
literature, bez sumnje najsuvremenije, jer je autor 
tokom njegova tiskanja u nj unio sve promjene koje 
su na tom području nastale po zaključcima Generalne 
konferencije za mjere i utege održane ujesen 1960. u 
Parizu, na kojoj je definitivno prihvaćen Međunarodni 
sistem jedinica (poznat i pod nazivom Giorgijev ili 
MKSA). 

Prvo poglavlje je općeg karaktera; ono objašnjava 
kako se računa s jedinicama u jednadžbama, kako 
se jedinice definiraju, kako se pojedini prirodni procesi 
prikazuju dijagramima itd. Dodan je i kratak historij¬ 
ski pregled, te niz računskih primjera na kojima se 
primjenjuju izložena opća načela. 

Poglavlje »Mjerni sistemi mehanike« obrađuje je¬ 
dinice i jednadžbe geometrije i mehanike. Obuhvaćeni 
su svi mnogobrojni sistemi jedinica koji se upotreblja¬ 
vaju u tom području. Znatna pažnja posvećena je an¬ 


gloameričkim sistemima i odnosima njihovih jedinica 
prema metarskim sistemima. Osobito su važni odsječci 
o upotrebi mase i težine, tako da se iscrpno diskutira 
i »nesporazum« između kilograma i kiloponđa. Pri 
svemu tome pretpostavljeno je vrlo skromno mate- 
matsko znanje, što knjigu čini naročito privlačnom 
za čitatelja s manjom stručnom spremom. Valja još 
istaći da ovo poglavlje sadrži mnoštvo primjera, 16 
tablica i 9 tablica na kraju knjige, u kojima su uspo¬ 
redno navedeni dvostrani odnosi među jedinicama. 

Treće poglavlje obrađuje na analogan način aku¬ 
stiku, a četvrto nauku o toplini. Ovdje su ponajprije 
izneseni osnovni pojmovi (npr. molne i molekularne 
veličine i pripadne jedinice), računanje s jedinicama 
u jednadžbama, pojam temperature, način primjene 
Međunarodnog sistema, odnosi prema angloameričkim 
jedinicama, opisani su svi postojeći sistemi itd. Tekst 
sadrži mnoštvo primjera i tablica. Napose je zanimljiv 
odsječak o primjeni temperature kao izvedene veličine, 
gdje je autor popularno obradio vrlo slabo poznato 
područje nauke o toplini i iznio niz praktičnih prije¬ 
dloga koji će se vjerojatno usvojiti u skoroj budućnosti. 

Posljednje poglavlje obrađuje elektromagnetizam, 
u kojoj grani tehnike i nauke vlada zbrka vjerojatno 
najveća, u pogledu jedinica i jednadžbi. Stoga pisac 
najprije ukratko definira veličine, obrazlaže porijeklo 
i način definiranja jedinica, prelazi na brojne sisteme 
i »sisteme« jedinica, ukazuje na preuveličani pojam 
»dimenzije« itd. I ovdje se stvarno računa s mnogim 
primjerima, a dodano je niz praktičnih tablica. Pred¬ 
ložen je i nov način realizacije prve u nizu elektro¬ 
magnetskih jedinica pomoću protonskog rezonatora 
umjesto sa dosadašnjom strujnom vagom. 

Sveučilišni profesor dr ing. F. Avčin, jugoslavenski 
predstavnik na međunarodnim konferencijama o jedi¬ 
nicama, kaže u predgovoru knjige između ostalog: 

... »Zato ovo djelo predstavlja neprocjenjivu uslugu 
svim našim praktičarima, fizičarima, tehničarima, a 
isto tako i učiteljima raznih stručnih, srednjih, visokih 
i najviših škola. Ono izbjegava nepotrebne sasvim 
teoretske metrološke zahvate, ali zato problematiku 
obrađuje neposredno; tome izvanredno mnogo dopri¬ 
nosi niz probranih konkretnih računskih primjera u 
svim granama. Pri tom u nizu originalnih zamisli 
ponegdje postiže upravo pionirsku vrijednost, osobito 
u termodinamici. 

Naročita je odlika djela da u njemu svako poglavlje 
predstavlja zaokruženu cjelinu. Tako će netko, koga 
npr. zanima samo mehanika, moći mirno propustiti sve 
ostalo, čak i uvodni dio A, pa će ipak saznati sve 
što mu je potrebno. 

Niz praktičnih tablica u svakoj od razmatranih grana 
pomoći će praktičaru da se snađe u metrološkom 
kaosu na koji se nailazi svagdje u naučnoj literaturi, 
osobito stranoj. 

Ovim su djelom autor i izdavač dali dragocjen prilog 
čitavoj našoj mladoj fizikalnoj i tehničkoj znanosti«. 

Djelo će biti od izvanredne koristi i učenicima i 
studentima raznih škola, jer je poznato da je nastava o 
jedinicama na dosta skromnom nivou ne samo kod nas 
već i u inozemstvu. Stoga se ne ćemo začuditi ako 
knjiga izađe i na stranim jezicima, jer je ona vrijedna 
svoje cijene već i zbog mnogobrojnih tablica potrebnih 
svakome tko u svom poslu ili studiju mora računati 
s jedinicama. Z. Vistrička 

H. BELICA: USKLAĐIVANJE URBANISTIČKIH 
PLANOVA S DRUŠTVENO-EKONOMSKIM RAZVIT¬ 
KOM NASELJA (Pregled, Sarajevo, dvobroj 
7-8/1961.) 

U uvodu članka se ističe da ubrzana urbanizacija 
zahtijeva plansko usmjeravanje razvoja, racionalnu 
izgradnju i rekonstrukciju naselja. Neminovno je da se 

urbanističko planiranje vrši paralelno s privrednim 
i da postane sastavni dio općedruštvenog planiranja. 

Dalje se iznosi šta je do sada učinjeno, zatim se tre¬ 
tira regionalno prostorno planiranje, te kako dati iz¬ 
gled naselju. 

Među ostalim se navodi da su lokacije za gradnju 
objekata jedan od osnovnih problema urbanizacije na¬ 
selja kad postoji urbanistički plan ili kad je on u 
pripremi. Bez osnovne dokumentacije grade se objekti 
na novim terenima, iako bi često bilo daleko ekono¬ 
mičnije rekonstruirati i sanirati postojeće dijelove 
naselja, ili obratno, bez dovoljno analiza ruše se posto¬ 
jeći objekti iako na drugoj strani postoje povoljni 
slobodni tereni opremljeni komunalnim uređajima. 

Izgradnji i teritorijalno - prostornoj organizaciji 
seoskih naselja do danas se nije posvećivala nikakva 
pažnja. Sela se izgrađuju stihijski i neorganizirano. 
Grupiranje seoskih objekata je jedino pravilna orga¬ 
nizacija sela koja stvara i mogućnosti za podizanje 
standarda u njima. R. P. 

A. BARICEVIĆ: EKONOMSKA ANALIZA REPRO¬ 
DUKCIJE OSNOVNIH SREDSTAVA GRAĐEVNOG 
PODUZEČA (Vjesnik Visoke privredne 
škole u Zagrebu, dvobroj 2-3/1961.) 

Članak predstavlja veoma skraćeni izvadak iz di¬ 
plomske radnje koju je autor uspješno obranio na di¬ 
plomskom ispitu u Visokoj privrednoj školi. 

Autor najprije daje definiciju problema, zatim iz¬ 
nosi neke ekonomske karakteristike građevinskog po¬ 
duzeća, ulaganje u osnovna sredstva i razvoj poduzeća 
u periodu 1954.—1959., korisnost uloženih investionih 
sredstava i ekonomsko-tehnički napredak, a na kraju 
daje analizu mogućnosti zamjene vrijednosti osnovnih 
sredstava u sadašnjim ekonomskim uslovima privređi¬ 
vanja i posljedice razvoja iz perioda 1954.—1959. 

Suvremeni tehnološki proces građenja — ističe 
autor — zahtijeva racionalno organiziranu i moderno 
opremljenu građevinsku operativu, koja će biti u 
stanju da zadovolji potrebe brze izgradnje i na taj 
način skrati aktivizacioni period investicionih ulaganja, 
kao i da zadovolji potrebe racionalne i ekonomične iz¬ 
gradnje konkretnog objekta. 

Autor bazira svoj rad na primjeru jednog građevin¬ 
skog poduzeća. Studija je potkrijepljena nizom tablica, 
crteža, grafikona i dijagrama. 

Ova ekonomska analiza reprodukcije osnovnih sred¬ 
stava građevinskog poduzeća može veoma korisno po¬ 
služiti ekonomistima analitičarima naših građevinskih 
poduzeća. R. P. 

DOKUMENTACIJA ZA GRAĐEVINARSTVO 
I ARHITEKTURU 

Izdaje: Centar za unapređenje građevinarstva Savezne 
građevinske Komore, Beograd, Božidara Adžije 21 
Broj 29—30, Jul—Avgust 1961. 

SADRŽAJ 

Uputstvo za planiranje i projektovanje dečjeg dis¬ 
panzera (tema 323) — Uputstvo izrađeno na osnovu 
Programa za unapređenje građevinarstva u 1959. go¬ 
dini. Opšti deo; Vrste dečjih dispanzera; Organizacija 
rada i funkcionalne veze dečijeg dispanzera; Građevin¬ 
ski program. 12 str., 8 si. 

Uputstvo za planiranje i projektovanje školskog dis- 
penzera (tema 323) — Uputstvo izrađeno na osnovu 
Programa za unapređenje građevinarstva u 1959. go¬ 
dini. Opšti deo; Vrste školskih zdrastvenih ustanova; 
Organizacija rada i funkcionalne veze; Građevinski 
program. 8. str., 6 si 

Uputstvo za planiranje i projektovanje antituberku- 
loznog dispanzera (tema 323) — Uputstvo izrađeno na 
osnovu Programa za unapređenje građevinarstva. 
Opšti deo; Lokacija AT dispanzera; Organizacija rada 


i funkcionalna veza AT dispanzera; Građevinski pro¬ 
gram. 10 str., 5 si. 

Tehnički propisi za noseće čelične konstrukcije deo 
1, 221 — Kvalitet zavarenih spojeva (tema 254) 

Predlog nacrta izrađen u Institutu za metalne kon¬ 
strukcije Univerziteta u Ljubljani. Predlog obradio inž. 
S. Vesel. Recenzent inž. C. Šivic. Stručni redaktor inž. 
M. Milosavljević. 14 str. 

Tehnički propisi za noseće čelične konstrukcije deo 
1,44 — Spojevi sa prednapregnutim vijcima (tema 255) 
— Predlog nacrta izrađen u Institutu za metalne kon¬ 
strukcije Univerziteta u Ljubljani. Predlog obradio 
inž. C. Šivic. Recenzent prof. dr. inž. M. Marinček. 
14 str. 

Raščlanjavanje zgrada radi proučavanja troškova 
i produktivnosti — Skraćeni prevod članka M. G. Hier- 
holtza: Le »đecoupage« des batiments en vue des etudes 
de cout et de productivite. 

Radi proučavanja troškova, vremena i količina u 
zgradarstvu potrebno je da se brojke, na kojima se 
proučavanja zasnivaju, razbiju i logički pregrupišu. 
Projektanti se bave uglavnom raznim konstrukciomm 
elementima koji vrše određene funkcije, dok se izvo¬ 
đači prvenstveno interesuju za ono što se tiče njihove 
struke. Rad istog izvođača može da obuhvati više ele¬ 
menata i za isti elemenat može biti potrebna interven¬ 
cija više izvođača. Ovim različitim gledištima odgova¬ 
raju načini »raščlanjenja«. Autor raspravlja mogućnost 
kombinovanja oba prilaženja rešenju problema. Preveo 
inž. M. Mole. 14 str. 

Zaštita betonskih kanalizacionih cevi od industrij¬ 
skih otpadnih voda (tema 45) — Prikaz elaborata izra¬ 
đenog u Zavodu za zaštitu materijala u Beogradu. 
Elaborat izradio P. Knežević. Prikaz inž. P. Brzakovića. 
10 str. 

Zaštita metalnih stubova za dalekovode od korozije 

(tema 47) — Prikaz elaborata izrađenog u Zavodu za 
zaštitu materijala u Beogradu. Prikaz inž. P. Brza¬ 
kovića. 8 str. 

Zidovi-zavjese — Fasadne membrane u savremenoj 

arhitekturi — Razvoj jedne stare koncepcije; Funkcija 
i prednost zidova — zaveza; Sistem konstrukcije fa¬ 
sada; Opšti pimcipi za izradu panoa ispune kod zidova- 
zavesa; Materijal za izradu konstrukcija sekundarnog 
skeleta kod panoa koji dišu; Spoljna obrada panoa 
koji dišu; Nepropusni pano; Spojnice. Autor arh. J. 
Vukov, savetnik Centra za unapređenje građevinarstva. 
12 str., 27 si. 

Prilog proučavanju pucolanske aktivnosti jugosla¬ 
venskih pucolana — Uvod; Istraživanja pucolanske 
aktivnosti jugoslavenskih pucolana; Zaključak. 16 str., 
3 si., 10 tabela. Autor inž. P. Brzaković. 

Cene fotoreprodukcionih usluga Centra za unapre¬ 
đenje građevinarstva. 2 str. 

Livac Gipsanih kalupa za crep — kvalifikovani rad¬ 
nik (minimalni zahtevi za stručno obrazovanje kadrova 
u građevinarstvu). 2 str. 

Kalupar ručne opeke — kvalifikovani radnik (mi¬ 
nimalni zahtevi za stručno obrazovanje kadrova u 
građevinarstvu). 2 str. 

Slagač opeke i crepa u peći — kvalifikovani rad¬ 
nik (minimalni zahtevi za stručno obrazovanje kadrova 
u građevinarstvu). 2 str. 

Mašinista buldožera i skrepera — visokokvalifiko- 
vani radnik (minimalni zahtevi za stručno obrazovanje 
kadrova u građevinarstvu). 2 str. 

Cene građevinskog materijala u junu 1961. godine 

prema evidenciji Savezne građevinske komore. 16 str. 
tabela. 


ISPRAVAK 

U članku Ing. Frano Hekman: »Izbor modula specifičnog 
oticanja na hidromelioracionim sistemima«, u broju 11, pot¬ 
krala se greška, tako da je izostavljen jedan redak u drugom 
dijelu stranice 343, i to: poplavnih voda, treba odrediti srednje 
godišnje; prema tome, čitava rečenica treba da glasi: Na 
osnovu ovih podataka, podataka o odnosu oborina i dotoka, te 
odnosa sadržine i površine poplavnih vda, treba odrediti 
srednje godišnje poplave u osmatranom periodu pojava za 
razna specifična oticanja (si. 4 i si. 5). 

„NOVOTEHHA“ 

GRAĐEVNO PODUZEĆE KARLOVAC 

Obala Račkoga b. b. 

Telefon 218 i 228 


Izvodi sve viste: 

RADOVA U VISOKOGRADNJAMA 
RADOVA U NISKOGRADNJAMA 
PROJEKTNIH USLUGA 
OBRTNIČKIH RADOVA 


»POMGRAD« 

POMORSKO GRAĐEVNO PODUZEĆE 


Telefoni: 3043 
2578 
2904 
2116 


PROJEKTIRA I IZVODI SVE VRSTE POMORSKIH RADOVA 
U ZEMLJI I INOZEMSTVU 

»JDloče» 

GRAĐEVNO PODUZEĆE 

PLOČE 


Čestita narodima c Jugoslavije 
20-godisnjicu Ustanka 


i 


»RADNIK« 

GRAĐEVNO PODUZEĆE 

BENKOVAC 

IZVODI SVE VRSTI GRAĐEVNIH RADOVA 
VISOKOGRADNJE i NISKOGRADNJE ‘ 

VLASTITI PROJEKTNI BIRO 
VLASTITI STROJOVOZNI PARK 

Čestitamo narodima Jugoslavije 

20-GODIŠNJICU USTANKA 




STROJOMEHANIKA 

PODUZEĆE ZA IZRADU STROJEVA I ZANATSKE OPREME 

VRBOVEC 


ASORTIMAN PROIZVODA 

1) Vibraciono sito trostepeno, stabilne konstrukcije 3X1 m, kapaciteta 40 t/h, snaga elektro¬ 
motora 4,2 kW, težina 1.400 kg, kut nagiba L" 16°—23°. 

Cijena 1,150.000 dinara, rok isporuke 30 dana od dana narudžbe. 

2) Vibraciono sito dvostepeno, umanjenih dimenzija i istih dimenzija kao pod 1). 

3) Vibraciono sito jednostepeno prema narudžbi. 

Vbraciona sita za kamenolome, rudnike, građevinska poduzeća, ljevaonice. Izvodljiva su: 
stabilna konstrukcija, viseća konstrukcija i pokretna. 

4) Skretnice za dekovilski kolosjek 500 mm, 600 mm, 760 mm; lijeva, desna, simetrična sa tri 
izlaza, simetrična sa dva izlaza; na limenim pragovima, lako rastavljiva, pogodne za trans¬ 
port; proizvodimo iz šina 7,5, 9,5, 12,5 i 22 kg/m. 

Cijene od 150.000 do 570.000. 

5) Okretaljke za sve vrste skretnica i pruga, obične i žlijebaste. 

Cijena od 40.000 do 60.000 dinara. 

6) Lanac za grabljasti transporter sve vrste i dimenzije. Cijena 7.000 din/m običnog tipa EVT 20/60. 

7) Brusilica tipa EBG 1, jačina elektromotora 1,1/2 kW, osovina 0 15 mm, dužine 2 m za brušenje 
okomitih betonskih površina i stepenica, te za manje betonske plohe. 

Cijena 160.000 dinara. 

8) Brusilica tipa EBM1 namijenjena za za skidanje varova i općenito za brušenje metala. 
Cijena 165.000 dinara. 

9) Motorne trokolice sa ugrađenim motorom kolibričem, nosivosti 300 kg, brzine 30 km/sat. 

10) Razna vijčana roba. 


GRAĐEVNO PODUZEĆE 

»MAKARSKA« 


KORANA« 

Radnička cesta 


GRAĐEVNO PODUZEĆE 

tel. 240 i 245 



— 


SLUNJ 

IZVODI 



SVE VRSTE RADOVA VISOKO- 


IZVODI SVE VRSTE 

GRADNJE, NISKOGRADNJE 

VOZNI PARK 


GRAĐEVNIH 

PROJEKTNI BIRO 
MEHANIČKA RADIONICA 


RADOVA 






ČVRSTOĆA * TRAJNOST • SIGURNOST 
EKONOMIČNOST * ESTETSKI IZGLED 
TO SU OSNOVNE ODLIKE GRAĐEVINSKIH, 
KONSTRUKCIJA IZVEDENIH IZ BEŠAVNIH 
ČELIČNIH CIJEVI. SVE POTREBNE INFORMA¬ 
CIJE U VEZI PRIMJENE BEŠAVNIH CIJEVI 
U GRAĐEVINARSTVU BEZOBAVEZNO DAJE 


ŽELJEZARA SISAK 

TELEFONI: 4 41 do 450 (10 linija) 

